
Prefață 


de Clare Winnicott 


SS 
AS n anul 1936, Donald Winnicott a fost invitat de către Su- 
N san Isaacs să țină câteva prelegeri despre creșterea și 

SĂ dezvoltarea umană pentru învățători cu experiență, în 
cadrul unui curs avansat la Universitatea din Londra. În anul 
1954, când s-a început lucrul la această carte, el ţinea și prele- 
geri în mod regulat il studenții Universității de Asisten- 
într-un mod regulat, care au continuat până în momentul mor- 
ţii sale în 1971, erau foarte apreciate de către Winnicott, deoa- 
rece îi furnizau un stimulent constant pentru a-și clarifica pro- 
pria înţelegere și a-și modifica ideile în lumina interacțiunii 
sale cu studenții și a propriilor experiențe. Se poate spune că 
activitatea lui universitară era o parte esenţială a propriei lui 
dezvoltări și că îi era profund recunoscător lui Susan Isaacs, a 
cărei încredere în el a fost primul pas către participarea lui la 
această activitate. 

Winnicott și-a dezvoltat un stil propriu special de a comu- 
nica materialul prelegerilor sale și, an după an, studenții re- 
nunțau să ia notițe și deveneau implicaţi, împreună cu el, în 
procesul real de creștere și dezvoltare. Cu alte cuvinte, învă- 
țau fără să fie învăţaţi. Prelegerile lui puteau să fie libere și să 
pară nestructurate doar pentru că se bazau pe un nucleu cen- 
tral de cunoaștere integrată și pe un model formulat cu aten- 
ție al stadiilor dezvoltării umane pe care studenții puteau să-l 

înțeleagă. Diagramele sale construite cu rapiditate pe tablă vor 
rămâne în memoria tuturor celor care au participat la prele- 
gerile lui ca fiind o trăsătură esenţială a modului său de co- 
municare. 

Scopul originar al acestei cărți a fost acela de a furniza no- 
tițele pe care studenții nu puteau să le ia și de a le face disponibi- 
le tuturor celor care studiau natura umană. Prima schiță a căr- 
ţii a fost începută și terminată într-un interval relativ scurt de 
timp în vara anului 1954, dar de atunci și până în momentul 
morţii sale a fost continuu reanalizată și revizuită. 


Notă editorială 


PLANUL CĂRȚII Winnicott a făcut două rezumate ale cărții lui 
despre natura umană. Primul datează din au- 
gust 1954, anul în care cea mai mare parte din 

carte este scrisă, după cum știm de la Clare Winnicott, iar al doilea 

datează cam din 1967. Ambele sunt reproduse în cadrul unei anexe 
la sfârșitul volumului de față. 

Se poate observa că materialul cărții urmărește relativ îndeaproa- 
pe primele trei părți ale Rezumatului I, deși ordinea în care este scris 
devine oarecum diferită: de exemplu, secțiunea planificată despre 
„Studiul secvențelor“ incluzând fantasma, realitatea internă și vi- 
sul, ca și cea despre „Obiecte și fenomene tranziționale“ nu s-au ma- 
terializat în conformitate cu planul, cel mai probabil deoarece aceste 
subiecte fuseseră deja atinse în cadrul capitolelor anterioare. Se va 
observa de asemenea din Rezumatul 1 că planul inițial al lui Win- 
nicott includea încă două părți cu capitole despre tendința antiso- 
cială și despre diversele stadii ale dezvoltării de la latenţă la matu- 
ritate, care de fapt nu au fost scrise niciodată, cu toate că există do- 
vezi că urma să înceapă următoarea parte a cărții cu o lucrare inti- 
tulată „Cercetare asupra delincvenței“ care fusese publicată în 1943 
în ziarul O nouă eră în cămine și școli. 

Se poate ca al doilea rezumat să fi fost intenționat ca Shid la re- 
vizia cărții. Se poate observa că sumarele părților I și III ale cărții în 
forma ei prezentă există în cadrul acestui rezumat aproape identice 
cu modul în care apar în carte, dar se prea poate ca Winnicott să fi 

intenționat să reducă partea a Il-a existentă (care se ocupă cu rela- 
ţia interpersonală și teoria instinctelor); iar dintre ultimele opt ca- 
pitole ale părții a IV-a existente, doar cel despre „Mediu“ este tre- 
cut. 


TITLURILE Titlurile diferitelor părți, capitole și secțiuni ce 
apar în volumul de față sunt aproape toate la 
fel cum au fost găsite în dactilogramă. În pu- 

ținele locuri în care noi am adăugat un titlu de secțiune în vederea 

unei continuități, am consultat rezumatele. 


TEXTUL Acesta a fost lăsat așa cum a fost găsit. Corec- 
turile făcute pe dactilogramă în scrisul lui 
Winnicott sau cel al lui Joyce Coles, secretara 
lui, au fost încorporate în text; iar în puţinele locuri unde am adău- 
gat un cuvânt sau o literă, acestea apar între paranteze drepte. Ori- 
ce note de subsol sau părți de note de subsol pe care le-am adăugat 
apar, de asemenea, între paranteze drepte. 


NOTE PENTRU Câteva note în scrisul lui Winnicott au fost gă- 
REVIZIE site împreună cu dactilograma, arătând unde 

și cum dorea să revizuiască anumite secțiuni 
ale cărții. Majoritatea se aflau pe bucățele separate de hârtie, indi- 
când numărul paginii la care se refereau; numai ocazional asemenea 
note au fost găsite scrise pe marginea dactilogramei. Toate aceste note 
apar aici ca note de subsol la text în locul unde se intenționa revi- 
zia. 


Cristopher Bollas 
Madeleine Davis 
Ray Shepherd 


Mulţumiri 


Suntem recunoscători de a fi putut folosi munca efectuată de ]u- 
dith Issroff asupra detaliilor biografice și asupra indexului. 


Introducere 


"Y arcina acestei cărți este studiul naturii umane. 
AQ La momentul începerii ei, sunt cât se poate de con- 

S„Y știent de vastitatea unui asemenea proiect. Natura 
umană este aproape tot ce avem. 

În pofida faptului că știu acest lucru, intenționez să respect 
titlul și intenționez să fac o descriere a naturii umane care să 
înglobeze diversele tipuri de experiențe ce mi-au aparținut: 
lucrurile pe care le-am învăţat de la profesorii mei și din ex- 
periența mea clinică. În acest fel poate voi obține o descriere 
personală, și deci bineînţeles limitată, a unei teme care nu are 
limite. 

Într-adevăr, este mult mai ușor, și mai uzual, ca un medic 
să scrie despre boală. Prin intermediul studiului bolilor ajun- 
gem la studiul multor lucruri care sunt importante pentru să- 
nătate. Dar presupunerea medicului că sănătatea ar fi o rela- 
tivă absenţă a bolilor nu este îndeajuns de bună. Cuvântul „să- 
nătate“ își are propriul înţeles într-un mod pozitiv, în așa fel 
încât absenţa bolilor nu este decât punctul de pornire pentru 
o viață sănătoasă. 

O să presupun că cititorul meu este un student licențiat 
(aflat în cursul doctoratului sau al specializării) despre care 
putem fi siguri că a citit o anumită cantitate de psihologie de 
tip dinamic și că a avut experienţe personale, atât profesional 
cât și în viață. 

Cititorul are dreptul să știe cum am devenit capabil să scriu 
despre psihologie. Viața mea profesională am petrecut-o în 
câmpul pediatriei. În timp ce colegii mei pediatri se speciali- 
zau predominant în latura somatică, eu personal am virat trep- 
tat către specializarea în latura psihologică. Nu am părăsit nici- 
odată pediatria generală, deoarece consider că psihiatria co- 
pilului face în esență parte din pediatrie. În vreme ce psihia- 
tria adulților trebuie din nefericire să fie separată de practica 
medicală și chirurgicală, această separare nu ar trebui să se pe- 
treacă niciodată în ceea ce privește bebelușii și copiii. 

Din cauza unor dificultăți personale, am intrat în psihana- 
liză într-un stadiu timpuriu al profesiei mele ca medic de co- 
pii. În curând am început să înțeleg că era loc pentru psihana- 
liza copiilor, atât ca metodă de terapie, cât și de cercetare. În 
1927, am venit în contact cu felul în care Melanie Klein aplica 
metodele lui Freud în terapia copilului, și mai târziu am des- 
coperit că Aichhorn, Anna Freud, Alice Balint și alţii începu- 
seră să aplice în diverse feluri psihanaliza la problemele copi- 
ilor, iar eu am avut șansa de a învăța de la Anna Freud, care 
a venit să se stabilească în Londra. 

Am devenit student la Institutul de Psihanaliză, și după 
calificarea ca psihanalist, iar apoi ca analist de copii, am pu- 
tut să întreprind analize de adulți și copii din aproape toate 
tipurile de cazuri și din cadrul oricărui grup de vârstă. Cu toa- 
te acestea, experiența unui analist, oricare ar fi acela, nu poa- 
te fi mai mult decât experiența unei singure persoane. Un ana- 
list poate să ducă până la sfârșit doar aproximativ șaptezeci 
de analize. Prin natura profesiei mele, am putut să ocolesc 
această dificultate a limitării experienţei cazuistice, datorită 
faptului de a fi avut în îngrijire un mare număr de pacienţi în 
practica mea ambulatorie și de a fi întreprins nenumărate psi- 
hoterapii scurte și probleme de gestionare. 

În stadiile timpurii ale carierei mele am evitat cazurile an- 
tisociale extrem de laborios organizate, dar în timpul războiu- 
lui am fost forțat să iau în considerare acest tip de tulburare 
în cadrul practicii pe care am fost privilegiat s-o desfășor cu 
copiii evacuați în Oxfordshire. 

Aproximativ cam tot atunci am devenit treptat atras de tra- 
tamentul tipului mai psihotic de pacient adult și am descope- 
rit că pot învăţa multe lucruri despre psihologia copilăriei tim- 
purii de la adulții profund regresaţi în cursul tratamentului 
psihanalitic căci nu puteam afla mare lucru despre ea nici prin 
observarea directă a bebelușilor, nici prin analiza copiilor, fie 
ei chiar de 2 ani și jumătate. Acest travaliu psihanalitic cu 
adulții de tip psihotic s-a dovedit extrem de laborios și mare 
consumator de timp și în nici un caz întotdeauna evident re- 
ușit. Într-un caz ce s-a sfârșit tragic, am sacrificat 2500 de ore 
din viața mea profesională, fără nici o speranță de remunera- 
ție. Totuși, acest tip de travaliu m-a învățat mai multe decât 
oricare altul. 

Ceea ce a unit toate acestea a fost nevoia constantă de a 
oferi sfaturi părinților în cadrul consultaţiilor, și această expe- 
rienţă de a oferi sfaturi este cea care mi s-a părut cea mai di- 
ficilă. 

În ultimul rând vreau să menționez stimulul reprezentat 
de predare și conferințele radiodifuzate pe care le-am susți- 
nut. 


Partea | 


EXAMINAREA COPILULUI UMAN: 
SOMA, PSYCHE, MINTE 


Introducere 


4 m ales să cercetez natura umană prin intermediul 
a unui studiu asupra copilului. Cu toate că adulții să- 

& Î nătoși continuă să crească, să se dezvolte și să se 
schimbe chiar până în momentul morții, există un model care 
va persista, care poate fi deja distins în copil, așa cum și fața 
va rămâne recognoscibilă de-a lungul întregii vieți a indivi- 
dului. 

Dar unde este de găsit copilul? 


Corpul copilului aparține pediatrului. 

Sufletul aparține preotului-profesor de religie. 
Psihicul aparține psihologului dinamic. 

Intelectul aparţine psihologului. 

Mintea aparține filosofului. 

Psihiatria revendică tulburările mentale. 

Ereditatea aparține geneticianului. 

Ecologia își revendică un interes în mediul social. 
Științele sociale studiază cadrul familial și relaţiile lui 
atât cu societatea, cât și cu copilul. 

Economia examinează forțele și tensiunile datorate di- 
verselor nevoi conflictuale. 

Legea intervine pentru a regla și a umaniza răzbunarea 
publică determinată de comportamentul antisocial. 

În contrast cu multitudinea acestor diverse revendicări, or- 
ganismul uman individual furnizează o unitate și o temă cen- 
trală, și trebuie ca noi să încercăm să unificăm într-o descrie- 
re complexă comentariile care ar putea fi făcute din multiple 
puncte de vedere. 

Nu este nevoie să adoptăm o singură și unică metodă pen- 
tru descrierea ființelor umane. Este mai degrabă profitabil să 
ne familiarizăm cu uzul fiecărei metode cunoscute de aborda- 
re. 

Dacă alegem abordarea evoluționistă a studiului naturii 
umane ca fiind cea care ar putea concentra diversele puncte 
de vedere, sper să clarific [cum], pornind inițial de la o fuziu- 
ne primară a individului cu mediul, apare o emergenţă, indi- 
vidul formulând o revendicare, devenind capabil să existe în- 
tr-o lume care este repudiată; apoi întărirea sinelui ca enitate, 
o continuitate a fiinţării, ca un loc unde, și de unde, [emerge] 
sinele ca unitate, ca ceva legat de trup și dependent de îngri- 
jirea fizică; apoi conștientizarea incipientă (iar conștientizarea 
implică existența minții) a dependenţei, și conștientizarea sta- 
bilității mamei și a iubirii ei care îi parvine copilului sub for- 
ma îngrijirilor fizice și a unei strânse adaptări la necesităţile 
lui; apoi acceptarea personală a funcţiilor și pulsiunilor cu mo- 
mentele lor culminante, a recunoașterii treptate a mamei ca fi- 
ind o ființă umană distinctă, și împreună cu aceste lucruri o 
schimbare de la neîndurare la îngrijorare; apoi o recunoaște- 
re a părții terţe și a iubirii ce e complicată de ură și a conflic- 
tului emoțional; toate acestea fiind îmbogăţite de elaborarea 
imaginară a fiecărei funcţii și de creșterea psihicului alături de 
cea a trupului; de asemenea, specializarea capacităţii intelec- 
tuale, dependentă de calitatea înzestrării cerebrale; și, din nou, 
împreună cu toate acestea, dezvoltarea treptată a independen- 
ței față de factorii ce ţin de mediul înconjurător, ducând în cele 
din urmă la socializare. 

Ar fi posibil să începem cu începutul și să mergem treptat 
înainte, dar asta ar însemna să începem cu obscurul și necu- 
noscutul și abia mai târziu să ajungem la lucrurile prea bine 
cunoscute. Acest studiu al dezvoltării va începe cu copilul de 


Opere 3. Natura umană 21 


4 ani și va acționa înapoi în timp, ajungând în cele din urmă 
la începuturile individului. 

Haideţi să spun câte ceva despre sănătatea fizică. Sănăta- 
tea trupului implică o funcţionare fizică potrivită vârstei co- 
pilului și absenţa bolilor. Evaluarea și estimarea sănătăţii cor- 
porale este o sarcină pe care și-o asumă pediatrul, adică sănă- 
tatea corporală în măsura în care funcționarea corpului nu este 
afectată de emoții, de conflicte emoționale și de evitarea emo- 
țiilor dureroase. 

De la concepere până la pubertate există o creștere și dez- 
voltare a funcțiilor constante și continue și nimeni nu se gân- 
dește să judece dezvoltarea fizică a unui copil fără să o rapor- 
teze la vârsta acestuia. 

Presupunând că a existat o îngrijire satisfăcătoare a copi- 
lului, se poate afirma că există o rată standard a dezvoltării. 
Se dezvoltă tot timpul noi tabele pentru estimări. Putem folo- 
si datele colectate și ordonate, fiind totuși în același timp pre- 
gătiți să lăsăm loc și unor mari variaţii individuale în cadrul 
conceptului de sănătate. 

Pediatria s-a bazat în principal pe studiul maladiilor soma- 
tice specifice copilăriei, sănătatea fiind înțeleasă ca o absenţă 
a bolii. Nu cu mult timp în urmă, rahitismul era frecvent, ca 
și multe alte boli datorate unei hrăniri inadecvate; pneumonia 
era o problemă constantă și ducea în mod frecvent la empiem, 
acum doar arareori întâlnit într-un spital londonez; sifilisul 
congenital era frecvent diagnosticat într-o clinică pediatrică și 
nu era ușor de tratat; infecțiile osoase acute trebuiau tratate 
prin operaţii chirurgicale drastice și o dureroasă îngrijire post- 
operatorie. Dar în decursul a treizeci de ani întregul tablou s-a 
schimbat. 

În urmă cu o sută de ani lucrurile stăteau chiar mai rău, 
existând o confuzie aproape completă în ceea ce privea diag- 
nosticul și etiologia, iar principala sarcină a vechii generaţii de 
pediatri era sortarea entităților nosologice. În acele vremuri 
nu era prea mult timp sau loc pentru conceptualizarea sănă- 
tății în sine și nici pentru studierea greutăților ce-l asediau pe 

un copil sănătos fizic din cauza faptului de a crește într-o so- 
cietate compusă din ființe umane. 

În prezent, datorită avansului în domeniul diagnosticului 
și tratamentului maladiilor somatice, găsim medici care sunt 
complet pregătiți pentru a face față tulburărilor somatice, ob- 
servând în același timp modul în care funcționarea somatică 
este afectată de lucruri precum anxietatea și de gestionarea pa- 
rentală deficientă.1 

O nouă generaţie de studenţi în medicină revendică o in- 
struire în psihologie. Către cine să se îndrepte? Profesorii de 
pediatrie înșiși s-ar putea să nu înțeleagă deloc psihologia. În 
opinia mea, există un real pericol ca aspectele mai superficia- 
le ale psihologiei copilului să fie supraaccentuate. Fie factorii 
externi, fie ereditatea sunt blamaţi pentru orice. Entităţile no- 
sologice psihiatrice sunt colectate și descrise într-o manieră 
net delimitată, care este falsă; teste de evaluare a dezvoltării 
sau de personalitate sunt în mod nejustificat venerate; înfăți- 
șarea veselă“a unui copil este prea ușor acceptată ca semn de 
dezvoltare emoțională sănătoasă. 

Ce are psihanalistul de oferit? Nu oferă nici o soluţie faci- 
lă, ci în schimb îl confruntă pe tânărul pediatru, deja având în 
jur de treizeci de ani și fiind un om căsătorit, cu familie, cu un 
nou subiect cel puţin la fel de vast ca și fiziologia. Mai mult 
decât atât, afirmă că pentru a atinge în domeniul psihiatriei 
pediatrice o poziție comparabilă cu înalta reputaţie din cadrul 
pediatriei somatice, pediatrul trebuie să treacă atât printr-o 
analiză personală, cât și printr-o formare specială. 

Toate acestea sunt foarte grele, dar nu există și nu va exis- 
ta niciodată nici o modalitate de a le ocoli. Pediatrul ezită în 


1 Aș dori să-l menţionez pe Guthrie, autor al lucrării Functional Nervous 
Disorders in Childhood (1907), nu pentru că a atins culmi de excelenţă, ci pen- 
tru că a fost un pionier căruia îi datorez climatul deosebit de la Paddington 
Green Children's Hospital, care a făcut posibilă repartizarea mea acolo în 1923. 
După moartea tragică a lui Guthrie, a trebuit să continuu munca clinicii lui și 
nu am fost conștient în acel moment că am fost numit în colectivul consultant 
al spitalului datorită propriilor mele înclinații către psihologia aplicată în pe- 
diatrie. 

fața unui asemenea risc și preferă să rămână la pediatria so- 
matică, chiar dacă trebuie să se îndepărteze îndeajuns de mult 
de domeniul cunoscut pentru a găsi destule maladii somatice 
noi, pe care să le prevină și trateze. Dar va veni vremea când 
în țara noastră nu va mai fi necesară nici o extindere a pedia- 
triei somatice și un număr din ce în ce mai mare de pediatri 
tineri vor fi forțați să intre în domeniul psihiatriei pediatrice. 
Îmi doresc să vină acea zi, și mi-am dorit acest lucru de-a lun- 
gul ultimilor treizeci de ani. Dar pericolul constă în faptul că 
latura dureroasă a noii dezvoltări va fi evitată și se va încerca 
să se descopere o cale care s-o ocolească; teoriile vor fi refor- 
mulate, sugerând că maladiile psihiatrice sunt un produs nu 
al conflictului emoțional ci al eredității, constituţiei sau pur și 
simplu al unei gestionări greșite. Dar realitatea este că însăși 
viața este dificilă, iar psihologia se ocupă cu problemele ine- 
rente ale dezvoltării individuale și ale procesului de socializa- 
re; mai mult decât atât, în domeniul psihologiei pediatrice tre- 
buie să întâlnim conflictele prin care am trecut noi înșine, deși 
în cea mai mare parte deja le-am uitat sau nu am fost nicioda- 
tă conștienți de ele. 


Capitolul 1 


Continuumul psyche-soma și mintea! 


E ființă umană este o ilustrare temporală a naturii 
Y umane. Intreaga persoană este somatică dacă este 
Ss văzută dintr-un anumit unghi, psihologică dacă este 
văzută dintr-un altul. Există soma și există psyche. Există, de 
asemenea, o complexitate în continuă dezvoltare de interrela- 
ţii între cele două și o organizare a acestor relații venind de la 
ceea noi numim „minte“. Funcționarea intelectuală, ca și psi- 
hicul, are drept suport somatic anumite părți din creier. 

Ca observatori ai naturii umane, putem distinge trup, psi- 
hic și funcționare mentală. 

Nu vom cădea în capcana întinsă de folosirea uzuală a ter- 
menilor „mintal“ și „somatic“. Acești termeni nu descriu fe- 
nomene opuse. Cele care sunt opuse sunt soma și psyche. Min- 
tea aparține unui ordin deosebit prin el însuși și trebuie con- 
siderată ca fiind un caz special de funcționare a continuumu- 
lui psche-soma.2 

Trebuie să menționăm faptul că putem să observăm natu- 
ra umană în toate cele trei moduri indicate și să studiem cau- 


1 În original „The psyche-soma and the mind“; în continuare, în cea mai 
mare parte s-a tradus „soma“ cu „corp“, „body“ cu „trup“ și „psyche“ cu 
„psihic“. (N. t.) 

2 Vezi D.W. Winnicott: (1949) Mind and its Relation to the Psyche-Soma. 
[(Apărută în traducere românească în De la pediatrie la psihanaliză, Editura Trei, 
2002). (N. t.)] 

zele diviziunii interesului. Va fi interesant mai ales să cerce- 
tăm cele mai timpurii stadii ale dihotomiei psyche-soma în be- 
beluș și începuturile activității mentale. 


SĂNĂTATEA Sănătatea corporală implică o ereditate în- 
SOMATICĂ deajuns de bună și un mediul îndeajuns 

de bun. Un trup sănătos funcționează la 
nivelul corect al vârstei. Accidentele și eșecurile mediului 
sunt gestionate în permanenţă, astfel încât în timp efectul lor 
negativ se va șterge. Dezvoltarea continuă o dată cu trecerea 
timpului și treptat bebelușul devine bărbat sau femeie, nici 
prea devreme, nici prea târziu. Vârsta mijlocie apare la tim- 
pul potrivit, cu noi schimbări corespunzătoare, și în cele din 
urmă bătrâneţea limitează diversele funcții până în momen- 
tul în care urmează moartea naturală, ca o pecete finală a să- 
nătății. 


SĂNĂTATEA Într-un mod similar, sănătatea psihică tre- 
PSIHICĂ buie evaluată în termeni de creștere emo- 

țională și este o chestiune de maturitate. 
Fiinţa umană sănătoasă este matură din punct de vedere emo- 
țional în conformitate cu vârsta momentană. Maturitatea im- 
plică treptat individul în responsabilitatea pentru mediul în- 
conjurător. 

După cum sănătatea somatică este o chestiune extrem de 
complexă dacă luăm în considerare întreaga fiziologie (de 
exemplu, biochimia tonusului muscular), la fel de complexă 
este și maturitatea emoțională. Scopul principal al acestei cărți 
este să indice treptat modalităţile în care s-a descoperit că dez- 
voltarea emoțională este complexă, și totuși analizabilă prin 
metode științifice. 


1 În original „nurture“, care poate fi tradus atât prin „creștere, îngrijire“, 
cât și prin „totalitatea factorilor de mediu cu care intră în contact copilul în- 
cepând de la naștere, în contrast cu factorii ereditari”. (N. £.) 

ÎNTELECT ȘI Dezvoltarea intelectuală nu se poate com- 
SĂNĂTATE para cu dezvoltarea somatică și psihică. Nu 

există nici un înţeles al termenului „sănă- 
tate intelectuală“. Intelectul, ca și psihicul, depinde de funcţio- 
narea unui organ corporal particular, și anume creierul (sau a 
anumitor părți ale creierului). Fundamentul pentru intelect este 
deci calitatea creierului, dar intelectul nu poate fi descris decât 
în termeni de plus sau minus, în afara cazului în care creierul 
este deformat sau modificat din cauza unei boli somatice. Din 
punct de vedere al dezvoltării, intelectul însuși nu poate fi bol- 
nav, deși poate fi exploatat de către un psihic bolnav. Psihicul, 
prin contrast, poate fi el însuși bolnav, adică modificat din pri- 
cina eșecurilor dezvoltării emoţionale, în pofida unui suport 
cerebral sănătos pentru funcționarea sa. Partea din creier de 
care depinde capacitatea intelectuală este mult mai variabilă 
decât cea de care depinde psihicul, fiind de asemenea o mai 
nouă achiziţie în evoluţia rasei. Ereditatea și hazardul ne în- 
zestrează cu'un creier care se situează sub sau peste medie în 
ceea ce privește capacitatea de funcționare; sau hazardul, ma- 
ladiile sau accidentele (ca de exemplu leziunile suferite în tim- 
pul procesului nașterii) ne înzestrează cu un creier care este 
deficient sau afectat; sau un proces infecțios din timpul copi- 
lăriei (meningită, encefalită) sau o tumoare determină interfe- 
renţe reziduale aleatorii cu funcţiile cerebrale; sau în cursul 
(așa-numitului) tratament al tulburărilor mintale, neurochirur- 
gul disecă intenţionat anumite porțiuni cerebrale pentru a de- 
regla mecanismele de apărare puternic organizate împotriva 
nebuniei, apărări care ele însele constituie o situație clinică du- 
reroasă. În oricare dintre aceste moduri, intelectul este afectat 
sau procesele mentale sunt modificate, cu toate că trupul (spre 
deosebire de creier) poate rămâne sănătos. În toate cazurile to- 
tuși, sănătatea sau sănătatea imperfectă a psihicului trebuie 
evaluată. La una din extreme, un copil cu un coeficient de in- 
teligenţă de 80 poate fi sănătos trupește, și poate de asemenea 
prezenta o dezvoltare emoțională sănătoasă, devenind într-a- 
devăr o persoană interesantă și valoroasă, cu o personalitate 

bună și o dispoziţie stabilă, capabil chiar să fie un bun parte- 
ner de căsătorie și părinte. La cealaltă extremă, un copil cu un 
intelect excepțional (I.Q. peste 140), deși posibil talentat și va- 
loros, poate fi, dacă dezvoltarea emoțională este tulburată, ex- 
trem de bolnav, predispus la decompensare psihotică, instabil 
ca personalitate și, în cele din urmă, este foarte improbabil să 
devină un cetățean cu un cămin propriu. 

În prezent este bine cunoscut că, în cazul copiilor relativ să- 
nătoși, coeficientul de inteligenţă, calculat, așa cum se face de 
obicei, în concordanţă exactă cu vârsta cronologică, rămâne mai 
mult sau mai puțin constant. Acesta este doar un alt fel de a 
spune că intelectul depinde în mod fundamental de înzestra- 
rea țesutului cerebral. O descriere a situaţiilor în care coeficien- 
tul de inteligență nu rămâne constant nu înseamnă decât enu- 
merarea situaţiilor în care apare o denaturare a folosirii intelec- 
tului, pe de o parte datorată tulburărilor din timpul dezvoltă- 
rii emoționale, iar pe de altă parte maladiilor țesutului cerebral. 

În orice grup de copii deficienţi pot exista câţiva ale căror 
creiere ar fi putut avea abilități medii sau chiar superioare și 
pentru care diagnosticul corect este psihoza infantilă. Defici- 
tul mintal este astfel un simptom al unei tulburări timpurii a 
creșterii emoționale. Acest tip de deficit nu este rar. 

În contrast, clinicianul poate întâlni copii al căror intelect 
este anxios și suprasolicitat, iarăși din cauza tulburării emo- 
ționale (amenințarea reprezentată de confuzie), și al căror L.Q., 
care la testare este mare, scade atunci când, din pricina psi- 
hoterapiei sau unei gestionări reușite a mediului, frica de haos 
devine mai puțin iminentă. 

Prin urmare, intelectul nu este asemănător trupului și psi- 
hicului. Este ceva diferit, și nu este posibil să spui despre in- 
telect că sănătatea reprezintă maturitate și maturitatea repre- 
zintă sănătate. De fapt, nu există nici o legătură directă între 
conceptele de sănătate și de intelect. La indivizii sănătoși, min- 
tea lucrează la nivelul funcţionării cerebrale deoarece dezvol- 
tarea lor emoțională este satisfăcătoare. 

Toate aceste lucruri vor necesita o examinare mai amănun- 
țită. 


Capitolul 2 


Sănătatea imperfectă 


EA $ tr-o perspectivă mai largă. Se pot descrie într-un 

„&. SAmod relativ simplu maladiile și tulburările ce afec- 
tează atât soma, cât și psyche; interacţiunea dintre ele este com- 
plicată, dar se poate încerca o descriere bazată pe acceptarea 
dihotomiei. * 


ÎI cum ar fi util să privim sănătatea imperfectă din- 
SU 


SĂNĂTATEA IMPERFECTĂ SOMATICĂ 


Ereditar (dovezile apar după naștere, sau dovezi ulterioare 
înainte sau în momentul nașterii) 


Congenital În timpul travaliului 
anomalii ce determină dificultăţi la naștere 
La naștere 
accidente ale procesului nașterii 


Deficiențe de  Calorii, Persecuţie Toate Auto- 
aport Substanțe (eșecul gradele Induse 
(Defecte ale minerale, mediului)! inter- 

eliminării) Vitamine mediare 


1 În original „failure of nurture“ — v. nota 1 de la p.25. (N. £.) 

Ș Noroc LL] ELI ELI 
Accidental Război n " n 
Infestare N 
Infecţie RIDE “i i ku 
(Încă Cancer 
necunoscute) Anumite maladii, probabil infecții 


(reumatism articular acut, coree etc.) 


Acestea acoperă domeniul sănătăţii imperfecte, cu excep- 
ţia categoriei vaste a funcţiilor țesuturilor corporale afectate 
de diverse situaţii psihologice. 

Poate este surprinzător că o atât de simplă descriere poa- 
te acoperi totalitatea sarcinilor pediatrului somatician, mai ales 
atâta timp cât în practică acestea sunt laborioase, iar cunoștin- 
țele necesare sunt atât de vaste. 


SĂNĂTATEA Nu există nici o descriere simplă a sănă- 
IMPERFECTĂ PSIHICĂ tății imperfecte psihice, cu excepția afir- 
maţiei că, din punct de vedere clinic, este 
întotdeauna vorba despre o tulburare a dezvoltării emoționa- 
le, chiar și atunci când este cauzată în mod evident de factori 
de mediu adverși.l 
Sănătatea corporală (inclusiv cea a funcţionării țesutului ce- 
rebra]) considerându-se de la sine înțeleasă, sănătatea imper- 
fectă psihică se poate clasifica în nevroză și psihoză. În cazul 
unei nevroze, dificultățile încep să apară în cadrul relaţiilor 
interpersonale ce țin de viața de familie, copilul având în acel 
moment între 2 și 5 ani. În această perioadă cuprinsă între 2 și 
5 ani, copilul poate să fie o persoană întreagă printre alte per- 
soane întregi și este subiectul unor experiențe pulsionale 
puternice bazate pe iubirea între persoane. În cadrul nevrozei, 


1 Notă pentru revizie: Adaugă definiţia sănătăţii în termeni de libertate în 
ceea ce privește rigiditatea apărărilor. 

Îl/o placi? Da = sănătate 

Ești plictisit? Da = sănătate imperfectă 

dezvoltarea emoțională a copilului (sau a adultului) din timpul 
celor mai timpurii stadii s-a desfășurat în limite normale. 
Psihoza este numele dat stărilor de boală ce au început să se 
dezvolte mai de timpuriu, adică dinainte ca acel copil să devi- 
nă o persoană întreagă aflată în relație cu alte persoane întregi. 
Această clasificare rudimentară are o utilitate limitată și, ime- 
diat ce se efectuează o examinare mai amănunțită a stărilor psi- 
hotice clinice, apare nevoia unei metode mai delicate. Deocam- 
dată trebuie doar să atragem atenţia cât de important este să 
luăm în considerare sursa tulburărilor dezvoltării emoţionale, 
încercând, de asemenea, să utilizăm termenii psihiatrici accep- 


taţi. 
Astfel: 
TIPUL STAREA CLINICĂ ORIGINEA 
NEVROZE  Organizări defensive Anxietatea ce apare ca 
împotriva anxietăţii: fobii, urmare a vieții 
isterie de conversie, pulsionale din relaţiile 
nevroză obsesională etc. interumane. 
PSIHOZE Îngrijorare cu privire la 
Maniaco-depresivă iubirea neîndurătoare. 
Depresie Reacţie la pierderea 
Apărări contradepre- obiectului. 
sive 
Persecuţie: dinspre înăuntru  Îngrijorare cu privire la 
Ipohondrie: dinspre în rezultatele agresiunii. 
afară 
Apărare prin paranoia: 
retragere în lumea 
interioară 
SCHIZO- Apărare prin clivare Eșecul adaptării active a 
FRENIE prin dezintegrare mamei în stadiile 


prin pierderea 
simțului reali- 
tății 

prin pierderea 
contactului 


timpurii. 

O descriere aproximativă de acest fel îi oferă unui student 
un punct de pornire pentru studiul bolilor psihice în termenii 
psihiatriei pentru adulți. Este mai logic totuși să se abordeze 
psihiatria pentru adulți din perspectiva unui studiu intim al 
psihiatriei pediatrice. 

Vom descoperi că, în pofida bunelor noastre intenţii, vom 
avea nevoie să facem o nouă clasificare, iar în cele din urmă 
tot nu vom fi mulțumiți. 

Din punct de vedere clinic, nici măcar copiii bolnavi nu 
sunt tot timpul anxioși sau nebuni. În mod obișnuit, suntem 
confruntați cu apărări organizate cu succes împotriva anxie- 
tății, iar în punerea unui diagnostic suntem preocupaţi de 
tipul apărărilor sau de succesul ori eșecul lor. De asemenea, 
este important să cunoaștem tipul anxietăţii care constituie 
o ameninţare; de exemplu, apărările pot fi împotriva fricii 
de pierdere a penisului sau de pierdere a unei funcții impor- 
tante asociate cu o pulsiune; la fel, apărările pot fi împotri- 
va depresiei, adică împotriva unei disperări ţinând de sen- 
timentele de vinovăţie care fie sunt ele însele inconștiente, 
fie sunt în legătură cu chestiuni inconștiente; și, de aseme- 
nea, apărările pot fi împotriva fricii de pierdere a contactu- 
lui cu realitatea externă sau împotriva fricii de dezintegra- 
re haotică. 

Toate acestea vor necesita o examinare mai amănunțită, 
dar ideea este că există într-adevăr o anumită justificare pen- 
tru clasificarea aproximativă a tulburărilor emoţionale mi- 
nore ale copiilor în funcţie de tipul de boală pe care ar fi pre- 
dispuși să-l dezvolte dacă, în condiţii de stres, s-ar întâmpla 
să cedeze și să se îmbolnăvească cu adevărat. O asemenea 
clasificare îmi permite să efectuez o examinare preliminară 
a interacțiunii dintre maladiile somatice și cele psihiatrice, 
după care mă voi reîntoarce la studiul detaliat al creșterii 
emoționale. Pentru moment, trebuie să omit eșecurile me- 


1 Notă pentru revizie: Schiţează o reîntoarcere la o clasificare într-o nouă 
formă: de ex. dependenţă + familie și aportul social; a te adapta/a nu te adap- 
ta. 

diului în cadrul diverselor stadii, un subiect care va necesi- 
ta și el un studiu amănunțit în această lucrare. De aseme- 
nea, tipul antisocial de simptomatologie nu poate fi inclus 
în acest punct al lucrării. 


Capitolul 3 


Interrelaţiile dintre 
maladiile trupului şi tulburările psihologice 


EFECTUL TRUPULUI ȘI AL SĂNĂTĂȚII SALE 
ASUPRA PSIHICULUI 

Sa 
EREDITATEA N n ceea ce privește ereditatea, nu există 
Y prea mult loc pentru confuzie. După 

S cât se pare, ereditatea este somatică, 
chiar și atunci când rezultatul este psihologic (de exemplu, o 
tendinţă către un temperament depresiv sau isteric transmis 
de la părinte copilului). Baza pentru psyche este reprezentată 
de soma, iar în cursul evoluţiei soma a apărut primul. Psihicul 
debutează ca o elaborare imaginară a funcționării somatice, 
având drept cea mai importantă sarcină corelarea experiențe- 
lor trecute, a potenţialităților, a conștientizării momentului pre- 
zent și a așteptărilor de viitor. Astfel sinele începe să existe. 
Psihicul nu are, bineînţeles, nici o existenţă în afara creierului 
și a funcționării cerebrale. 

Moștenirea trăsăturilor de personalitate și a tendinţelor că- 
tre diverse tulburări și tipuri psihiatrice ține de somatic, iar 
această moștenire pune limite psihoterapiei. Aceste limite sunt 
relativ neimportante în tratamentul tulburărilor nevrotice, mai 
importante în tratamentul tulburărilor psihotice și cel mai im- 
portante în psihanaliza oamenilor sănătoși, adică a celor care 


ZZZZA 

se află (prin definiţie) cel mai aproape de a fi ceea ce ar trebui 
să fie, conform înzestrării lor native. 

Trebuie menţionat că anumite tendințe moștenite patolo- 
gice se manifestă clinic tardiv, astfel încât, deși sunt moșteni- 
te, nu sunt congenitale. 


TULBURĂRILE Ereditatea se ocupă cu factorii care au exis- 
CONGENITALE tat înainte de concepţie. Tulburările conge- 

nitale sunt acele tulburări care sunt evi- 
dente până la sfârșitul procesului nașterii. 

Termenul „congenital“ se referă la două seturi de tulburări, 
în primul rând la acele boli și dizabilități ce există dinaintea 
datei nașterii, din perioada intrauterină, și la acelea care re- 
prezintă sechele ale însuși procesului de naștere. 

Pediatrul va judeca în termenii deficitelor de creștere (de 
exemplu, defectul mintal datorat rubeolei materne în a doua 
lună de sarcină), ai deformărilor ortopedice (de exemplu, lu- 
xaţia de șold), ai infecțiilor transmise de mamă (de exemplu, 
sifilisul înaintea nașterii și gonoreea în timpul nașterii), ai in- 
meningelui sau chiar ale creierului datorate unor întârzieri ale 
nașterii (pelvisul matern îngust, asfixia excesivă în timpului 
travaliului prelungit) și așa mai departe. Pediatrul are aici un 
domeniu larg pentru a-și desfășura munca sa foarte speciali- 
zată și nu ne putem aștepta să se preocupe de experiența naș- 
terii (psihologică) a bebelușilor fără malformații și sănătoși 
care nu sunt nici asfixiaţi, nici șocați în sens somatic. 

În ultimii ani, aproape atingându-și țelul principal de a face 
nașterea o experienţă sigură din punct de vedere fizic, gineco- 
logul a devenit interesat în psihologia nașterii. Psihologia ma- 
mei este cel mai studiată totuși, și ceea ce se predă în prezent 
aproape că poate fi rezumat în cuvintele: eliberare de frică. 
Aceasta s-ar putea realiza printr-o instruire corectă, care ar face 
posibilă o stare de relaxare la mamă. Încrederea personală 
într-un anumit doctor sau într-o anumită asistentă rămâne 
principalul suport al mamei, deși acest lucru nu este întotdea- 
una menţionat. Nu ne putem aștepta nici de la ginecolog, nici 

de la asistenta de ginecologie să manifeste interes în psiholo- 
gia bebelușului în preajma momentului nașterii lui. Nici mama 
însăși nu se află într-o poziţie potrivită pentru a deveni un pio- 
nier în acest domeniu chiar în clipa nașterii copilului ei. Însă 
ea știe că psihologia copilului său trebuie luată în considera- 
re. Când oare va găsi ea înțelegere? Psihologul este cel care 
trebuie să intervină până când pediatrul și ginecologul vor 
ajunge la studiul psihologiei infantile. 

O dată cu dezvoltarea creierului ca organ funcţional înce- 
pe stocarea experienţelor și amintiri corporale personale încep 
să se asocieze pentru a forma o nouă ființă umană. Există mul- 
te dovezi conform cărora mișcările corporale din viața intra- 
uterină au semnificaţie și probabil, într-un mod indirect la fel 
și nemișcarea din viața din uter. 

Cândva în preajma nașterii se petrece „marea deșteptare“, 
astfel încât noi putem observa o diferenţă între un copil năs- 
cut prematur și unul născut postmatur. Primul nu este încă 
pregătit pentru viață, iar celălalt este predispus să se nască în- 
tr-o stare de frustrare, dat fiind că fusese pregătit și a fost fă- 
cut să aștepte. 

Totuși, în mare, psihologia bebelușului nu afectează tulbu- 
rările grupate sub denumirea de „congenitale“. Pe de altă par- 
te, evenimentele nașterii afectează în măsură foarte mare psi- 
hologia copilului. Acest domeniu trebuie studiat, după ce ci- 
titorul va fi fost familiarizat cu ființa umană care se află chiar 
la începutul vieții. 

Imediat ce bebelușul s-a născut, efectul psihologiei infan- 
tile asupra sănătăţii corporale devine instantaneu evident. 


DEFICITE Instituirea actului hrănirii nu este deloc 
DE APORT doar o chestiune de reflexe. Este bine cu- 

noscut că starea emoțională a mamei afec- 
tează capacitatea copilului de a apuca sânul și, de asemenea, 
este adevărat că bebelușii variază de la ușor de hrănit la difi- 
cil de hrănit, chiar de la început. Vor fi multe de spus despre 
psihologia iniţierii actului hrănirii și a continuării lui. Asta nu 
reprezintă în nici un caz o deturnare de la latura somatică a 

actului hrănirii, care este în continuare studiată în detaliu în 
cadrul pediatriei. Mai ales pentru studiul acestui subiect sunt 
necesare cooperarea și înțelegerea dintre cei care cunosc mul- 
te despre latura somatică (implicând fiziologia, anatomia, ne- 
urologia, biochimia) și cei care încep să cunoască câte ceva de- 
spre latura psihologică. Ca un exemplu care ar putea fi instruc- 
tiv pentru psihologul nespecializat în medicină, aș cita tulbu- 
rarea destul de rară, cunoscută drept „esofag scurt“. Această 
deformare somatică determină dificultăţi în hrănire și mai ales 
o tendinţă la vărsături. Postura afectează simptomatologia. În 
decursul timpului există tendința ca tulburarea să se îndrepte 
de la sine, așa încât oricare au fost măsurile luate la momentul 
respectiv, se consideră că acestea au funcționat. Ele pot lua for- 
ma unor sfaturi cu privire la gestionare sau chiar forma unei 
psihoterapii a mamei. Cei ce studiază psihologia infantilă nu-și 
pot permite să ignore tulburările somatice și istoricul lor natu- 
ral, dar, din fericire, nici nu trebuie să fie atât de competenţi în- 
cât să-și asume total responsabilitatea pentru latura somatică, 
ce ar trebui împărțită între cele două tipuri de specialiști. 

În cadrul tulburărilor de hrănire la copiii mai mari, locul 
psihologiei devine din ce în ce mai evident. Bebelușii sunt în 
mod normal capricioși, iar faptul că un bebeluș acceptă orice 
fel de hrană, decent oferită, s-ar putea datora unei boli a be- 
belușului. Vom examina ulterior motivele. La cealaltă extre- 
mă, un bebeluș de orice vârstă, ca și un copil mai mare, ar pu- 
tea deveni atât de activ inhibat față de hrănire, încât rezulta- 
tul să fie fatal. Iar între capriciul sănătos și inhibiţia patologi- 
că se înscriu toate stadiile intermediare. 

Există toate tipurile de amestec între somatic și psihologic. 
Un exemplu familiar este cel al copilului cu despicătură la- 
bio-palatină congenitală, incapabil să se bucure în mod obiș- 
nuit de actul hrănirii și supus în mod necesar la repetate ope- 
raţii și separări de mamă. Dezvoltarea emoţională a acestui 
bebeluș va fi afectată, dar nu neapărat până la limita handica- 
pului, deoarece doctorii și asistentele pot cu ușurință să înțe- 
leagă motivele stresului bebelușului, acest lucru determinân- 
du-i să ia măsuri pentru a contracara perturbarea mediului în 

care se află bebelușul. Când motivele stresului bebelușului 
sunt în general recunoscute, doctorii și asistentele vor putea 
să facă multe pentru prevenirea bolilor psihologice de tipul 
celor care debutează în pruncie, fără a fi nevoie să recurgă la 
cunoștințe specializate de psihologie. 


DEFECTE Aici nu este prea dificil să delimităm so- 
DE ELIMINARE maticul de psihologic. Cu excepţia rarelor 

cazuri în care aparatul excretor este defor- 
mat sau bolnav, o funcţie eliminatorie tulburată este în mod 
clar o chestiune de conflict emoțional manifestându-se în ter- 
meni corporali. 


ACCIDENTE În vreme ce la un capăt al scalei se află ac- 
țiunea purului hazard, la celălalt se află 
predispoziția la accidente, condiţie ce ține 

de clasa depresiilor din clasificarea tulburărilor psihiatrice. În 
mod similar, printre cei abuzaţi, există întotdeauna câțiva care 
simt nevoia de a fi persecutați, iar această nevoie de persecu- 
ție, ce reprezintă baza bolii psihiatrice numită paranoia, poa- 
te debuta surprinzător de devreme în pruncie, de fapt aproa- 
pe imediat după naștere. 

Se poate spune despre infecţii că unele depind în întregi- 
me de circumstanţele fizice, de exemplu pojarul; un copil care 
nu a avut pojar îl poate lua de la cineva care se află în perioa- 
da de incubație a bolii. Pe de altă parte, anumite infecţii sunt 
influențate de starea emoțională. De exemplu, evoluţia ftiziei 
poate fi strâns legată de evoluţia fazelor depresive, deși tipul 
osteo-articular al tuberculozei nu este astfel influenţat. Se poa- 
te spune că, mai ales în vremurile de dinaintea antibioticelor, 
pneumonia reprezenta un test al voinței de a trăi și deci recu- 
perarea depindea într-o foarte mare măsură de îngrijirea pri- 
mită. Cu mult timp în urmă, surorile medicale obțineau o sa- 
tisfacție imensă din succesul lor în îngrijirea pacienţilor cu 
pneumonie, deoarece știau că adeseori salvau vieţi datorită 
propriului devotament. Asistentele de astăzi pierd mult dato- 

rită realității vindecării pneumoniei prin metode relativ me- 
canice. 


CATEGORIA Aproape toate maladiile somatice se pot 
„ÎNCĂ-NECUNOS- încadra in aceale cateva categorii Este La 
CUTULUI/ tuși necesar să le reamintim cititorilor fără 


cunoștințe medicale că există maladii ale 
trupului care sunt într-adevăr somatice și a căror cauză nu este 
încă înțeleasă. Un exemplu îl reprezintă „creșterea nouă“1. De 
asemenea, corea și reumatismul articular acut?, care se întâl- 
nesc frecvent, au cauze necunoscute. 


Aceasta nu înseamnă că o maladie va fi considerată de na- 
tură psihologică doar pentru că nu este încă clară cauza ei fi- 
zică, iar acest lucru este adevărat chiar dacă reumatismul ar- 
ticular acut și mai ales corea pot uneori să urmeze unui șoc 
emoțional sau unui stres acut. 


ALERGIILE Mai dificil de plasat este seria tulburărilor 
denumite generic „alergii“3. Cei entuzias- 
maţi de alergie, sau hipersensibilitatea țe- 

suturilor la diverși agenți (cum ar fi polenul în febra fânului), 

susțin că pot explica un mare grup de simptome despre care 
mulți alți observatori ar presupune că sunt în principal psiho- 

logice. Unul dintre exemple este astmul. Astmul reprezintă o 

tulburare a funcționării corporale care teoretic poate fi cauza- 

tă de o sensibilitate pur somatică a musculaturii netede bron- 
șice la substanța inhalată. Dar un atac de astm poate fi de na- 
tură pur psihologică, după cum va fi de acord toată lumea care 
are un copil cu astm sub observaţie directă — de felul celei 


1 Termen general pentru cancer, adică pentru carcinom, sarcom și proba- 
bil limfoadenom și leucemie. 

2 În prezent se cunoaște cauza reumatismului articular acut, care numă- 
ră printre simptomele majore și corea. (N. t.) 

3 În acest subcapitol, autorul folosește termenul de „alergie“ cu o cono- 
taţie ironică, referindu-se la întrebuințarea lui de către cei care sunt încredin- 
țaţi de cauzele pur organice ale sindromului. (N. £.) 

care se întâlnește în cazul psihoterapiei zilnice regulate (ca, de 
exemplu, în psihanaliză). Astmul reprezintă un bun exemplu 
de tulburare de graniţă, și este la fel de necesar să i se reamin- 
tească investigatorului psihologic că există o predispoziţie fi- 
zică și că există o relaţie între astm și eczemele infantile, cum 
este să i se reamintească doctorului somatician că boala este 
de natură psihologică. 

Alergia se dovedește a fi o mare abatere de la principiile 
de bază, iar utilitatea termenului este vizibilă în principal în 
domeniul descrierii stărilor clinice. Cercetarea în domeniul 
alergiei, care părea să creeze o promițătoare linie de atac îm- 
potriva tulburărilor psihosomatice, a dus mai degrabă către 
psihologie decât către fiziologie și biochimie. Nu trebuie uitat 
faptul că astmul poate fi considerat producător de tulburări 
psihiatrice, dincolo de problema propriei sale cauzalități în fie- 
care caz în parte, de vreme ce este imposibil ca un copil sau 
un adult să sufere de astm (oricare ar fi cauza sa) fără să de- 
vină adaptat în mod specific acestuia. 


EFECTUL PSIHICULUI ASUPRA TRUPULUI 
ȘI A FUNCŢȚION ARII ACESTUIA 


O dezvoltare emoțională sănătoasă furnizează copilului în- 
țelegerea importanţei sănătății corporale, după cum și sănăta- 
tea corporală furnizează o reasigurare copilului, care este foar- 
te valoroasă în cadrul dezvoltării emoţionale. 

Eforturile și tensiunile dezvoltării emoționale normale, pre- 
cum și anumite stări anormale ale psihicului au efecte adver- 
se asupra corpului. 

Libertatea pulsiunilor promovează sănătatea corporală, iar 
de aici reiese că în cadrul unei dezvoltări normale ce implică 
creșterea controlului asupra pulsiunilor, există multe momen- 
te în care corpul trebuie sacrificat, libertatea pulsiunilor fiind 
în mod normal redusă în procesul de socializare a copilului. 
Principiul care trebuie reamintit este că, atunci când un con- 
flict din cadrul psihicului este relativ conștient, se poate face 

față pulsiunilor prin autocontrol; se pot face compromisuri în- 
tre cererile pulsiunilor și cele ale realității externe sau ale so- 
cietăţii, sau ale conștiinței, compromisuri care să prejudicieze 
cât se poate de puţin. Pe de altă parte, atunci când conflictul 
între impulsuri și idealul Eului se află în inconștientul refulat, 
inhibiţiile, anxietăţile și compulsiile rezultate sunt mai oarbe, 
mai puţin capabile de adaptare la circumstanţe și mai vătămă- 
toare pentru corp și pentru procesele și funcţiile corporale. 

Trupul unui copil este capabil să suporte multe tensiuni, 
dar exact aceste tensiuni continuate până în viața adultă pot 
conduce până la urmă la stări somatice ireversibile, cum ar fi 
hipertensiunea benignă, ulcerația mucoasei unei anumite por- 
țiuni a tractului digestiv, hiperactivitatea tiroidiană etc. 

Ultimele stadii ale acestor schimbări corporale ireversibile 
ce au fost declanșate de conflictul intrapsihic trebuie tratate 
de medicul internist, chirurg sau endocrinolog, și acest lucru 
este adevărat chiar și atunci când se efectuează cu succes o psi- 
hoterapie la p dată atât de târzie. O psihoterapie efectuată cu 
succes mai devreme ar fi eliminat necesitatea ajutorului me- 
dicului internist sau chirurg. 


Capitolul 4 


Domeniul psihosomatic 


Y pecialitatea în cadrul căreia ar trebui să căutăm eluci- 

SQ darea problemelor psihosomaticii este mai degrabă 

$..* pediatria decât medicina internă. Copiii oferă cel mai 
bun material pentru studiul modificărilor țesuturilor și func- 
ționării trupului ce sunt asociate sau secundare unor fenome- 
ne psihologice. 

Medicina psihosomatică a devenit o ramură a cercetării și 
practicii medicale, una ce este din nefericire separată de toate 
celelalte trei care se află în strânsă legătură cu ea: psihiatria, 
medicina generală și psihanaliza. Motivele acestui lucru sunt 
asemănătoare celor care au dus la folosirea termenilor „min- 
tal“ și „fizic“ ca și cum ar descrie fenomene opuse. Natura 
umană nu este o chestiune de minte și trup — este o chestiu- 
ne de psyche și soma interrelaționate, cu mintea ca o inflores- 
cenţă la limita funcționării psihosomatice. 

Tulburările continuumului psyche-soma reprezintă modifi- 
cări ale trupului sau ale funcționării trupului asociate cu stări 
psihice. Aceste modificări sunt cel mai bine studiate în cadrul 
pediatriei clinice, nu numai deoarece condiţiile sunt mai sim- 
ple la copii, ci și pentru că stările psihice ale adulţilor nu pot 
fi înţelese în lipsa unei referiri la copilăria subiecților investi- 
gaţi. 

Baza psihosomaticii este reprezentată de anatomia vie, care 
se numește fiziologie. Țesuturile sunt vii și sunt parte dintr-un 

organism întreg și sunt afectate de diversele stări psihice ale 
acelui organism. 

Primele complicaţii ce trebuie studiate sunt reprezentate 
de acele modificări fiziologice ce ţin de activitate și odihnă; 
apoi modificările ținând de excitaţii locale și generale, ultime- 
le dintre ele fiind caracterizate de trei faze: de pregătire, punct 
culminant și recuperare. În cadrul studiului excitării genera- 
le, țesuturile nu pot fi studiate în afara relaţiei lor cu întregul 
psihic. O dată ce psihicul în totalitatea lui a fost acceptat, fi- 
ziologia se ocupă și cu modificările specifice dorinţei și furiei, 
și de asemenea iubirii afectuoase, fricii, anxietății, suferinţei și 
altor afecte ce sunt fațete ale fantasmelor elaborate, fantasme 
care sunt specifice unui individ. 

În cadrul acestui întreg travaliu, cel ce studiază continuu- 
mul ps1che-soma este preocupat de fantasmele conștiente și in- 
conștiente care reprezintă, ca să spunem așa, histologia psihi- 
cului, elaborarea imaginară a întregii funcționări somatice ce 
este specifică unui individ. Dacă două persoane mișcă un de- 
get, pentru anatomist și fiziologist există o similitudine esen- 
țială între cele două evenimente. Însă pentru cel ce studiază 
continuumul psvche-soma, la anatomia și fiziologia acţiunii tre- 
buie adăugat înțelesul acţiunii pentru individ și, datorită aces- 
tui lucru, în fiecare caz mișcatul din deget este specific indivi- 
dului ce mișcă din deget. 

Prin urmare, există un punct de la care fiziologia alunecă 
încet înspre psihosomatică, ce include fiziologia modificărilor 
somatice asociate cu eforturile și tensiunile psihicului. În pri- 
mul rând, există controlul inerent procesului de socializare, 
iar apoi există controlul și inhibiţiile patologice și asociate cu 
refularea și conflictele inconștiente din cadrul psihicului. 

În cele din urmă, în cadrul psihosomaticii nu putem asu- 
ma o legătură strânsă între psvche și soma; psihosomatica tre- 
buie să ia în considerare stările frecvente, cât și importante în 
care relația dintre psyche și soma este slăbită sau pierdută. 

Un studiu detaliat al pediatriei psihosomatice nu se va pu- 
tea realiza decât după expunerea completă a dezvoltării emo- 
ționale a individului uman. 

Se va observa că, pentru a înțelege aceste tulburări care for- 
mează într-adevăr un grup clinic real, deși foarte larg, trebuie 
atinse toate tipurile și gradele de tulburare psihologică și tre- 
buie incluse conflictele interioare inerente în viață, inerente în 
gestionarea pulsiunilor și în compromisul personal cu impul- 
surile ce ţine de socializarea treptată a fiecărui individ uman. 

În cazul indivizilor sănătoși, există două curente principa- 
le în pediatria psihosomatică: sănătatea somatică — efectul său 
asupra funcționării și dezvoltării psihicului; sănătatea psihi- 
că — efectul său asupra dezvoltării și funcţionării somatice. 

În cazul sănătății imperfecte există, de asemenea, două cu- 
rente: sănătatea imperfectă somatică — efectul său asupra dez- 
voltării psihicului; sănătatea imperfectă psihică — efectul său 
asupra dezvoltării somatice. 

Înțelegerea acestor lucruri provine din studiul dezvoltării 
persoanei sănătoase din punct de vedere fizic, deoarece doar 
presupunând absența maladiilor somatice poate fi efectuat un 
studiu atât de complex. Dacă se presupune absenţa bolilor 
principale ale trupului, atunci se poate examina întrețeserea 
treptată a corpului și psihicului unei persoane și se pot formu- 
la anumite principii fundamentale. 

S-a observat că dezvoltarea emoțională este în mod normal 
dureroasă și punctată de conflict: trupul trebuie să sufere din 
cauza acestor lucruri, cu toate că nu există nici o boală care să 
fie în principal somatică.! Astfel, studiul tulburărilor psihoso- 
matice trebuie să se facă prin intermediul psihologiei și al ob- 
servării efectelor problemelor psihice asupra părții somatice a 
individului. Trebuie ca lucrurile să se petreacă în acest fel. Me- 
dicilor nu le place acest lucru. Lor le-ar plăcea să poată aplica 
cunoștințele lor despre bolile trupului în mod direct în cazul 
tulburărilor psihosomatice. Dar acest lucru nu se poate. Calea 
naturală este studiul tulburărilor psihosomatice la copilul (sau 


1 Notă pentru revizie: asigură-te de punctul de vedere: tulburarea psihoso- 
matică cu sensul ei pozitiv de contracarare a fugii în intelect 
stări de 

depersonalizare. 

adultul) care nu are nici o boală somatică sau limitare fizică. 
Doar mai târziu, după ce principiile au fost înțelese, poate apă- 
rea înțelegerea bolilor trupului și a efectului lor asupra psihi- 
cului. Se poate observa că medicina somatică este un teritoriu 
cu graniţe ce sunt menținute în mod artificial pentru a limita 
obligaţiile medicului. Medicina somatică alunecă în mod na- 
tural înspre psihosomatică. 

Partea psihică a unei persoane se ocupă cu relaţiile, relați- 
ile dinăuntrul psihicului însuși, relaţiile cu trupul, cu lumea 
externă. Născându-se din ceea ce ar putea fi numit elaborarea 
imaginară a funcţiilor de tot felul ale trupului și acumularea 
amintirilor, psihicul (în mod specific dependent de funcționa- 
rea creierului) leagă trecutul trăit, prezentul și viitorul aștep- 
tat la un loc, dă sens sentimentului de sine al persoanei și jus- 
tifică percepţia noastră a unui individ care există în acel trup. 

Psihicul, dezvoltându-se astfel, devine ceva ce are o pozi- 
ție pornind de la care poate întreține relații cu realitatea ex- 
ternă, devine ceva ce posedă capacitatea de a crea și de a per- 
cepe realitatea externă, devine o ființă îmbogăţită din punct 
de vedere calitativ, capabilă să fie mai mult decât ceea ce poa- 
te fi explicat prin intermediul influențelor mediului, și capa- 
bilă nu numai să se adapteze, dar și să refuze să se adapteze, 
și devine o creatură înzestrată cu ceea ce pare a fi capacitatea 
de alegere. 

Nimic din toate acestea nu apare automat ca fenomen de 
creștere. Există, într-adevăr, un element inerent de creștere, 
dar dependența timpurie de un mediu adaptabil este atât de 
mare, încât acest factor de creștere devine depășit. În ceea ce 
privește dezvoltarea trupului, factorul de creștere este mai 
clar; în contrast, în dezvoltarea psihicului există oricând po- 
sibilitatea eșecului și, într-adevăr, nu poate exista creștere fără 
distorsiuni datorate într-o anumită măsură eșecului adaptă- 
rii la mediu. 

Dezvoltarea psihosomatică este o achiziţie treptată și își are 
propria viteză, iar dacă termenului de „maturitate“ îi este per- 
misă o referință la vârstă, atunci maturitatea este sănătate și 
sănătatea este maturitate. Întregul proces al dezvoltării trebuie 

parcurs până la capăt, fiecare pauză sau salt în dezvoltare re- 
prezintă o distorsiune, iar o grabă aici sau o întârziere acolo — 
fiecare dintre ele lasă o cicatrice. 

Mai mult decât atât, nu este nimic de câștigat din disputa 
asupra momentului în care debutează pediatria psihosomati- 
că sau natura umană însăși. Singurul moment sigur este cel al 
concepţiei. Data nașterii este evident de avut în vedere, dar 
multe lucruri s-au petrecut dinainte, mai ales în cazul bebelu- 
șului postmatur, iar la naștere există deja o individualitate care 
este atât de evidentă, încât în cazul gemenilor identici, asis- 
tentele cu experiență sunt imediat conștiente de similaritatea 
excepțională. La sfârșitul a două săptămâni, oricărui copil i 
s-au întâmplat o mulțime de lucruri care sunt în întregime per- 
sonale. La vârsta la care o adopţie devine relativ ușor de aran- 
jat, fiecare copil a fost atât de marcat de experienţe reale, în- 
cât părinţii adoptivi au o problemă de gestionare care este în 
mod esenţial diferită de cea pe care ar fi avut-o dacă bebelu- 
șul ar fi fost al lor și s-ar fi aflat în grija lor de la început. 


Partea a l-a 


DEZVOLTAREA EMOȚIONALĂ 
A FIINȚEI UMANE 


Introducere 


955 


N xaminarea preliminară a domeniului pediatriei psi- 
»f hosomatice nu a făcut decât să arate necesitatea înțe- 

„S&utlegerii dezvoltării emoționale a individului. Pe latu- 
ra somatică, pediatrul bazează totul pe anatomie și fiziologie, 
iar pe latura psihică trebuie să existe o disciplină echivalentă. 
Nu psihologia academică furnizează răspunsul. Singurul răs- 
puns este reprezentat de psihologia dinamică sau, cu alte cu- 
vinte, de psihanaliză. 

Acum va fi necesar să examinăm dezvoltarea continuumu- 
lui psyche-soma care, dacă mintea funcţionează, devine treptat 
o persoană individuală conștientă de sine, o persoană nu nu- 
mai aflată în relaţie cu mediul înconjurător, ci care în cele din 
urmă ia parte la menţinerea și re-crearea acestui mediu. Vom 
presupune absenţa bolilor în principal somatice, până într-un 
moment apropiat de final, când vom considera că includerea 
acestei complicații suplimentare este potrivită. 

Vom presupune, de asemenea, existența unui țesut cerebral 
mediu înzestrat, de vreme ce deficitul mintal și idioția sunt 
defecte somatice cu trăsături psihologice secundare. În mod 
deliberat, pentru moment, mintea nu este luată în considera- 
re, decât în măsura în care reprezintă ceea ce eu am numit o 
inflorescenţă la limita continuumului pswyche-soma. 

Ar fi logic să descriu ființa umană aflată în dezvoltare în- 
cepând cu momentul conceperii, trecând treptat prin viața in- 


i 


50 D.W. Winnicott 


trauterină, naștere, stadiile primitive și mai puţin primitive ale 
creșterii emoționale, trecând în revistă copilul între 3 și 5 ani, 
copilul în perioada de latenţă și adolescentul, și ajungând în 
cele din urmă la adultul matur care este gata să-și asume un 
loc în lume, și care îmbătrânește și astfel moare. 

Însă am ales să încep cu perioada primei maturități, cu co- 
pilul preșcolar din perioada târzie în care relaţiile interperso- 
nale au ajuns să aibă înțeles deplin, și am ales așa deoarece 
pot să consider ca fiind de la sine înţeles ca cititorul să fie oa- 
recum familiarizat cu opera lui Freud, ce urmărește originea 
bolii nevrotice a adulţilor până la conflictele ce iau naștere în 
individ în timpul acestei perioade. 

De la o descriere a psihologiei dinamice a copilăriei timpu- 
rii, o voi lua în direcţie inversă, intrând din ce în ce mai adânc 
în necunoscutul celor mai timpurii momente în care termenul 
„ființă umană“ poate fi aplicat fătului din uter. Apoi va fi po- 
sibil să înaintez și să examinez trăsăturile speciale ale perioa- 
dei de latenţă și ale adolescenţei. 

Prezentarea mea a psihologiei dinamice va fi deci restruc- 
turată în următorul mod: 


(a) Relaţiile interpersonale și complicațiile respective. 
(b) Atingerea unității personale și capacitatea de îngrijorare. 
(c) Sarcinile primitive ale 

(1) Integrării sinelui. 

(2) Unui modus vivendi psihosomatic. 

(3) Contactului cu realitatea prin intermediul iluziei. 


Cititorul este rugat să-și amintească, în timp ce citește una 
dintre părțile descrierii mele, că celelalte părți sunt în mod de- 
liberat excluse, dar nu uitate. Limbajul potrivit pentru o par- 
te este nepotrivit pentru celelalte. 

Este o procedură foarte artificială această disecare și sepa- 
rare a stadiilor dezvoltării. În realitate, copilul uman se află 
tot timpul în toate stadiile, chiar dacă se poate spune că pre- 
domină unul dintre ele. Sarcinile primitive nu sunt niciodată 
complet rezolvate și, de-a lungul întregii copilării, incomple- 


Opere 3. Natura umană 51 


titudinea lor prezintă o provocare părintelui și educatorului, 
deși inițial ele aparţin domeniului îngrijirii bebelușului. În 
mod similar, greutăţile ce se ivesc în psihic la trecerea de la ne- 
îndurare la îngrijorare și când apare capacitatea de a unifica 
trecutul, prezentul și viitorul de asemenea îi interesează într-o 
măsură mare pe părinţii și educatorii copiilor de toate vârste- 
le, deși iniţial ele sunt de domeniul celor care îngrijesc bebe- 
lușul care este pe punctul de a deveni gata de a fi „înțărcat“, 
de a fi capabil să facă faţă unei pierderi fără să piardă în între- 
gime ceea ce este (doar într-un sens) pierdut. 

În mod destul de curios, aceste probleme ale debutului tim- 
puriu sunt cele care îl interesează în măsura cea mai mare pe 
cititorul unei cărți de psihologie, mai degrabă decât subiectul 
primei mele secțiuni. Problemele ulterioare ale unui copil mai 
matur, care a atins complicațiile și bogăţiile relațiilor interper- 
sonale, sunt prin chiar natura lor mai mult o chestiune de în- 
grijorare particulară pentru fiecare copil și sunt din ce în ce 
mai puțin (pe măsură ce copilul crește) parte a dependenței 
lui. Este înnebunitor, și nu este util deloc, să i se spună unui 
părinte sau unui educator (deși în mod foarte corect) că un 
anumit simptom al copilului este o chestiune de refulare, că 
motivul tulburării nevrotice este unul care inerent rezidă în 
inconștient și că singurul lucru care poate fi făcut este să-i ofe- 
re copilului o psihoterapie (care, în orice caz, nu este probabil 
disponibilă sau este prea scumpă). 

Ceea ce îi face pe părinți și profesori să fie iritați de adevă- 
rurile formulate în termenii complexului oedipian nu este doar 
o „rezistență“. Aceste realități (ce țin în principal de prima sec- 
țiune a descrierii mele) tind să-i facă pe oameni să se simtă ne- 
ajutoraţi. Ce pot ei să facă? Prin comparaţie, nevoile unui co- 
pil rămase din pruncie îi confruntă pe părinţi și pe profesori 
cu probleme pe care le pot trata chiar ei, punând accent pe 
educării unui copil. 

Cu toate acestea, vom admite că o înțelegere a proceselor 
ce se desfășoară înăuntrul unui copil de 4 ani poate fi utilă 
chiar și atunci când nici o acţiune din partea adultului respon- 

sabil pentru copil nu poate trata un simptom manifest. Înţele- 
gerea copilului uman este deficitară dacă se limitează la gra- 
nițele sarcinilor și nevoilor infantile. Cu siguranţă este impor- 
tant pentru un copil aflat în focurile complexului Oedip să fie 
înţeles, chiar dacă o asemenea înțelegere duce mai degrabă la 
simpatie decât la o acţiune utilă. 


Capitolul 1 


Relaţii interpersonale 


PRIMA PARTE "Y Arima parte a acestui studiu de psiho- 

A DESCRIERII VU ; x E 
9“ logie umană, aceea care se ocupă cu 
YU 8 P 


„SS relaţiile interpersonale, derivă direct 
din travaliul bine cunoscut al ultimilor cincizeci de ani, ce a 
avut drept fundament tratamentul nevrozelor. Ideile sunt 
aproape în întregime derivate de la Freud sau de la aceia ce 
i-au aplicat metoda pe care el a numit-o psihanaliză. Tot ce am 
de spus a fost deja afirmat în cadrul vastei literaturi acum ac- 
cesibile; cu toate acestea, nu pot să evit să fac o expunere fo- 
losind propriul meu limbaj, astfel încât cititorul să poată avea 
întreg subiectul trecut în revistă de o singură persoană. 

Aceasta este partea teoriei psihanalitice ce începe să fie 
considerată ca fiind de la sine-înțeleasă de către toți analiștii; 
aceasta este ceea ce le permite analiștilor de opinii larg di- 
vergente asupra dezvoltărilor moderne ale teoriei și practi- 
cii să se simtă uniţi în mod fundamental, astfel încât Institu- 
tul de Psihanaliză, format așa cum este din toți psihanaliștii, 
să poată pregăti și efectua o schemă de formare și să poată 
oferi o calificare de a practica în această țară. Există această 
bază a teoriei ce poate fi predată studenţilor înainte să le fie 
introduse chestiuni care sunt în mod mai clar probleme de 
cercetare. 

Aproape toate aspectele relaţiilor între persoane întregi au 
fost atinse de însuși Freud și de fapt în prezent este foarte di- 

ficil să se mai aducă contribuții la acest subiect, cu excepția 
unor noi descrieri a ceea ce este deja acceptat. Freud a făcut 
treaba neplăcută pentru noi, arătând realitatea și forța incon- 
știentului, ajungând până la durerea, angoasa, conflictul care 
în mod invariabil stau la rădăcina formării de simptom, evi- 
dențiind de asemenea, chiar cu aroganță dacă era necesar, im- 
portanţa pulsiunii și semnificația sexualității infantile. Orice 
teorie ce neagă sau nu ia în considerare aceste chestiuni nu 
este de nici un ajutor. 

Ideea copilului aflat în dezvoltare domină — și pe drept 
cuvânt — predarea psihologiei infantile, ideea dezvoltării 
emoționale îngemănate cu creșterea corporală. Datorită aces- 
tui fapt, nu este niciodată profitabil să se studieze o stare de 
fapt în domeniul psihologiei; ca și în domeniul istoriei, starea 
de fapt din oricare moment are un trecut și un viitor ce ţin de 
ea. Aceasta este o observaţie de importanţă fundamentală și, 
urmând acest principiu, psihanaliștii s-au eliberat din cătușe- 
le psihologiei academice și ale psihiatriei de spital de boli min- 
tale și de medicină generală. 

Descrierea actuală a psihologiei copilului mic consideră ca 
fiind de la sine înțeleasă dezvoltarea sănătoasă anterior mo- 
mentului în care se poate spune: acest copil este acum o fiin- 
ță umană întreagă, aflată în relație cu ființe umane întregi. 
Știm că este oarecum artificial să considerăm atât de multe lu- 
cruri ca fiind de la sine înțelese. Știm, de asemenea, că nu exis- 
tă nici un moment delimitat în timp la care să se aplice brusc 
o asemenea'descriere. Orice stadiu în dezvoltare este atins și 
pierdut și atins și pierdut de foarte multe ori; achiziția unui 
anumit stadiu în dezvoltare doar treptat devine realitate, și 
doar în anumite condiții. Aceste condiţii devin treptat tot mai 
puțin importante, dar nu vor deveni probabil niciodată negli- 
jabile. Dar este necesar să se lucreze cu această presupunere a 
succesului anterior în dezvoltare. Complexitatea trebuie să ia 
naștere din simplitate. 

Pretenţia că un copil sănătos poate fi complet înțeles pe 
baza studiului nevrozei și a originii acesteia în copilărie ar fi 
absurdă. Dar pretenţia conform căreia o bună modalitate de a 

studia copilul sănătos, presupunând existența unei dezvoltări in- 
fantile sănătoase, ar fi prin intermediul înţelegerii formării de 
simptom de tip nevrotic, nu ar mai fi atât de absurdă. Moti- 
vul este acela că apărările organizate din nevroză arată calea 
către anxietatea care nu numai că stă la baza simptomului ne- 
vrotic, ci, de asemena, conferă forță și calitate manifestărilor 
sănătății. 

În cadrul analizei adulţilor, originea simptomelor nevroti- 
ce poate fi în mod regulat urmărită până în momentul efortu- 
rilor și tensiunilor din perioada premergătoare latenţei, atunci 
când adultul era un copil între 2 și 5 ani. Ne îndreptăm aten- 
ţia, așadar, asupra copilului de această vârstă, pentru a avea 
o primă imagine despre ceea ce se petrece în cursul dezvoltă- 
rii emoționale. 

Un argument în termeni de extreme teoretice poate fi fo- 
losit împotriva acestei metode de abordare. La una dintre 
extreme se află o pruncie perfectă, care reprezintă baza pen- 
tru o copilărie perfectă, fără nici o tulburare nevrotică. La 
cealaltă extremă se află o pruncie denaturată, denaturarea 
făcând imposibilă creșterea normală sau sănătoasă în toate 
stadiile ulterioare. Se poate pune întrebarea: atunci unde se 
află copilul care construiește apărări de calitate nevrotică? 
Între extreme, și în mod frecvent, găsim copii mici relativ 
sănătoși având o oarecare predispoziție către boala nevroti- 
că ce poate fi ținută în șah printr-o gestionare potrivită și, 
de asemenea, copii mici cu o predispoziție destul de puter- 
nică spre boala nevrotică și care cu siguranță nu vor scăpa 
fără vreo formare de simptom dar care, cu toate acestea, vor 
trece drept sănătoși. Aceștia din urmă sunt cu deosebire de- 
pendenţi de un mediu emoțional continuu stabil. Ar trebui 
adăugat că între aceștia din urmă și copiii din categoria 
etichetată „psihotic“ se află acei copii care prezintă o boală 
în mod înșelător de tip nevrotic dar care, sub tratament, dez- 
văluie o tulburare atât de fundamentală a dezvoltării emo- 
ționale infantile, încât termenul „psihoză“ este treptat găsit 
a fi mai potrivit. 

Pruncie 2-5 ani 
1. Pruncia perfectă — face ca tulburarea nevrotică în acest 
stadiu să fie improbabilă 
2. Pruncia imperfectă - oferă o bază pentru anxietate 
nevrotică 
3. Dezvoltare timpurie - face ca tulburarea nevrotică să fie 
denaturată probabilă 
4. Dezvoltare timpurie — suprapunere nevrotică de calitate 
denaturată psihotică ce este dezvăluită în cursul 


psihoterapiei sau în perioade de 
„cădere nervoasă“ 


5. Dezvoltare timpurie - oferă insuficientă sănătate în acest 
denaturată stadiu pentru dezvoltarea unei boli 
de calitate nevrotică, adică psihoza 
infantilă este deja realitate 


Se va înțelege că factorii ereditari joacă un rol în toată 
această clasificare și tulbură și deformează orice lucru bun care 
s-ar fi putut strecura. 

Bebelușul relativ sănătos (matur în conformitate cu vârsta) 
trece în stadiul ființării ca persoană întreagă care este conștien- 
tă atât de sine, cât și de alte persoane. În viaţa de zi cu zi a 
unui astfel de copil, există o cantitate enormă ce acum trebuie 
ignorată deoarece aparține persistenţei prunciei (din oricare 
stadiu și, în același timp, toate stadiile) și deci nu se află în dis- 
cuție. 


FAMILIA Atingerea de către copil a unui stadiu al 
dezvoltării în care el poate fi complet con- 
știent de existenţa a trei persoane în ace- 

lași timp, cea proprie și altele două, este pregătită în cadrul ce- 

lor mai multe culturi prin asigurarea cadrului familial. În fami- 
lie, copilul poate să treacă pas cu pas de la relaţia între trei cor- 
puri la relaţii de toate gradele de complexitate. În acest sim- 
plu triunghi se regăsesc dificultăţile și toată bogăţia experien- 

ţei umane. În cadrul familial, cei doi părinți pot asigura și con- 
tinuitatea în timp, poate chiar continuitatea de la concepția co- 
pilului până la sfârșitul dependenţei, ce caracterizează sfârși- 
tul adolescenţei. 


PULSIUNEA Cheia unei copilării timpurii sănătoase (cu 
rezervele care au fost exprimate cu privire 
la reziduurile infantile importante) este re- 

prezentată de PULSIUNE. Din acest motiv, este necesar un stu- 

diu amănunţit al pulsiunilor și al dezvoltării lor. 

„Pulsiune“ este termenul dat puternicelor tendinţe biolo- 
gice care apar și dispar în viaţa bebelușului sau copilului și 
care cer acțiune. Activarea pulsiunilor îl face pe copil, ca pe 
orice alt animal, să se pregătească pentru satisfacerea pulsiu- 
nilor dezlănţuite atunci când acestea vor atinge în cele din 
urmă un apogeu al cererii. Dacă se poate furniza satisfacție la 
apogeul cererii, atunci va urma o recompensă de plăcere și, de 
asemenea, o eliberare temporară de pulsiune. Satisfacţia in- 
completă sau prost sincronizată duce la eliberare incompletă, 
disconfort și la absenţa atât de necesarei perioade de odihnă 
dintre valurile de cerere. 

În această descriere, nu există o mare diferenţă în funcţie 
de tipul cererii pulsionale și nici o mare diferenţă între ființe- 
le umane și animale. Nu este necesar aici să intrăm într-o dis- 
cuţie despre clasificarea pulsiunilor, nu este necesar nici mă- 
car să decidem dacă există doar o pulsiune sau dacă sunt două 
sau poate o mulțime de pulsiuni. Toate acestea sunt irelevan- 
te. 

La bebelușul și copilul uman există O ELABORARE IMAGINARĂ 
a tuturor funcţiilor corporale (considerându-se dat un creier 
funcțional), iar acest lucru este mult mai adevărat pentru co- 
pii decât pentru cele mai interesante animale, așa încât nu este 
niciodată sigur să extrapolezi un argument din psihologia ani- 
mală în cea umană. Din acest motiv, dacă nu este foarte atent 
aplicată consideraţiilor despre problemele umane, psihologia 
animală conduce de fapt pe căi greșite. 

În ceea ce privește excitația pulsională este esenţial să ți- 
nem seamă de funcția corporală cel mai puternic implicată. 
Partea excitată poate fi gura, anusul, tractul urinar, pielea, o 
parte sau alta a organelor genitale feminine, membrana mu- 
coasă nazală, aparatul respirator, sau musculatura în general, 
sau zonele inghinale sau subsuorile care se gâdilă atât de ușor. 

Excitaţia poate fi locală sau generală, iar despre excitația 
generală se poate spune atât că contribuie la sentimentul co- 
pilului de a fi o ființă întreagă, cât și că depinde de achiziția 
integrării în cursul dezvoltării. 

Un anumit tip de punct culminant poate fi atins aproape 
oriunde, dar el e atins mai ales în anumite părți. 

S-a descoperit că anumite organizări ale excitaţiei sunt do- 
minante, iar elaborarea imaginară a tuturor excitaţiilor tinde 
să se petreacă în termenii tipului dominant de pulsiune. Este 
destul de evident că, pentru un bebeluș, aparatul de ingestie 
este dominant, iar erotismul oral colorat de idei de tip oral este 
în general acceptat drept caracteristic pentru primul stadiu al 
dezvoltării pulsiunilor. 

(Trebuie reamintit că toate celelalte lucruri care ar putea fi 
spuse despre bebeluși nu sunt spuse în acest stadiu în urma 
unei decizii deliberate, în scopul clarității prezentării.) 

Există o progresie a tipului pulsional de-a lungul primei 
copilării, culminând cu dominanţa excitării genitale erotice și 
cu fantasmele care caracterizează copilul între 3 și 5 ani care 
s-a dezvoltat complet la toate nivelurile infantile. Între primul 
stadiu, sau cel oral, și ultimul, sau cel genital, există experi- 
mentarea variabilă a celorlalte funcții și dezvoltarea de fantas- 
me potrivite. Funcţiile anală sau uretrală, împreună cu fantas- 
mele potrivite, pot domina în mod tranziţional sau pot ajun- 
ge să domine în mod permanent, astfel predeterminând un tip 
caracterial. 

Există o progresie a dominanţei pulsionale în ordinea func- 
țiilor implicate și, de asemenea, în funcție de fantasme: 

Pregenital 

Falic 

Genital 

În primul rând există bebelușul care posedă tot felul de ex- 
citaţii, și probabil și excitație genitală localizată, dar încă ne- 
însoțită de fantasme de calitate genitală. În acest stadiu, mas- 
culinul și femininul nu sunt neapărat diferite. 

În al doilea rând, există un stadiu intermediar în care or- 
ganele genitale masculine, cu erecţia și sensibilizarea lor pe- 
riodică, reprezintă tema centrală. În acest stadiu, starea femi- 
nină este o chestiune negativă, iar existența acestui stadiu mar- 
chează despărțirea drumurilor între bebelușul-băiat și bebe- 
lușul-fată. 

În al treilea rând, există stadiul genital, în care fantasmele 
s-au îmbogățit până la a include tot ceea ce la adolescenţă re- 
apare ca acțiune masculină sau feminină (penetrare, a fi pene- 
trat; impregnare, a fi impregnat; etc.). 

La un moment dat, s-a crezut că această idee a progresiei 
de la pregenital la falic și genital ar putea fi aplicată (și) stadi- 
ilor timpurii, astfel încât stadiul pregenital la rândul lui a fost 
divizat: 


pregenital oral oral erotic (a suge) 
oral sadic (a mușca) 
anal anal erotic (defecare) 
anal sadic (control) 
cu 
uretral erotic sau sadic 
ca alternativă variabilă 


S-a încercat chiar o și mai amănunțită divizare a stadiilor 
(Abraham). Ar fi cu siguranţă lipsit de înțelepciune să dăm la 
o parte cu totul această muncă în domeniul teoriei vieții pul- 
sionale infantile. Cu toate acestea, este necesar acum să iau în 
considerare esenţa lucrărilor recente asupra acestei părți a teo- 
riei, în pofida faptului că, pentru moment, exclud în mod de- 
liberat alte moduri de prezentare. 

Obiecţiile se prezintă după cum urmează: 

(1) Afirmația că fantasmele activităţii orale sunt la început ero- 
tice (adică fără sadism sau preambivalente) și apoi sadice, 
distructive și, ca să spunem așa, ambivalente, nu este de- 
loc sigură. Este mai indicat să spui că bebelușul este cel 
care se schimbă, începând ca fiind neîndurător, iar apoi de- 
venind îngrijorat. Ambivalenţa are legătură mai degrabă 
cu schimbările din cadrul Eului bebelușului decât cu dez- 
voltarea Se-ului (sau a pulsiunilor). 


(2) Stadiul anal este extrem de variabil și deci poate primi cu 
greu un statut echivalent cu acela al stadiilor oral sau ge- 
nital. De exemplu, pentru un bebeluș, experienţa anală este 
una erotică, asociată cu defecarea în momentul excitant; 
pentru un alt bebeluș, în experiența receptivă anală există 
erotism oral deplasat, probabil prin intermediul manipu- 
Lării anale; pentru un altul, elementul principal este repre- 
zentat de control, fie datorită procesului de învăţare cu oli- 
ţa, fie datorită durerii anale (o fisură), fie datorită privațiu- 
nilor (pierderea locului potrivit pentru defecare). 


(3) Experiențele anale, ca și cele uretrale, sunt dominate de 
ideea excretării de materii; iar aceste materii au o preisto- 
rie; au fost înăuntru și au fost la origini un produs secun- 
dar al experienţei orale. Deci experienţa anală (și uretra- 
lă) reprezintă mult mai mult decât un stadiu al creșterii 
Se-ului, mai ales în măsura în care nu poate fi clasificat și 
determinat din punct de vedere temporal cu exactitate. Cu 
toate acestea, este destul de adevărat că în cadrul clasifică- 
rii creșterii Se-ului etichetată ca „pregenitală“, calitatea ora- 
lă precedă diversele calități anale (și uretrale). 


Erotismul de la nivelul pielii nu poate fi încadrat în aceas- 
tă schemă, de vreme ce este parțial o răspândire a experiențe- 
lor orale, anale și uretrale, iar supra-accentuarea pielii impli- 
că un stres negativ la nivelul Eului, fapt ce nu se află în discu- 
ție în această parte a expunerii mele. 

Cititorul trebuie să-și formeze o opinie personală în privin- 
ţa acestor chestiuni, după ce învaţă cât mai mult din ceea ce 
se predă într-o manieră „istorică“, pentru că acesta este singu- 
rul mod în care teoria unei anumite perioade devine inteligi- 
bilă și interesantă. 

Eu personal prefer următoarea schemă folositoare, care to- 
tuși nu rămâne la obiect, dat fiind că merge dincolo de crește- 


rea Seului până la dezvoltarea Eului. 


i : : neîndurătoare 
Pregenital ingestie Sa 
cu îngrijorare 


: : anale 
Alimentar excreție SS 


experienţe uretrale 


i . bună“ 
materie excretată ” 


“ 


„rea 


Falic băieţei, și 
băiatul din fetițe 


Genital genital penetrare 
masculin : 3 
impregnare (activ) 
a fi penetrat 
impregnat (pasiv) 
retenţie și scăpare 


genital 
feminin 


Se va observa că partea feminină din natura umană solici- 
tă stadiul pregenital într-un mod în care partea masculină nu 
trebuie s-o facă în fazele experienţei genitale mature. 

Există ceva inerent nesatisfăcător în această încercare de a 
clasifica pulsiunile pregenitale. Acest lucru se datorează fap- 
tului că încercăm să privim pruncia prin prisma stadiului din- 
tre 3 și 5 ani, și nu să privim bebelușul. Dar pentru moment 
facem acest lucru intenționat. Încercăm să ne menţinem în li- 
mitele sarcinii de a examina copilul între 3 și 5 ani care a de- 
pășit pruncia într-un mod sănătos și care acum este preocu- 

pat cu experienţe pulsionale de tip genital, notând că tipul ge- 
nital de pulsiune se dezvoltă din pregenital și că manifestă 
urme ale moștenirii sale în cadrul unei dezvoltări sănătoase și 
deformări legate de această moștenire în cadrul sănătății im- 
perfecte. 

În privinţa elaborării imaginare a funcţiilor genitale, con- 
tinuarea importanței stadiului pregenital se manifestă de la 
sine; cu toate acestea probabil este posibil să oferim o distinc- 
ție netă între fantasmele experienţelor falice și respectiv geni- 
tale la băiat (și în ceea ce privește băiatul din fete). În prima 
fază, realitatea erecţiei este ceea ce este important, ideea fiind 
că aici există ceva important și a cărui pierdere ar fi teribilă. 
Erecţia și sensibilizarea apar fie în relaţie directă cu o persoa- 
nă iubită în mod activ, fie o dată cu ideile de rivalitate, per- 
soana iubită fiind în fundal. În al doilea stadiu falic există un 
țel mai evident de penetrare și impregnare, iar aici este pro- 
babil ca o persoană reală să fie obiectul iubirii. În ce măsură 
această persoană este văzută obiectiv este o altă chestiune care 
va trebui discutată mai târziu. 

Se va observa că, în cadrul fazei falice, manifestarea (osten- 
tativă a) copilului este în linia fantasmelor, în timp ce în ca- 
drul fazei genitale, manifestarea copilului este deficitară, iar 
copilul trebuie să aștepte (până la pubertate, după cum știm) 
capacitatea de a transpune visele în fapte. Aceasta este o deo- 
sebire importantă, de vreme ce implică faptul că, în faza geni- 
tală, Eul copilului este capabil să facă față unei imense canti- 
tăți de frustrare. Frica de castrare de către tatăl rival devine bi- 
nevenită ca alternativă la agonia impotenţei. 

Se va vedea îndată că faza genitală adună în ea multe din 
faza pregenitală și, de asemenea, multe altele care nu pot fi 
descrise în termenii adoptați în mod deliberat pentru moment. 
Dar aici realitatea importantă este cea a erecţiei apărând ca 
parte a unei relații și având asociate cu ea idei de producere 
de schimbări ireversibile în corpul persoanei iubite. 

Această dezvoltare a ideilor unui copil mic despre vagin 
este foarte afectată de către modelele culturale. Ideea unui bă- 
ieţel despre vagin este conferită de către propriile dorințe ora- 

le (și anale) și, de asemenea, de către ceva corespunzând exact 
senzaţiilor și nevoilor vaginale, pentru care o dorință cores- 
punzătoare pare să existe la băieţi, deși deschizătura pro- 
priu-zisă este absentă. 

În cazul fetițelor, există o tendință mai puternică spre pre- 
genital decât în cazul băieților, în timp ce faza genitală com- 
pletă și sarcina și capacitatea de alăptare la sân sunt pentru 
moment niște chestiuni din viitorul îndepărtat, cu excepţia pe- 
rioadelor de vis și joc. Acest lucru este asociat cu capacitatea 
de identificare cu mama și cu femeia, iar în cadrul culturilor 
care alimentează de timpuriu această capacitate de identifica- 
re (prin lăsatul pe vine și așa mai departe) „băiatul din fetițe“ 
poate părea absent. Dar masculinul din feminin este întotdea- 
una prezent și important, iar rezultatul este o secvenţă de idei 
care ar putea fi puse în cuvinte după cum urmează: 


Am un penis. Bineînţeles că o să-mi crească un penis. 
Am avut un penis, sunt traumatizată (pedeapsă pentru ex- 
citație). O să folosesc un penis prin procură, lăsând un băr- 
bat să acționeze pentru mine. O să-l las pe bărbat să mă fo- 
losească. În acest fel o să obțin producerea unui deficit, dar 
o să recunosc dependenţa de bărbat pentru a mă simţi 
completă. Astfel voi descoperi adevăratul meu stadiu ge- 
nital feminin. 


În acest fel fetița poate ajunge, în adolescenţă sau în viața 
adultă, să fie capabilă a fi o femeie, dar acest drum este unul 
precar și oferă multe posibilități pentru dezvoltarea unor în- 
clinații homosexuale etc. Prin acest fel de a descrie sexualita- 
tea feminină, se poate observa că există destul loc pentru ne- 
fericire și nemulțumire la fetițe, care pur și simplu se simt in- 
ferioare atunci când frăţiorii lor se dau mari și care încearcă 
să compenseze această inferioritate folosindu-și întregul lor 
corp ca reprezentant al falusului sau percepând în păpușă mai 


1 În cadrul fazei falice, băiatul este complet, iar în cadrul fazei genitale, 
este dependent de femeie pentru a se simți complet. 

degrabă un falus decât un bebeluș. Totuși toate soluţiile care 
consideră de la sine înțeleasă pierderea penisului la femeie sau 
supremaţia bărbatului doar datorită falusului său sunt insta- 
bile. 

Cultura noastră tinde să alimenteze această credință mai 
ales prin faptul de a nu da un nume și o importanţă specifice 
gurii genitale a fetiţei. Nu există nici un cuvânt englezesc în- 
tr-adevăr pentru organele genitale masculine, dar există ne- 
numărați termeni în uzul comun din creșe.2 Cu toate acestea, 
în creșă nu există în mod uzual nici o recunoaștere verbală a 
vaginului. 

Identificarea imaginară cu un bărbat îmbogățește aprecie- 
rea de către fată a funcției masculine și în cele din urmă întă- 
rește relația ei personală cu bărbatul ales. 

Cu siguranță, recunoașterea completă a invidiei de penis 
este necesară în analiza nevrozei la femeie. Poate fi dificil de 
ajuns la invidia de penis, mai ales la locul unde operează cel 
mai puternic. Poate fi cel mai dificil în cazul unei femei care 
nu conștientizează deloc invidia de penis la începutul trata- 
mentului și care are o sexualitate feminină puternic dezvolta- 
tă, bazată pe funcționarea genitală feminină, care probabil că 
deja i-a permis să fie o soţie satisfăcătoare și să aibă familie și 
copii și poate chiar nepoți. 

Invidia de penis ca impuls puternic în viața femeilor nu 
poate fi ignorată, dar în pofida acestui lucru există fără îndo- 
ială o sexualitate și fantasme feminine fundamentale care de- 
butează foarte devreme în copilărie. Vaginul probabil devine 
activ și excitabil în asociere cu hrănirea în timpul prunciei și 
cu experienţele anale, și adevărata funcționare genitală femi- 
nină tinde să fie ascunsă, chiar secretă. Uneori elementul de 
erotism genital devine exagerat (ca de exemplu în masturba- 


1 Notă pentru revizie: a se descrie invidia masculină de feminin corespun- 
zătoare. 

2 Totuși ar fi eronat să ne gândim că acest lucru nu reprezintă mai mult 
decât o nevroză culturală. O cultură în care fetiţei i se permite să cunoască 
funcţia femeii de foarte timpuriu nu este din această cauză neapărat cel mai 
bun lucru pentru fetiță. 

rea compulsivă care poate fi asociată cu privarea afectivă încă 
de la o vârstă foarte fragedă, producând chiar o hipertrofie 
marcată a vulvei), dar în mod obișnuit fantasmele sunt de co- 
lectare și secret și ascundere. În termeni anali, despărţirea de 
fecale este întâmpinată cu aversiune, iar în termeni urinari, 
există o tendinţă la retenţie; dar în termeni genitali, ideile își 
găsesc cea mai completă exprimare prin identificarea cu mama 
sau cu fete mai mari care sunt capabile să experimenteze și să 
conceapă. Jocul fetiţei, în măsura în care este cu adevărat fe- 
minină, dovedește o tendinţă spre a fi mamă, iar funcționarea 
genitală propriu-zisă nu iese atât de mult în evidenţă ca cea 
masculină (atât în cazul băieţeilor, cât și al fetițelor). Pe de altă 
parte, în visele sau jocurile masculine există mai multă dure- 
re decât există în cele feminine. 

Jocul: „Poţi să ţii un secret?“ aparține în mod caracteristic 
laturii feminine a naturii umane, după cum lupta și împinsul 
lucrurilor în găuri aparține laturii masculine. O fată nu poate 
rămâne însărcinată decât dacă poate ţine un secret. Un băiat 
nu poate impregna deliberat decât dacă poate lupta sau îm- 
pinge un tren printr-un tunel. În jocurile copiilor mici putem 
întrezări elaborarea imaginară a funcționărilor lor corporale 
dominante, mai ales în cadrul unui tratament analitic în care 
ajungem într-un contact foarte intim cu realitatea psihică a co- 
pilului prin intermediul jocului și discursului acestuia. 

Cititorii de literatură psihanalitică pot deveni cu ușurință 
nerăbdători dacă iau anumite declaraţii ale teoriei analitice și 
le tratează ca și cum ar fi niște verdicte finale care nu trebuie 
modificate niciodată. Teoria psihanalitică se dezvoltă tot 
timpul, și trebuie să se dezvolte printr-un proces natural oa- 
recum asemănător condiției emoționale a ființei umane care 
este studiată. Nu există exemplu mai bun al nevoii de perspec- 
tivă istorică în citirea teoriei psihanalitice decât studiul rădă- 
cinilor timpurii ale genitalității feminine. 


1 Vezi Ernest Jones: (1927) The Early Development of Female Sexuality și Sig- 
mund Freud: (1931) Sexualitatea feminină. 

Studiul psihonevrozei arată că este imposibil de evitat in- 
vidia de penis și fantasma „bărbatului castrat“ în descrierea 
fetiţei aflate în dezvoltare. Dar în urmă cu câteva decade, stu- 
diind literatura, s-ar fi putut crede că teoria psihanalitică nu 
avea loc pentru nici un alt fel de descriere a genitalității femi- 
nine decât acela al femeii ca bărbat castrat. 

Realitatea este că genul de descriere a progresiei creșterii 
Seului pe care încerc să-l ofer în cadrul acestei secțiuni este 
mai potrivit pentru descrierea elementului masculin decât al 
celui feminin. Funcţia și fantasmele feminine se apropie mult 
mai mult de rădăcinile pregenitale, și probabil există mai mult 
loc pentru intrarea unei anumite fetițe în categoria femeie de- 
cât există pentru intrarea băieților în categoria bărbat. Mai 
mult decât atât, pentru o descriere a sexualității feminine este 
necesar să fii familiarizat cu fantasmele fetiţei aflate în dezvol- 
tare atât despre interiorul său, cât și al mamei, iar acest lucru 
aparține altui mod de prezentare, unul pe care voi încerca să-l 
înfățișez sub titlul de „poziția depresivă în dezvoltarea emo- 
țională“. Din aceste motive, descrierea sexualității feminine, 
în acest context, va fi mai puţin o descriere a fetițelor decât ar 
fi descrierea sexualității masculine o descriere a băieţeilor. 

Totuși un lucru rămâne: că, în cazul indivizilor sănătoși, 
cândva în jurul vârstei de 11/» — 2 ani, fetiţa, la fel ca și băie- 
țelul, atinge un stadiu care merită descris în termeni de rela- 
ţii interpersonale în care sunt implicate pulsiunile, pulsiuni 
care au trecut prin fazele pregenitale și au devenit genitale atât 
în privința localizării lor corporale, cât și a tipului de fantas- 
mă. Fetița are un bărbat în minte atunci când este excitată ge- 
nital și penisul acestuia este cel care este dorit genital. 

Partea feminină din băiat (la fel ca și partea masculină din 
el) este de asemenea fundamentală, deși în mod variabil în 


1 Vreau să sugerez că cele trei femei care apar în mituri și în vise nu au 
un corespondent exact masculin. Ideal, în timpul actului sexual fiecare băr- 
bat este în mod concret el însuși în acel moment, în timp ce, în cazul fetei, în- 
tr-un anumit sens unitatea nu este o fată, ci un trio: bebelușul fetiță, mireasa 
cu văl și femeia bătrână. Acesta este un subiect vast prin el însuși și ar fi ne- 
potrivit să-l studiem aici. 

funcție de ereditate, de influențele mediului care țin de cadrul 
personal și de modelul cultural mai general. Trebuie să se facă 
o distincţie între capacitatea băiețelului de a se identifica cu o 
femeie în privința genitalităţii feminine și capacitatea lui de a 
se identifica cu o femeie în rolul ei de mamă. În cadrul cultu- 
rii noastre, cea din urmă identificare este mai acceptabilă decât 
cea dintâi; de asemenea, este mai puţin tulburătoare pentru 
genitalitatea masculină în cadrul individului, deoarece are 
de-a face mai mult cu tipul de fantasmă decât cu localizarea 
funcționării corporale. 

Este acceptat în mod general că există o bisexualitate a tu- 
turor ființelor umane, mai ales în ceea ce privește fantasmele 
și capacitatea de identificare. Factorul principal care determi- 
nă felul în care crește un copil este sexul persoanei de care este 
el îndrăgostit la vârsta critică, adică în perioada pe care o stu- 
diem aici, după pruncie şi înainte de perioada de latenţă. Este 
extrem de convenabil atunci când sexualitatea unui copil se 
dezvoltă în principal în conformitate cu înzestrarea corpora- 
lă, adică atunci când un băiat este predominant masculin, iar 
o fată este predominant feminină. Cu toate acestea, societatea 
are mult de câștigat dacă poate tolera atât latura homosexua- 
lă, cât și pe cea heterosexuală în dezvoltarea copiilor. La bă- 
ieți, identificarea puternică cu mama, și chiar feminitatea? pot 
fi valoroase atunci când dezvoltarea caracterului este satisfă- 
cătoare în celelalte privințe. O anumită masculinitate în cazul 
fetelor este nu numai tolerată, ci chiar așteptată și prețuită. 


RELAȚIILE Se pot acum examina și celelalte fenome- 
DE IUBIRE ne care caracterizează acest stadiu al creș- 
terii. 


Fundamentul tuturor lucrurilor este reprezentat de iubirea 
care se dezvoltă între copil și celelalte persoane. Aceste per- 


1 Notă pentru revizie: Asigură-te că ideile despre homosexualitatea norma- 
lă și erotismul oral deplasat asupra anusului în homosexualitatea (manifes- 
tă) sunt clare. 

2 În original: girlishness. (N. t.) 

soane sunt treptat percepute ca persoane, dar acest lucru nu 
înseamnă că sunt percepute complet obiectiv. Anumiți copii 
încep de timpuriu să cunoască oamenii în mare măsură așa 
cum sunt, în timp ce alții sunt mai subiectivi și nu înţeleg de- 
cât în măsura în care sunt pregătiți să-și imagineze. Copiii mai 
subiectivi riscă mai puţin în cazul în care figura maternă s-ar 
schimba; copiii mai puțin subiectivi câștigă prin aprecierea ca- 
lităţilor reale ale diverșilor oamenii, dar riscă mai mult, sunt 
predispuși să sufere mai mult ca urmare a unei pierderi. 

Dacă sănătatea este conceptualizată în termeni de absență 
a bolii nevrotice (presupunându-se absenţa bolii psihotice), 
atunci sănătatea se stabilește în cadrul gestionării primei rela- 
ţii triunghiulare, în care copilul este puternic influențat de 
nou-stabilitele pulsiuni de calitate genitală, caracteristice pe- 
rioadei cuprinse între 2 și 5 ani. Acesta este modul în care eu 
personal interpretez complexul oedipian freudian în cazul bă- 
ieților și ceea ce corespunde acestuia în cazul fetelor (comple- 
xul oedipian inversat, complexul Electra etc.). Cred că se pier- 
de ceva dâcă termenul de „complex oedipian“ este aplicat sta- 
diilor foarte timpurii, în care sunt implicate doar două persoa- 
ne, iar a treia pesoană sau obiect parțial este internalizată, un 
fenomen al realității interne. Nu pot considera ca valoroasă fo- 
losirea termenului „complex oedipian“ acolo unde una sau 
mai multe părți ale triunghiului sunt obiecte parțiale. În ca- 
drul compexului oedipian, cel puţin din punctul meu de ve- 
dere, fiecare dintre cele trei părți ale triunghiului este o per- 
soană întreagă nu numai pentru observator, ci și — mai ales — 
pentru copil. 

În acest fel, termenul „complex oedipian“ are o valoare 
economică în descrierea primei relaţii interpersonale contro- 
late de pulsiuni. Sunt implicate atât fantasmele, cât și funcţio- 
narea corporală. În fantasmă, țelul este unirea sexuală între 
mamă și fiu, lucru care implică moarte, moartea tatălui. Pe- 
deapsa apare sub forma castrării copilului reprezentată sim- 
bolic, ca de exemplu sub forma orbirii în vechiul mit. Anxie- 
tatea de castrare este cea care-l face pe copil să poată continua 
să trăiască sau să-i permită să trăiască tatălui. Castrarea sim- 

bolică aduce ușurare, iar orbirea din mit transmite ideea a ceea 
ce noi numim în prezent „inconștientul refulat“. Prin interme- 
diul castrării și al suferinţei, fiul obţine în cele din urmă elibe- 
rarea psihologică, în timp ce dacă ar fi fost ucis, nu ar fi sufe- 
rit și nu s-ar fi aflat într-o poziţie care să-i permită să ajungă 
la o soluţie, așa încât tragedia ar fi fost nefolositoare sau ne- 
productivă, și doar dramatică.| 

Ar fi înțelept să nu ne bazăm prea mult pe mitul Electrei, 
de vreme ce în primul rând trebuie să ne întrebăm: trebuie in- 
trodus pentru a ilustra sexualitatea feminină dezvoltată într-o 
manieră masculină, cu invidia de penis și complexul de cas- 
trare ca teme centrale, sau sexualitatea dezvoltată mai direct, 
prin identificarea și rivalitatea cu mama și prin elaborarea ima- 
ginară a funcționării organelor genitale specific feminine? 
Dacă trebuie găsit un termen, mai puțin dăunător este acela 
de „complex oedipian inversat“, pentru că tot ceea ce pretin- 
de este că pentru fetițe există o altă cale și lasă la latitudinea 
imaginaţiei tot ceea ce poate fi implicat în dezvoltarea acestei 
teme. 

Complexul oedipian este astfel o descriere a unui câștig al 
sănătăţii. Sănătatea imperfectă aparține nu complexului oedi- 
pian, ci refulării ideilor și inhibiţiilor funcţiilor, care decurg 
din conflictul dureros, exprimat prin termenul „ambivalență“, 
ca de exemplu atunci când un băiat descoperă că îl urăște și 
vrea să-l omoare și se teme de tatăl pe care îl iubește și în care 
are încredere, pentru că este îndrăgostit de soţia tatălui lui. Fe- 
ricit și sănătos va fi acel băiat care va atinge exact acest stadiu 
din cadrul dezvoltării lui emoţionale și somatice atunci când 
familia este intactă și care poate fi ajutat în parcurgerea situa- 
ţiilor penibile în primul rând de către propriii lui părinți pe 
care îi cunoaște bine, părinţi care tolerează idei și a căror in- 
terrelaţie este suficient de solidă încât ei să nu se teamă de ten- 
sionarea devotamentului lor reciproc datorită iubirilor și uri- 
lor copilului. 


1 Oedip ajunge în cele din urmă, în mit, la... 

Atunci când acest stadiu este atins într-o manieră relativ 
deschisă (presupunând existența unei dezvoltări sănătoase în 
stadiile mai timpurii), copilul este capabil să trăiască cele mai 
teribile sentimente umane, fără o organizare excesivă a apără- 
rilor împotriva anxietăţii. Și cu toate acestea, apărări vor exis- 
ta întotdeauna, iar acestea duc la apariția simptomelor. Simp- 
tomele nevrotice sunt organizări ale apărării împotriva anxie- 
tăţii, de fapt împotriva anxietăţii de castrare, anxietate care 
apare în urma dorințelor de moarte inerente complexului oe- 
dipian. Anomalia semnalizează normalitatea. 


Capitolul 2 


Conceptul de „sănătate“ 
din perspectiva teoriei pulsionale 


8 
* n acest moment am ajuns la un punct din care putem 
Y întrezări câte ceva din natura unui copil mic, din înțe- 
„S-lesul sănătăţii și din diverșii factori, atât interni cât și 
externi, care complică în mod inerent procesul fundamental 
al continuei dezvoltări. 


ELABORAREA Fundamentul unei dezvoltări sănătoase 
IMAGINARĂ este reprezentat de creșterea corporală și, 
A FUNCȚIILOR de asemenea, de schimbările în funcțio- 


narea infantilă a organelor, care apar o 
dată cu modificarea vârstei; acestea aduc o schimbare a ac- 
centului, ca de exemplu de la dominanţa alimentară la cea 
genitală. Elaborarea imaginară a funcționării corporale de- 
vine organizată în fantasme, determinate calitativ de locali- 
zarea corporală, dar specifice individului datorită eredității 
și experienţei. În funcție de plasarea accentului asupra in- 
gestiei, excreţiei sau excitaţiei genitale, pregătirile pentru ex- 
perienţele orgiastice sunt și ele dependente de tipul de fan- 
tasmă care va domina în punctul culminant, fie el orgasm 
sau orgiastic. 

Trebuie să considerăm elaborarea imaginară a funcţiilor ca 
existând atât la toate gradele de apropiere de funcționarea fi- 
zică propriu-zisă, cât și la toate gradele de depărtare de orgas- 


72 D.W. Winnicott 


mul său fizic. Cuvântul „inconștient“, ca să ne referim la unul 
dintre sensurile salel, se referă la o fantasmă aproape fizică, 
aceea care este cel mai puţin accesibilă conștientizării. La ce- 
lălalt capăt al scalei există conștiința de sine și conștiința ca- 
pacităţii personale de a avea experienţe orgiastice sau funcțio- 
nale. Nu pretind că sunt capabil să descriu toate acestea în- 
tr-un mod satisfăcător. Vă voi reaminti că, în această secțiune, 
nu cercetez problemele constituirii sinelui, ci consider faptul 
că sinele a început să existe ca fiind de la sine înţeles. 

Chiar și atunci când fazele timpurii ale dezvoltării emoțio- 
nale s-au desfășurat în mod satisfăcător, încă este necesară o 
lungă perioadă de stabilitate a mediului, în timpul căreia per- 
sonalitatea să poată să se acomodeze cu ea însăși la toate ni- 
velurile conștiinței. 


PSIHICUL Psihicul se forjează din materialul elaboră- 
rii imaginare a funcționării corporale (care 
i ea însăși depinde de capacitatea și funcţio- 
narea sănătoasă a unui singur organ: creierul). Putem afirma 
fără nici un risc că fantasma cea mai apropiată de funcționa- 
rea corporală este dependentă de funcţia structurii cerebrale 
care este cel mai puţin avansată pe scara evoluției, în timp ce 
conștiința de sine este dependentă de funcţia a ceea ce este cel 
mai avansat în cadrul evoluției organismului uman. Deci psi- 
hicul formează o unitate fundamentală cu corpul prin inter- 
mediul relaţiei sale atât cu funcţiile țesuturilor și organelor, cât 
„și cu creierul, ca și prin intermediul modului în care devine 
întrețesut cu acesta prin noile relații dezvoltate în fantasmele 
sau mintea, conștiente sau inconștiente, ale individului. 


SUFLETUL Pentru mine, sufletul este proprietatea psi- 
hicului astfel definit, și deci depinde și el 
în cele din urmă de funcţiile cerebrale și 


1 Anna Freud: (1936) The Ego and the Mechanisms of Defence. [Apărută în 
limba română sub titlul Eul și mecanismele de apărare, Editura Fundaţiei Gene- 
raţia, 2001. (N. t.)] 

poate fi sănătos sau bolnav. Știu că aceasta este o viziune per- 
sonală care vine în opoziţie cu învăţăturile aproape tuturor sis- 
temelor religioase. Din această cauză îmi mențin cu mare mo- 
destie viziunea pe care mi-am format-o. Totuși este de mare 
importanță practică pentru oricine să ajungă la o decizie per- 
sonală asupra acestui subiect, în contextul tratamentului mo- 
demn al tulburărilor mentale prin intermediul lobotomiei, adi- 
că prin intermediul unei distorsionări deliberate a funcționă- 
rii cerebrale sănătoase în vederea ușurării suferinței din cadrul 
psihicului. 

Pentru cei care cred că sufletul este primit din afară și nu 
se dezvoltă ca atribut personal, este de la sine înțeles că lobo- 
tomia nu constituie o violare, ci devine astfel unul dintre mul- 
tiplele moduri de ușurare a suferinței. Pentru cel care consi- 
deră că termenul de „suflet“ (dacă e să însemne ceva) înseam- 
nă ceva care crește în individ, distorsionarea deliberată a func- 
ționării cerebrale sănătoase este și trebuie să rămână un preț 
prea mare de plătit pentru ușurarea suferinței, de vreme ce 
modifică irevocabil fundamentul existenţei psihicului, și in- 
clusiv a sufletului; și după tratament nu mai rămâne o persoa- 
nă întreagă, nici psihic, nici sufletește. 

Din punctul meu de vedere, nu putem pretinde că un pa- 
cient este ajutat de lobotomie datorită unei alinări observabi- 
le a suferinţei. Poate argumentația mea este defectuoasă, dar 
chestiunile implicate sunt atât de serioase, încât cei care folo- 
sesc lobotomia ca terapie trebuie să fie capabili să evidenţie- 
ze aceste defecte. Nu este îndeajuns să continue să raporteze 
îndepărtarea simptomelor și micșorarea stresului vizibil. Nu 
există alinare a suferinței in vacuo; o anume persoană care su- 
feră poate fi alinată; dar nu pare posibil (celui care împărtă- 
șește viziunea mea asupra subiectului) să-ți asumi responsa- 
bilitatea schimbării unei persoane dintr-una care suferă în alt- 
ceva cu totul diferit, un om doar pe jumătate, care nu mai su- 
feră, dar nici nu mai este persoana originară care a venit la tra- 
tament. 

Tocmai în vederea păstrării relaţiei dintre trup și psihic, 
care este fundamentală și care, la indivizii sănătoși, este stabi- 

lită și menţinută, folosesc în disecția personalității termenul 
de „continuum ps1/che-soma“. Există și mintea, o parte specia- 
lizată a psihicului, care nu este neapărat în relație cu trupul, 
deși este bineînțeles dependentă de funcţionarea creierului. 
Ne complăcem în fantezia că ar exista un loc, pe care îl numim 
„minte“, unde lucrează intelectul, și fiecare individ plasează 
mintea undeva, și acolo simte încordare musculară sau con- 
gestie vasculară atunci când încearcă să gândească. În imagi- 
nație, nu creierul este folosit pentru plasarea minţii, de vreme 
ce nu există o conștientizare a funcționării cerebrale; creierul 
funcţionează silențios și nu pretinde nici o recunoaștere. 


STĂRI EXCITATE În cadrul descrierii copilului mic sănătos 
ȘI LINIȘTITE putem distinge în mod util stările excitate 
de cele neexcitate. Problemele perioadelor 

excitate sunt în mod evident determinate de pulsiuni, iar, în 
limbajul acestui capitol, multe din lucrurile care se întâmplă 
între excitații privesc fie îngrădirea pulsiunilor, pregătirea pen- 
tru satisfacerea pulsională din final, fie păstrarea pulsiunilor 
vii într-un mod indirect, prin joacă sau prin punerea în act a 
fantasmelor. În cadrul jocului, corpul se pune în valoare prin 
participarea la punerea în act, iar în cadrul fantasmării, cor- 
pul se pune în valoare într-un mod secundar, prin faptul că, o 
dată cu fantasma, apare și o excitație somatică potrivit locali- 
zată, după cum și o dată cu funcționarea corporală apar fan- 
tasme. Masturbarea de tip obișnuit, sănătos și relativ noncom- 
pulsiv ţine de această păstrare în viaţă a pulsiunilor în absen- 
ţa experienţelor pulsionale mature. În cazul copiilor, este și 
mai sigur că apare frustrarea în cadrul vieții pulsionale decât 
în cazul adulţilor, și parțial din acest motiv observăm în copi- 
lărie o valorizare mai mare a jocului și a imaginaţiei creative. 
În cadrul primei relații triunghiulare între persoane care 
este studiată aici, copilul este copleșit de pulsiuni și iubiri. 
Această iubire implică schimbări fizice și fantasmatice și este 
violentă. Duce la ură. Copilul urăște a treia persoană. Copilul, 
dat fiind că a fost deja bebeluș, cunoaște câte ceva despre iu- 
bire și agresiune și ambivalenţă și teama că ceea ce este iubit 

va fi distrus. Aici, în cadrul relaţiei triunghiulare, ura se poa- 
te manifesta în sfârșit în mod liber, de vreme ce ceea ce este 
urât este o persoană, o persoană care se poate apăra, și o per- 
soană care este deja iubită; de fapt (în cazul băiatului) tatăl, 
genitorul, soțul mamei. lubirea mamei este descătușată, în cel 
mai simplu caz, de faptul că tatăl devine obiectul urât, tatăl 
care poate supraviețui și pedepsi, și ierta. 

La indivizii sănătoși, în culmea excitaţiei, anxietatea este 
mare și este tolerată ca atare. În acest fel poate exista o recu- 
perare, o recuperare din tensiunea sporită a pulsiunilor. To- 
tuși este întotdeauna adevărat că, din cauza conflictului dure- 
ros sau a fricii, apărările trebuie organizate, copilul nevrotic 
nefiind în primul rând diferit de copilul normal, sănătos, cât 
mai puţin conștient de ceea ce se petrece și deci având apărări 
mai rigide și mai oarbe împotriva pedepsei. 


COMPLEXUL Acum este posibil să enumerăm diversele 
OEDIP apărări împotriva anxietăţii pe care copi- 

lul aflat în acest stadiu (și care a parcurs 
pruncia cu bine) le poate adopta și organiza. În cazul cel mai 
simplu cu putinţă, cazul pe care Freud l-a ales în dezvoltarea 
teoriei sale, băiatul este îndrăgostit de mama sa. Tatăl este fo- 
losit de către băiat ca prototip al conștiinței. Băiatul internali- 
zează tatăl pe care îl cunoaște și cu care ajunge la o înțelege- 
re. Dar se mai întâmplă și alte lucruri, iar acestea pot fi enume- 
rate. Într-o anumită măsură, băiatul pierde capacitatea pulsio- 
nală, astfel negând o parte din ceea ce pretindea. Într-o anu- 
mită măsură, el deplasează obiectul iubirii sale, înlocuind-o 
pe mamă cu o soră, mătușă, asistentă medicală, cu cineva care 
este mai puţin implicat într-o relaţie cu tatăl. Într-o anumită 
măsură, băiatul intră într-un pact homosexual cu tatăl, astfel 
încât potenţa lui devine nu în întregime individuală ci, în loc 
de asta, (prin identificare) o nouă expresie a potenţei tatălui 
care a fost internalizată și adoptată. Toate acestea se petrec în 
cele mai ascunse vise ale băiatului și nu sunt accesibile expri- 
mării conștiente imediate; dar la indivizii sănătoși, ele nu sunt 
inaccesibile în mod absolut. Prin intermediul identificării cu 


76 D.W. Winnicott 


tatăl sau cu o figură paternă, băiatul dobândește o potență 
prin procură și o potenţă proprie amânată, care poate fi recu- 
perată la pubertate. 

Prăbușirea apărărilor se manifestă ca anxietate francă, fie 
în coșmaruri, fie sub diverse manifestări în timpul stării de 
trezie. Natura acestor manifestări depinde nu numai de fizio- 
logia friciil, ci și de natura fantasmelor conștiente sau incon- 
știente. 

Copilul sănătos care negociază toate aceste riscuri trebuie 
conceptualizat ca trăind într-un mediu relativ stabil, cu o 
mamă fericită în căsnicie și cu un tată pregătit să-și joace ro- 
lul cu copiii lui, pregătit să ajungă să-și cunoască fiul și să ofe- 
re și să primească în modul subtil care-i vine relativ natural 
unui tată care, el însuși a avut ca băiat o experienţă fericită cu 
propriul lui tată. 

Tensiunea crește pe măsură ce copilul atinge culmea func- 
ționării pulsionale timpurii (undeva între 2 și 5 ani) și este apoi 
rezolvată, sau mai degrabă amânată, pur și simplu datorită 
trecerii timpului. Pe măsură ce perioada de latenţă (după cum 
este denumită) se instalează, copilul este eliberat de necesita- 
tea de a se adapta tensiunii pulsionale în dezvoltare și devine 
capabil să se liniștească pentru câţiva ani, continuând în ca- 
drul lumii interioare experienţele lucrurilor prin care a trecut, 
pe care le-a observat și imaginat în timpul fazei timpurii a pre- 
dominării pulsiunii genitale. 

Astfel, prin acest mod de a privi copilăria, ca și prin alte 
metode, vedem durerea, suferinţa și conflictul, așa cum ve- 
dem și marea bucurie. 


O NOUĂ Freud a descris aceste lucruri într-un mod 
DESCRIERE care acum este bine cunoscut. El a numit 
tendinţele pulsionale „Se“, iar pentru par- 


1 A se nota că există o fiziologie a fricii, ca și a excitaţiei sau a urii, dar nu 
și o fiziologie a anxietății, de vreme ce manifestările acestei stări complexe de- 
pind de balanţa din cadrul fantasmelor dintre frică, ură, iubire, excitație etc., 
iar aceasta este o chestiune individuală. 

tea sinelui care se află în contact cu lumea externă a folosit cu- 
vântul „Eu“. De-a lungul multor ani, munca lui a reprezentat 
un studiu al luptei Eului cu impulsurile Se-ului. Acest lucru a 
antrenat psihologia într-un proces de cunoaștere a Se-ului în- 
tr-un mod în care nu mai fusese cunoscut până atunci. Prin- 
tr-o tehnică prin care ajungea împreună cu pacientul la incon- 
știent (psihanaliza), Freud a putut demonstra lumii natura și 
puterea impulsurilor Se-ului, adică a pulsiunilor. El a arătat 
că ceea ce era asociat cu conflict și emoții intolerabile devenea 
refulat, și o sursă de secătuire a resurselor Eului. 

În acel stadiu, se putea spune ușor despre psihanaliză că 
se ocupa numai cu inacceptabilul și era ceva foarte obișnuit 
pentru cei ce erau ostili acestei noi investigaţii a naturii uma- 
ne să presupună că în psihanaliză Se-ul și inconștientul erau 
tratate ca fiind unul și același lucru. Cu toate acestea, ceea ce 
era examinat era încercarea Eului de a ajunge la o înțelegere 
cu propria parte de Sel; de a deveni capabil să folosească ener- 
gia Se-ului fără o prea mare tulburare a relaţiei lui cu lumea 
sau cu idealul. 

În cele din urmă (1923), Freud a introdus termenul de „Su- 
praeu“ pentru a descrie la început tatăl internalizat de băieţel 
și folosit pentru controlul pulsiunilor. Freud știa că nu se pu- 
tea spune același lucru și despre fetițe, dar a permis acestei te- 
orii să se dezvolte în mintea sa în acest mod, presupunând că, 
în timp, chestiunea se va rezolva de la sine; și cred că așa s-a 
și întâmplat. Rămâne valoroasă descrierea clară (mult supra- 
simplificată, după cum știm acum) făcută de Freud stadiilor 
atinse, în cazul unei dezvoltări sănătoase, de băieţelul care de- 
vine capabil să întemeieze înăuntrul său un ideal bazat pe 
imaginea lui despre o persoană reală, tatăl real, un bărbat pe 
care îl cunoaște bine în viața de zi cu zi și cu care poate ajun- 
ge la o înţelegere în visele sale sau în realitatea lui interioară, 
sau în fantasmele profunde. Acest lucru este posibil doar 


1 În cadrul teoriei psihanalitice, Eul este conceput ca fiind o parte a 
Se-ului. 

atunci când dezvoltarea copilului continuă să progreseze în- 
tr-un mod sănătos și într-un mediu familial stabil. 

Introducând conceptul de Supraeu, Freud a declarat mai 
clar decât o făcuse până atunci în expunerile sale teoretice că 
era preocupat de problemele Eului, de creșterea conștiinței, 
idealurilor și țelurilor Eului și de apărările Eului împotriva 
tendințelor Se-ului. Dar acest lucru s-a aplicat întotdeauna 
muncii lui Freud; iar dacă o folosire mai timpurie a unui ast- 
fel de termen precum Supraeul ar fi întârziat sarcina neplăcu- 
tă de a prezenta Eul lumesc Se-ului său, atunci acest lucru ar 
fi anulat valoarea psihanalizei. 

Conceptul de Supraeu s-a diversificat de-a lungul timpu- 
lui, deși fundamental termenul este folosit pentru a descrie 
ceea ce este construit, încorporat sau organizat înăuntrul Eu- 
lui pentru control, direcţie, încurajare și sprijin. Controlul nu 
reprezintă numai un control direct asupra pulsiunilor, ci și 
unul al complexelor fenomene ale Eului care depind de amin- 
tirile experienţelor pulsionale și de aspectul lor fantasmatic. 
Totuși luând în considerare acest fapt am ajunge la subiectul 
unei secțiuni ulterioare, și anume aceea care se ocupă cu „po- 
ziția depresivă“ din cadrul dezvoltării. 

În limbajul acestei secțiuni, punctul culminant al dezvoltă- 
rii emoționale este atins la vârsta de 3-A ani. Băieţelul sau fe- 
tița este complet constituit ca unitate și poate să simtă că per- 
soanele din jurul său sunt, de asemenea, persoane întregi. În 
acest context, copilul este capabil de experiențe sexuale geni- 
tale, cu excepţia faptului că reproducerea somatică a copilu- 
lui uman este supusă amânării până la pubertate. Ca urmare 
a acestui fenomen endocrinologic al amânării, sau ceea ce se 
numește perioada de latenţă, copilul trebuie să folosească cum 
poate mai bine identificările cu părinții și alți adulți și trebuie 
să profite de experienţele din vis și joacă, de fantasmarea cu 
sau fără acompaniament corporal și de satisfacțiile corporale 
obținute în lipsa altor persoane; copilul trebuie să folosească 
experienţele de tip pregenital sau genital imatur din sfera lui 
și trebuie să profite la maximum de faptul că trecerea timpu- 
lui — câteva ore sau poate chiar minute — aduce ușurare pen- 

tru aproape orice problemă, oricât de intolerabilă, presupu- 
nând că cineva înțelegător și cunoscut este prezent, păstrân- 
du-și calmul atunci când ura, furia, supărarea, durerea, dispe- 
rarea par să fie totul. 

Sexualitatea infantilă este un lucru foarte real; în momen- 
tul în care schimbările perioadei de latență aduc ușurare, ea 
poate fi imatură sau matură; și, de asemenea, în măsura în care 
calitatea sexualităţii copilului este imatură sau deformată, sau 
inhibată la sfârșitul acestei prime perioade de relaţii interper- 
sonale, tot așa va reapărea ca fiind imatură sau deformată, sau 
inhibată la pubertate. 


SEXUALITATEA Freud a înţeles că sexualitatea genitală a iz- 
INFANTILĂ vorât din cea pregenitală și a numit viața 

pulsională „sexuală“, cu excepția pulsiu- 
nilor de autoapărare. Astfel a apărut termenul de „sexualita- 
te infantilă“, și există mulți care și-ar fi dorit ca Freud să nu fi 
insistat asupra acestei părți a teoriei lui. 

În opinia mea, a fost important ca Freud să parcurgă până 
la capăt drumul determinării originilor sexualității genitale 
adulte sau mature, până la sexualitatea genitală din copilărie, 
și să demonstreze rădăcinile pregenitale ale acesteia. Aceste 
experienţe pulsionale pregenitale constituie sexualitatea bebe- 
lușilor. Este atât de ușor să modifici un concept pentru a evi- 
ta să ofensezi, dar în același timp poți trăda un principiu de o 
importanţă vitală. Sexualitatea bebelușilor ar fi putut să rămâ- 
nă un termen care să descrie exerciţiile genitale compulsive 
ale anumitor bebeluși care sunt privaţi de o îngrijire iubitoa- 
re sau a căror capacitate de a relaționa este serios tulburată. 
Totuși are o valoare superioară ca descriere a începutului în- 
tregii dezvoltări a vieții pulsionale. În acest sens a folosit Freud 
termenul. Cu toate acestea, opiniile individuale asupra aces- 
tei chestiuni de terminologie vor continua să varieze. 

Este atât posibil, cât și sănătos ca un copil de 4 ani să se afle 
în stadiul relaţiilor interpersonale, folosind la maximum 
pulsiunile și având o viaţă sexuală completă (cu excepţia li- 
mitărilor biologice descrise). 

REALITATE Un copil sănătos devine apt pentru fantas- 
ȘI FANTASMĂ ma completă a sexualității genitale. În vi- 

sele reamintite pot fi identificate toate ti- 
purile de travaliu al visului care au fost atât de atent elabora- 
te de către Freud. În visele nereamintite și fără sfârșit trebuie 
înfruntate consecințele complete ale experienţei pulsionale. 
Băiatul care ia locul tatălui lui nu poate evita confruntarea cu: 


Ideea morţii tatălui și deci a propriei lui morți. 

Ideea castrării de către tată sau a castrării tatălui. 

Ideea de a-i fi lăsată întreaga responsabilitate pentru satis- 
facția mamei. 

Ideea unui compromis cu tatăl, în direcția homosexualită- 


ii. 
În visele sale, o fată nu poate evita confruntarea cu: 


Ideea marții mamei și deci a propriei ei morți. 

Ideea de a o jefui pe mamă de soțul ei, de penisul lui, de 
copiii ei, și astfel ideea propriei sale sterilități. 

Ideea de a fi complet în puterea sexualităţii tatălui. 

Ideea unui compromis cu mama, în direcția homosexuali- 
tății. 


Atunci când părinții există în realitate și există de aseme- 
nea și un cadru familial și o continuitate a lucrurilor fami- 
liare, soluţiă vine din separarea a ceea ce se numește reali- 
tate și fantasmă. A-i vedea pe părinți împreună face tolera- 
bil visul despărțirii lor sau al morţii unuia dintre ei. Scena 
primitivă (părinţii care sunt sexual împreună) reprezintă 
bilă întreaga fantezie a luării locului unuia dintre parteneri. 
Acest lucru nu scoate din discuţie faptul că scena primitivă, 
surprinderea în realitate a actului sexual, poate supune un 
copil la tensiune maximă și poate fi traumatică (dacă se în- 
tâmplă într-un mod foarte diferit de nevoile copilului) ast- 

fel încât, ca urmare a faptului de a fi forțat să fie martor la 
ea, copilul poate începe să dezvolte o boală. Ambele afirma- 
ţii sunt necesare, demonstrând atât valoarea, cât și perico- 
lul scenei primitive. 

Părinţi care sunt satisfăcători din alte puncte de vedere 
pot eșua cu ușurință în îngrijirea copilului dacă se dovedesc 
incapabili să distingă clar între visele copilului și faptele re- 
ale. Ei pot prezenta o idee ca fiind un fapt sau pot reacționa 
nechibzuit în fața unei idei ca și cum aceasta ar fi fost o ac- 
țiune. Chiar pot fi mai înspăimântați de idei decât de ac- 
țiuni. Maturitatea înseamnă, printre altele, o capacitate de a 
tolera idei, iar părinţii au nevoie de această capacitate care, 
când este maximă, face parte din maturitatea socială. Un sis- 
tem social matur (care are anumite cerințe cu privire la ac- 
țiune) permite libertatea ideilor și libera exprimare a lor.l 
Copilul atinge doar treptat abilitatea de a distinge între vis 
și realitate. 

Într-o anumită măsură, un copil sănătos eșuează în tole- 
rarea conflictelor și anxietăţilor care-și ating punctul culmi- 
nant în punctul culminant al experienței pulsionale. O solu- 
ţie la problemele de ambivalenţă inerente copilăriei vine din 
elaborarea imaginară a tuturor funcțiilor; în lipsa fantasme- 
lor, exprimarea brută a apetitului, sexualităţii și urii ar re- 
prezenta regula. În acest sens, fantasmele se dovedesc a fi 
caracteristici umane, substanța socializării și a înseși civili- 
zaţiei. 


ÎNCONȘTIENTUL Ideea esenţială din toată această descriere 
a copilului sănătos și nevrotic (nu psiho- 
tic) este aceea a inconștientului și a exem- 

plelor speciale de inconștient cunoscute ca „inconștientul re- 

fulat“. 
Travaliul tratamentului psihanalitic îi privește în princi- 
pal pe pacienţii psihonevrotici și se produce prin conștien- 


1 Vezi: D.W. Winnicott: (1950) Some Thoughts on the Meaning of the Word 
„Democracy“ și R.E. Money-Kyrle: (1951) Psycho-Analysis and Politics. 

tizarea conținutului inconștient. Acest lucru este realizat mai 
ales prin retrăire, în relația pacientului cu analistul. Psiho- 
nevroticul pare să lucreze la nivelul conștiinței și se simte 
stânjenit de lucrurile inaccesibile acesteia. Dorința de con- 
știință de sine pare să fie caracteristică psihonevroticului. În 
cazul acestor oameni, analiza aduce cu ea o creștere a con- 
știentizării și o toleranţă față de absenţa conștientizării. Prin 
contrast, psihoticii (și oamenii normali de tip psihotic) nu 
sunt foarte preocupaţi de conștientizare și există prin senti- 
mente și experiențe mistice, chiar suspectând sau dispre- 
țuind conștientizarea intelectuală. Aceștia din urmă nu se 
așteaptă să devină mai conștienți prin psihanaliză, dar trep- 
tat ajung să spere să se poată simți reali. 

În cadrul travaliului psihanalitic, analistului i se prezin- 
tă în mod regulat dovezi izbitoare ale inconștientului, atunci 
când pacientul aduce în situația analitică ceea ce anterior fu- 
sese inconștient sau chiar puternic negat. În relaţia dintre 
pacientul ,psihonevrotic și analist apare și reapare o relaţie 
specializată care poartă marca nevrozei pacientului și care 
reprezintă boala pacientului apărând în mostre. Acest feno- 
men este numit „nevroza de transfer“. Rezultatul analizei 
nevrozei de transfer este apariția bolii bucată cu bucată în 
cadrul condiţiilor înalt specializate și controlate pe care ana- 
listul le garantează, furnizează și menţine. 

Păcatul de neiertat în psihoterapie ar fi folosirea de către 
analist a relaţiei analitice în vederea gratificării personale. 
Acest principiu este foarte apropiat de cel care stă la baza 
jurământului doctorilor, care proscrie relațiile sexuale cu pa- 
cienţii; astfel, încă din anul 400 î.Hr., Hipocrate demonstrea- 
ză că a înțeles valoarea care rezidă în a permite pacientului 
să aducă în cadrul relației profesionale modele care sunt per- 
sonale și, după cum am spune noi, derivate din complexul 
lui Oedip și stabilite originar în copilăria timpurie. Ceea ce 
a făcut Freud în plus a fost să folosească contribuţia perso- 
nală a pacientului la relația profesională într-o încercare me- 
todică de a aduce trecutul în prezent și astfel să ofere con- 

diții în care schimbarea și creșterea să poată apărea acolo 
unde altfel nu ar fi decât rigiditate. 

A abuza de nevroza de transfer ar fi ceva similar cu se- 
ducerea sexuală a unui copil mic, de vreme ce un copil mic 
nu este capabil să facă o alegere de obiect reală, având încă 
un înalt grad de subiectivitate în observaţie. Un corolar al 
acestui fapt ar fi că unui pacient care a fost sedus în copilă- 
rie îi este foarte greu să creadă și să aibă încredere într-un 
analist tocmai în momentul în care analistul poate să opere- 
ze cel mai eficient. Se poate observa aici că analiza psihoze- 
lor de tip schizoidl este în mod esenţial diferită de analiza 
psihonevrozelor, deoarece prima necesită ca analistul să to- 
lereze o regresie reală la dependenţă, în timp ce a doua ne- 
cesită ceva diferit, o capacitate de a tolera idei și sentimen- 
te (iubire, ură, ambivalenţă etc.), o înțelegere a proceselor și, 
de asemenea, o dorinţă de a arăta înţelegerea prin expune- 
rea potrivită în limbaj (interpretarea lucrurilor pe care pa- 
cientul este aproape pregătit să le conștientizeze). O inter- 
pretare corectă și bine sincronizată în cadrul tratamentului 
analitic îi dă o senzaţie de a fi ținut în mod fizic care este 
mai reală decât dacă ar fi fost propriu-zis strâns în braţe sau 
îngrijit. Înțelegerea merge mai adânc, iar prin înțelegere, ma- 
nifestată prin folosirea limbajului, analistul ține în braţe în 
mod fizic pacientul în trecut, adică în momentul nevoii de 
a fi ţinut, atunci când iubirea însemna îngrijire fizică și adap- 
tare. 


REZUMAT Deci în cadrul sănătăţii există o maturita- 
te a dezvoltării pulsionale care este atinsă 
aproximativ la 5 ani, adică înainte de rea- 

litatea biologică a latenţei. La pubertate modelele dezvoltării 

pulsiunilor și organizarea apărărilor împotriva anxietăţii care 
erau prezente în perioada de prelatenţă reapar și determină în 
mare parte capacitatea și modelele pulsionale ale adultului. 

Dacă apărările organizate împotriva anxietăţii sunt mai evi- 


1 În acest stadiu încă nu mă refer la psihoza de tip maniaco-depresiv. 

dente decât pulsiunile, decât controlul lor conștient și decât 
influenţa lor asupra acțiunilor și imaginaţiei, atunci tabloul 
clinic este caracteristic mai degrabă psihonevrozei decât sănă- 
tății. 

Creșterea se desfășoară pe tot parcursul vieții unei per- 
soane, mai ales dacă persoana este sănătoasă, dar în ceea ce 
privește calitatea pulsiunilor, disponibilitatea, controlul și 
limitările lor nevrotice, creșterea este relativ mică după uria- 
șa înaintare înghesuită în primii ani, când (în mod obișnuit) 
familia furnizează cadrul ideal pentru o astfel de creștere. 
Lucrul este adevărat în pofida realității marilor schimbări 
ce țin de vârsta pubertățţii, schimbări care au un fundament 
endocrinologic, schimbări care fac procrearea o parte din 
funcţia genitală reală pentru prima dată în viața individu- 
lui. 

Aceste chestiuni, care îl preocupă pe analist în travaliul 
lui de ședință cu ședință cu bolnavul psihonevrotic, sunt im- 
portante și pentru cel care studiază natura umană. Totuși 
este adevărat că pentru cei care nu studiază cu scopul de a 
deveni analiști (majoritatea cititorilor mei), fenomenele dez- 
voltării pulsiunilor și apărărilor împotriva anxietăţii de cas- 
trare nu reprezintă o preocupare prea practică. Dacă un co- 
pil are o fobie, faptul de a-i spune profesorului ce s-ar des- 
coperi dacă acel copil ar face o analiză are o valoare practică li- 
mitată, mai ales în condiţiile în care analiza este disponibi- 
lă foarte rar. 

Cu toate acestea, este util pentru oricine căruia i s-a în- 
credinţat îngrijirea unui copil să obțină orice înțelegere dis- 
ponibilă, iar în gestionarea copiilor mici sigur este de aju- 
tor dacă se cunoaște câte ceva despre motivul pentru care 
un cadru stabil este esenţial. Forțe uriașe, derivate din 
pulsiuni, sunt în mișcare, iar între 2 și 5 ani fiecare copil tre- 
buie să ajungă la un echilibru, date fiind ereditatea, pulsiu- 
nile, particularitățile corpului, factorii de mediu atât buni 
cât și răi, trebuind în același timp să stabilească relaţii per- 
sonale, plăceri și neplăceri, o conștiință personală și speran- 
ţe de viitor. 

HARTA PSIHOLOGIEI UNUI BĂIEȚEL 
ÎN TERMENII TEORIEI PULSIONALE 


Iubirea pentru mamă 


Ura pentru tată Omoară sau mori 
Nici nu omori, Fantasma Castrează 
nici nu muri factorului timpl sau fii castrat 


Anxietatea de castrare 
(intolerabilă) 


APĂRĂRI ÎMPOTRIVA 
ANXIETĂŢII — AMENINȚĂRII CU CASTRAREA 


Inhibiţia pulsiunilor (sursa iubirii). 

Abandonarea obiectului, acceptarea substitutului. 
Identificarea cu rivalul, pierderea identității personale. 
Compromis homosexual cu rivalul (pasiv). 


Regresia pulsiunilor până la stadiul pregenital (iubirea men- 
ținută, dar evitarea amenințării cu castrare, folosirea punc- 
telor de fixație nepotrivite). 


Regresia la dependenţă (iubirea menţinută, maturizarea aban- 
donată, folosirea punctelor de fixaţie bune). 


Conștientizarea vinei, organizarea ispășirii (obsesional), (deci 
crima este permisă). 


Refularea părţii iubirii (sau urii) (cu menţinerea absenței con- 
știentizării); cost: energie cheltuită și pierderea capacității 
de a iubi (sau uri). 


1 Notă pentru revizie: Dezvoltă până la supraviețuirea obiectului; originea 
fantasmei la fel ca în lucrarea „Folosirea obiectului”. 

În cazul unei dezvoltări sănătoase, copilul este capabil să 
folosească oricare dintre aceste (și alte) apărări sau toate îm- 
potriva anxietăţii. Nu anxietatea reprezintă anomalia, cât ina- 
bilitatea copilului de a folosi unele apărări sau o predispozi- 

ție specială de a folosi un anumit tip de apărare. 


CĂDEREA APĂRĂRILOR 


Anxietate: 


noi apărări: 


Confuzie: 
noi apărări: 


Întoarcerea 
refulatului: 


noi apărări: 


coșmaruri sau atacuri de anxietate 


exploatarea manifestărilor somatice ale 
anxietăţii cu beneficiu secundar (cf. re- 
gresiei la dependenţă). 


anestezie în locul refulării 
pierderea plăcerii din orgasmul fizic 


confuzie generală între anxietate și exci- 
tare 


6rdine, proiectată să ascundă confuzia 
(obsesional) 


apare iubirea (sau ura) temporar, dar nu 
este complet conștientizată 


refulare mai profundă la un cost crescut. 


Și așa mai departe. 


Partea a Ill-a 


STABILIREA STATUTULUI UNITAR 


Introducere 
Dezvoltarea emoţională 
caracteristică prunciei 


Se 
N n secțiunea anterioară, instinctele și progresia tipurilor 


Y de predominare pulsională au determinat metoda de 

Ai St studiu a naturii umane. Multe dintre cele ce vor urma 

aici privesc copilul înainte de vârsta predominării genitale. 

Studiul relațiilor interpersonale a dobândit un limbaj propriu, 

cu un set de termeni proveniţi din scrierile freudiene timpu- 
rii, în prezent integrați în utilizarea comună. 

În această secțiune, care se ocupă cu dezvoltarea emoționa- 
lă caracteristică prunciei, vom folosi o metodă descriptivă dife- 
rită. Nu vom presupune că copilul a devenit capabil să gestio- 
neze o relație triunghiulară, ci subiectul studiului va fi reprezen- 
tat de capacitatea bebelușului de a forma o relaţie cu altcineva 
(mama). O dată în plus este necesar să considerăm ca fiind de 
la sine înțeleasă o dezvoltare sănătoasă în cadrul stadiilor și mai 
timpurii, acelea care vor fi examinate în partea a IV-a. Vor fi ex- 
plicate anumite lucruri care lipsiseră până acum, ca de exemplu 
ideea de valoare în copilul care se dezvoltă. Ideea de valoare con- 
duce direct la ideea de sănătate, dar cele două nu sunt fără le- 
gătură între ele. Valoarea poate crește la orice vârstă sau se poa- 
te diminua; de asemenea poate fi ascunsă și deveni inaccesibi- 
lă, astfel amintind o pulsiune inhibată sau o fantasmă refulată. 

Voi descrie stadiul de dezvoltare în care un bebeluș devi- 
ne o unitate, devine capabil să-și perceapă sinele (și deci și pe 

al altora) ca fiind un întreg, un singur lucru cu o membrană 
limitantă, și cu un înăuntru și un în afară. Asta, după cum am 
mai spus, presupune întreaga dezvoltare care duce la acest 
sentiment de a fi întreg. 

Conceptele secțiunii anterioare au fost concepte intelectu- 
ale în mintea observatorului. Am adoptat conceptul de „con- 
știință“ și de „inconștient“ și de „inconștient refulat“. Aici, în 
schimb, este mai profitabil să folosim o diagramă care ar pu- 
tea reprezenta desenul unui copil. Haideţi să spunem că un 
copil a umplut foi întregi de hârtie cu linii și mișcări de 
du-te-vino, și a hoinărit cu creionul de-a lungul hârtiei, din 
când în când alunecând incontrolabil dincolo de margine; iar 
apoi apare ceva nou, o linie care se unește cu propriul ei în- 
ceput, un cerc rudimentar este desenat, iar copilul arată spre 
el și spune: „rață“ sau chiar „Tommy“ sau „Anne“. Diagrama 
de care avem nevoie, de fapt, este concepţia copilului despre 
sine, o sferă, care într-un desen bidimensional este un cerc. 


în afară 


Bebelușul ajunge treptat în poziţia pe care o examinez aici. 
În mod caracteristic, în acest stadiu există un progres de ur- 
mătorul fel: 


Apare ideea unei membrane limitante, iar aceasta duce la 
ideea unui înăuntru și în afară. Apoi se dezvoltă tema unui 
MINE și ne-MINE. Acum există conţinuturi MINE care depind 
parţial de experiențele pulsionale. Apoi urmează posibilitatea 
unui sentiment de responsabilitate pentru experienţele pulsio- 
nale și pentru conținuturile MINE și a unui sentiment de in- 
dependenţă față de ceea ce este în afară. Apare un înțeles al 
termenului „relație“ ca ceva între persoană, MINE și obiecte. 
Rezultatul acestui lucru este recunoașterea în mamă a ceva 
echivalent cu MINE, adică perceperea ei ca persoană, sânul 
devenind atunci o parte dintr-o persoană. 


Capitolul 1 


Poziţia depresivă 


ÎNGRIJORARE, Ne dată cu toate aceste lucruri are loc 
. Y VW. Asiei 
VINOVĂȚIE ȘI YU Y și o separare a celor două stări, cea 
REALITATE PSIHICĂ N 4 liniștită și cea excitată. Neîndura- 
INTERNĂ rea din cadrul „atacului“ pulsional asu- 
PERSONALĂ pra obiectului face loc unei aprecieri in- 


cipiente a mamei ca persoană care are 
grijă de MINE, și în același timp ca persoană care oferă o par- 
te din ea în vederea hrănirii. Treptat apare o integrare a tipu- 
rilor de relație excitat și liniștit și o recunoaștere a faptului că 
cele două stări împreună (nu doar una singură) constituie o 
relație totală cu persoana-mamă. Aceasta este ceea ce se nu- 
mește „poziţia depresivă în dezvoltarea emoțională“, un sta- 
diu important care implică bebelușul în sentimente de vino- 
văţie și îngrijorare cu privire la relaţii datorită elementelor lor 
pulsionale sau excitate. 

Anxietăţile copilului sunt de un nivel foarte complex. Exis- 
tă îngrijorare nu numai cu privire la efectul asupra persoanei 
mamei datorat elementelor pulsionale din cadrul relației din- 
tre MINE și ea, dintre două persoane (vinovăţie); ci există în- 
grijorare și cu privire la schimbările dinăuntru care urmează 
experienţelor excitate, și experienţelor atinse de furie sau puse 
în mișcare de ură (anxietate hipohondriacă). (În plus față de 
acestea, există anxietăţile așa-numite paranoide, care vor fi 


examinate separat.) 

Se poate observa cu ușurință că are loc o creștere enormă 
în această progresie de la neîndurare la îngrijorare, de la de- 
pendenţa-MINE la relațiile-MINE, de la preambivalenţă la am- 
bivalenţă, de la o disociere primară între stările excitate și cele 
liniștite la o integrare a acestor două aspecte ale sinelui. 

Bebelușul este angajat într-o sarcină care necesită necondi- 
ționat atât timp, cât și un mediu personal continuu. Persoa- 
na-mamă susține situaţia în timp, în vreme ce bebelușul gă- 
sește un mod de a atinge „poziţia depresivă“, iar în lipsa în- 
grijirii ei personale continue această dezvoltare nu ar putea 
avea loc. Rezolvarea se desfășoară în următorul fel. 

Poate fi considerat ca axiomatic că bebelușul uman nu este 
capabil să îndure povara vinovăţiei și fricii care ține de o re- 
cunoaștere completă a faptului că ideile agresive din cadrul 
iubirii instincuale primare neîndurătoare sunt direcționate că- 
tre mama relaţiei dependente (anaclitice). Mai mult decât atât, 
copilul nu este încă atât de avansat, încât să poată folosi ideea 
unui tată care intervine și, prin faptul de a interveni, face ca 
ideile pulsionale să nu mai fie periculoase. Rezolvarea dificul- 
tăților inerente în viaţă în acest stadiu apare datorită capaci- 
tății de a face reparaţie pe care o dezvoltă copilul. Dacă mama 
conţine! situaţia, zi de zi, atunci bebelușul are timp să separe 
rezultatele imaginare bogate ale experienței pulsionale și să 
salvaze ceva ce este simţit ca fiind „bun“, suportiv, acceptabil, 
care nu rănește, și cu ajutorul acestui ceva să repare în mod 
imaginar stricăciunile pricinuite mamei. Aceste stricăciuni-fă- 
cute-bine se petrec în mod repetat în cadrul unei relații obiș- 
nuite mamă-bebeluș, și treptat bebelușul ajunge să creadă în 
efortul constructiv și să fie capabil să îndure vinovăția și, ast- 
fel, să fie liber să iubească pulsional. 

În acest fel este un bebeluș sănătos la început, cu o mamă 
acceptând un grad înalt de dependenţă ca natural, indepen- 


1 În original: holds. Termenul a fost tradus în funcţie de context fie prin 
„conţine“, fie prin „susține“, fie prin „ţine“, iar când contextul era ambiva- 
lent s-a preferat traducerea prin „(con)ţine“, pentru a surprinde ambele nuan- 
țe existente în original. (N. £.) 

dent de tată care, pe de altă parte, este absolut necesar pentru 
a proteja mama, pentru că altfel bebelușul ar deveni inhibat, 
și-ar pierde capacitatea pentru iubire excitată. Câștigul este 
observat clinic în capacitatea copilului sănătos de a avea stări 
depresive, de a conţine sentimente de vinovăţie până în mo- 
mentul în care perlaborarea evenimentelor recente și elabora- 
rea lor imaginară în inconștient vor produce material pentru 
ceva constructiv fie în cadrul relaţiei, fie în cadrul jocului sau 
muncii. 

Probabil datorită faptului că în acest moment stările de- 
presive apar clinic s-a folosit termenul de „poziţie depresivă 
în dezvoltarea emoţională normală“. Acest lucru nu înseam- 
nă că bebelușul normal trece printr-o boală depresivă sau de 
dispoziţie. O boală depresivă în cazul unui bebeluș! este în- 
tr-adevăr o stare anormală și care nu se întâlnește în cazul 
bebelușului normal în cadrul unei îngrijiri personale bune 
obișnuite. Apoi, în condiţii adecvate, bebelușul devine capa- 
bil să separe binele și răul din cadrul sinelui.2 Se naște o sta- 
re internă de o înaltă complexitate, mostre din ea apărând în 
cadrul jocului și mai ales în cabinet, în cursul psihoterapiei. 
În cadrul psihoterapiei (bebelușul fiind acum un copil mic), 
cabinetul simbolizează adesea psihicul limitat al copilului, 
iar analistului îi este permis astfel accesul la lumea interioa- 


1 Vezi R. A. Spitz, [(1945): „Hospitalism“]. 

2 Cuvintele „bine“ și „rău“ sunt o moștenire a trecutului îndepărtat; de 
asemenea, sunt cuvinte potrivite pentru descrierea extremelor pe care fieca- 
re bebeluș le simte în legătură cu chestiunile care ţin de interior — fie aces- 
tea forţe, obiecte, sunete sau mirosuri. Nu mă refer aici la folosirea termeni- 
lor de „bine“ și „rău“ de către părinţi sau asistente care vor să implanteze 
simțul moralității în copil. 

Tot ce se află în această secțiune provine din propria mea muncă. Multe 
lucruri se bazează pe ceea ce am adunat din cursurile și scrierile lui Melanie 
Klein și din ce m-a învățat personal. În multe privinţe, modul meu de a de- 
scrie lucrurile este diferit de al său, și știu că nu este de acord cu anumite de- 
talii ale prezentării mele. Oricum, nu am încercat să transmit opiniile ei exac- 
te, așa cum au fost complet exprimate de către ea însăși și de către Isaacs, Hei- 
mann, Segal și alţii. Dorinţa mea principală aici este să ofer o relatare com- 
pletă. 

ră a copilului, unde există un conflict teribil între diferite for- 
ţe, unde guvernează magia și unde binele este constant ame- 
ninţat de rău. A te afla în lumea interioară a copilului este în- 
nebunitor. Din ceea ce ne poate fi arătat din lumea interioa- 
ră a copilului, putem deduce elementele lumii interioare a 
bebelușilor. 

Răul este menţinut puţin, pentru a fi folosit în exprimarea 
furiei, iar binele este menținut pentru creșterea personală și 
reparație și restituție, pentru a face bine acolo unde au fost fă- 
cute stricăciuni în mod imaginar. 

Mă refer în principal, bineînţeles, la sentimentele și ideile 
inconștiente ale bebelușului, la conţinutul psihicului care exis- 
tă separat de eforturile intelectuale de înțelegere ale copilului. 

Dacă mama (sau substitutul mamei) este în continuare 
prezentă și disponibilă, adică dacă bebelușul se află într-un 
mediu potrivit pentru un bebeluș, treptat apare un moment 
de reparare, un moment în care bebelușul folosește capaci- 
tatea care s-a dezvoltat în orele precedente de contemplare 
sau digestie. Poate bebelușul chiar face ceva (zâmbește sau 
face un gest spontan de iubire sau oferă un dar — un produs 
al excreției — ca simbol al reparației și restituției). Sânul (cor- 
pul, mama) este acum reparat, iar munca cotidiană e făcută. 
Pulsiunile zilei de mâine pot fi așteptate cu o frică limitată. 
Răul de până atunci este suficient pentru întreaga zi. 

În starea depresivă, se poate spune că bebelușul (sau copi- 
lul, sau adultul) maschează situaţia internă de ansamblu sau 
permite ca așupra ei să descindă un control, o ceaţă sau un 
abur, sau un fel de paralizie. Acest lucru face posibilă o ridi- 
care treptată (în decursul timpului) a controlului magic, astfel 
încât separarea să se poată petrece bucăţică cu bucăţică, până 
când, în cele din urmă, este posibil ca starea să se disipeze și 
lumea interioară a copilului să revină la viaţă. 

Există și alte tipuri de depresie, acelea ale persoanelor schi- 
zoide. Acestea au legătură mai degrabă cu depersonalizarea, 
decât cu mecanismul mai normal al controlului magic cu scop 
tămăduitor. Starea de depresie pe care o descriu este strâns le- 
gată de doliul normal și de întregul subiect al reacției la pier- 

dere.! La început, în pruncie, înțărcarea este ceva ce capătă un 
înțeles după (și nu înainte) ce bebelușul a atins poziția depre- 
sivă. 

Ca rezultat al succesului acțiunilor și ideilor reparative, be- 
belușul devine mai îndrăzneţ în a permite noi experienţe pul- 
sionale; inhibiţia este diminuată, iar acest lucru duce la rezul- 
tate mai bogate ale experiențelor pulsionale. Există astfel o sar- 
cină mai grea pentru următoarea fază digestivă sau contem- 
plativă, dar cu norocul unei îngrijiri materne continue și per- 
sonale apare o capacitate mai mare de reparare, și astfel ur- 
mează un nou nivel al libertăţii experiențelor pulsionale. De 
fapt se stabilește un cerc benign care formează fundamentul 
vieții bebelușului pentru o perioadă considerabilă de timp. 

Se poate aprecia cu ușurință cât de importantă este, în acest 
stadiu, continuitatea relaţiei dintre bebeluș și mama reală (sau 
substitutul mamei). În cadrul unei instituții, unde „mama“ 
care hrănește bebelușul dimineaţa nu este aceeași cu „mama“ 
care-l îmbăiază și gestionează seara, capacitatea de zi cu zi a 
bebelușului de a face reparaţie se pierde, iar cercul benign nu 
se stabilește. Încă și mai rău, acolo unde însăși hrănirea este 
impersonală și mecanică (iar acest lucru se poate întâmpla 
chiar în căminul real al unui copil), nu există loc pentru dez- 
voltarea care este descrisă în diagrama 1 din pagina urmă- 
toare. 

Dezvoltarea capacităţii de îngrijorare este deci o chestiune 
complexă și depinde de o relaţie personală continuă între un 
bebeluș și o figură maternă. 

Trăsătura notabilă a acestei teorii a cercului benign în ca- 
drul poziţiei depresive este că explică în mod satisfăcător fap- 
tul că, în cazul unei dezvoltări sănătoase, pentru individul 
aflat în dezvoltare este posibilă o recunoaștere relativ comple- 
tă a factorilor agresivi și distructivi din iubirea pulsională și 
fantasmele ei. Trebuie reamintit că în pruncie există o capaci- 
tate foarte limitată pentru reparația propriu-zisă în afara ac- 


1 Această parte a teoriei psihanalitice a fost dezvoltată pornind de la lu- 
crarea lui Freud Doliu și melancolie. 

răul excretat 


Timp: Mama (con)inând situa “$ obiecte bune 


ee i 
. obiecte rele 
Diagrama 1 ... 


ceptării prompte de către mamă a darului simbolic, în compa- 
raţie cu capacitatea adulților de contribuţie socială prin inter- 
mediul muncii. În același timp, impulsurile agresive și distruc- 
tive ale bebelușilor nu sunt cu nimic mai prejos decât cele ale 
adulților. Din acest fapt s-ar putea deduce, dacă nu s-ar ști 
deja, că bebelușii sunt mai dependenţi decât adulţii de iubi- 
rea pe care le-o acordă ceilalți, astfel încât un zâmbet sau un 
simplu gest are un efect echivalent cu munca de o zi a unui 
adult. 

Pentru a repeta ceea ce s-a spus până aici, nu este posibil 
pentru o ființă umană să reziste distructivității inerente din re- 
laţiile umane, adică din iubirea pulsională, decât printr-o dez- 

voltare treptată asociată cu experiența reparaţiei și restituției. 
Dacă apare o întrerupere în cercul benign, atunci 


(1) pulsiunea (sau capacitatea de a iubi) trebuie să devină 
inhibată 

(2) trebuie să reapară o disociere între bebelușul care este 
excitat și același bebeluș atunci când este liniștit 

(3) sentimentul de liniștire nu mai este disponibil și 

(4) capacitatea de joacă constructivă (și munca echivalen- 
tă) se pierde. 


De fapt, potenţa și acceptarea potenţei nu trebuie descrise 
doar în termenii dezvoltării pulsionale. În descrierea teoreti- 
că a dezvoltării capacităţii sexuale este insuficient să se vor- 
bească doar în termenii progresiei predominării pulsionale, de 
vreme ce speranţa cu privire la recuperarea după vinovăția 
datorată ideilor distructive este un element indinspensabil în 
potenţă.| 

Natura impulsurilor și ideilor distructive va fi discutată ul- 
terior. Impulsul primitiv de iubire este probabil distructiv ca ţel 
sau distructivitatea apare datorită frustrărilor inevitabile care 
interferează cu satisfacția imediată (vezi pp. 102-103, 161-164). 

Așa-numita „poziţie depresivă“ nu este nicidecum o ches- 
tiune care-i afectează doar pe teoreticieni sau pe psihoterape- 
uți. Părinţii și învățătorii sunt foarte preocupaţi de acest pro- 
ces al stabilirii cercului benign. Este adevărat că procesul de- 
butează când bebelușul are numai câteva luni și atunci mama 
este aceea care conţine situaţia originală, făcând asta în mod 
natural și bine, de fapt abia conștientizând ce face. Dar acest 
mecanism vital al creșterii continuă, iar învățătorul care-i ofe- 
ră copilului uneltele și tehnicile necesare pentru joaca și mun- 
ca constructivă și care furnizează un țel efortului prin aprecie- 
rea personală se află în aceeași poziție de importanţă sau ne- 
cesitate, ca și cel care are grijă de un bebeluș. Cel care îngrijeș- 


1 Vezi Klein [1932, 1934]; de asemenea, D.K. Henderson și R.D. Gillespie: 
[1940]: potenţa (temporar) suspendată datorită stării depresive. 

te copilul, și învățătorul aproape în aceeași măsură este dis- 
ponibil pentru a primi gestul spontan de iubire al bebelușu- 
lui, care neutralizează îngrijorarea, remușcările, vinovăția aces- 
tuia, ținând de ideile care apăruseră în apogeul experienţei 
pulsionalel (Acest lucru va fi reexaminat în cadrul studiului 
influențelor mediului, p. 183 și urm.) 

În urma acceptării poziţiei depresive (oricum ar fi numită 
ea) în cadrul construcţiei teoretice, emerg noi și importante 
moduri de a continua descrierea naturii umane. 

Înăuntrul bebelușului, sau lumea lui interioară, sau reali- 
tatea internă, este alcătuit din trei elemente: 


(1) Experiențele pulsionale propriu-zise 


a. satisfăcătoare bine 
b. nesatisfăcătoare, complicate 
de furie în faţa frustrărilor rău 
(2) Obiecte încorporate (experiența pulsională) 
a. din iubire bine 
b. dinură rău 
(3) Obiecte sau experienţe încorporate în mod magic 
a. pentru control rău potenţial 
b. pentru folosirea lor în vederea îmbogăţirii 
sau pentru control bine potenţial 


Nici o schiță nu este satisfăcătoare decât temporar pentru 
persoana care o face, și fiecare cititor care este înclinat să pro- 
cedeze astfel va face o schiță care descrie în mod particular 
propriul punct de vedere unic asupra subiectului în discuţie. 

Iată niște schiţe pe care eu le consider folositoare în mun- 
ca practică (diagrama 2 din pagina următoare). 


1 Pentru a fi corect față de anumiţi psihanaliști, trebuie să spun că mulți 
nu sunt în favoarea folosirii conceptului de poziție depresivă. Este bine cu- 
noscut că un analist de frunte (Edward Glover) este atât de convins că ideea 
de poziție depresivă reprezintă un fals pas înainte, încât s-a retras din Socie- 
tatea Psihanalitică Britanică, deși și-a păstrat titlul de membru direct al Socie- 
tății Psihanalitice Internaţionale. 

încorporare 


(instinct plus fantasmă) 


Obiect idealizat 


introiecţie 

obiect bun (magic) 

A în vederea 
O controlului 

ntroiecție pentru Suport 


magic) 


iagrama 2 

Se va observa că rezultatul încorporării funcționale a „sâ- 
nului bun“ este reprezentat de o creștere nespecifică, gene- 
rală a binelui dinăuntru. Pe de altă parte, „sânul bun“ intro- 
iectat (recognoscibil) este dovada unei idealizări anterioare, 
iar introiecția este magică și nu parte a experienţei pulsiona- 
le. Aici avem o lecţie importantă pentru învățătoare, de vre- 
me ce, dacă are succes în munca ei, nu va putea fi recunos- 
cută în elevii ei — care, ca să spunem așa, au încorporat-o pe 
ea și lecţiile ei și și le vor fi însușit. Prin comparaţie, poate 
exista un grad de introiecție magică a ei și a celor predate de 
ea în urma unei idealizări, iar acest lucru poate părea destul 
de drăguţ, dar dezavantajul este că elevii nu au crescut în 
adevăratul sens al cuvântului. În mod obișnuit, într-o clasă 
există o combinaţie fericită între aceste două feluri de preda- 
re și învăţare. 

În timpul perioadei de contemplare (posthrănire) există o 
înghețare a pulsiunilor și o nevoie de control extern asupra in- 
gerinţelor mediului. Întoarcerea către înăuntru din faza hipo- 
hondriacă produce vulnerabilitate, iar acest lucru înseamnă 
că, pentru ca această fază să fie posibilă, trebuie să existe o ges- 
tionare îndeajuns de bună. 

Înăuntrul unei persoane acționează niște forțe teribile 
atunci când, ca la indivizii sănătoși, vitalitatea acestora este 
completă. Pentru a întrezări ceva din sarcina separării care ur- 
mează experienţei pulsionale, trebuie să ne referim la munca 
artiștilor care (datorită excepționalei lor tehnici și încrederi în 
munca lor) devin capabili să riște aproape întreaga forță care 
există în natura umană. Un cvartet de coarde din perioada târ- 
zie a lui Beethoven, ilustrațiile lui Blake pentru lov, un roman 
de Dostoievski, o istorie politică a Angliei, aceste lucruri ne 
arată ceva din complexitatea lumii interioare, din întrețeserea 
dintre bine și rău, din rezerva de bine, din controlul și în ace- 
lași timp completa recunoaștere a răului. Aceste lucruri debu- 
tează în plină forță în cadrul lumii interioare a bebelușului (lo- 
calizată de către acesta în burtă), deși, bineînțeles, este adevă- 
rat că în decursul timpului, pe măsură ce experiența vieții de- 
vine mai bogată, lumea interioară devine și ea din ce în ce mai 

bogată în conţinut. Totuși forțele fundamentale și conflictul 
sunt prezente de la începuturi, din momentul în care experien- 
țele pulsionale constituie destinul bebelușului. 

Treptat, din lumea interioară se ivește un anumit model, se 
creează ordine din haos. Acest travaliu nu este mintal sau in- 
telectual, ci este o sarcină a psihicului. Este strâns legat de sar- 
cina digestiei, sarcină care este, de asemenea, efectuată în afa- 
ra înţelegerii intelectuale. Înțelegerea intelectuală poate apă- 
rea după aceea sau nu. 

Bebelușul care a atins o stabilitate în acest stadiu este acum 
capabil să scape de anumite lucruri, să păstreze altele, să ofe- 
re unele din iubire și altele din ură. De asemenea, datorită pro- 
ceselor de separare internă, poate fi permisă un fel de conti- 
nuare a existenței, dar o existență înăuntrul psihicului (imagi- 
nat ca fiind în burtă). Începând din acest moment creșterea nu 
mai privește doar corpul și sinele în relație cu obiectele atât 
din afară, cât și dinăuntru; ci este și o creștere care se desfă- 
șoară înăuntru, ca un roman ce se scrie continuu, o lume ce se 
dezvoltă înăuntrul copilului. La indivizii sănătoși, există o 
viață din lumea interioară și lumea exterioară a vieţii și a re- 
laţiilor. Fiecare o îmbogățește pe cealaltă. (Ce se petrece în ca- 
zul sănătăţii imperfecte va fi descris ulterior. Vezi pp. 105 și 
urm. Şi 120 şi urm.) 


POZIȚIA A. Toată dezvoltarea anterioară este consi- 
DEPRESIVĂ: derată ca fiind de la sine înţeleasă: 
RECAPITULARE  B. Bebelușul sau copilul începe, din când 
în când, să-și simtă sinele ca fiind de dimensiuni limitate: 


C. Sinele devine din ce în ce mai ferm perceput ca o unitate: 


D. Un obiect exterior sinelui este simțit ca fiind un lucru 
întreg; 


E. Acest sentiment al întregimii sinelui se referă în același 
timp atât la corp, cât și la psihic, astfel încât în cercul desenat 

de un copil ca autoportret nu există nici o diferenţiere între 
corp și psihic: 


(Presupun tot timpul existența unei persoane-mamă care 
conţine situația, zi de zi, săptămână de săptămână.) 


F. Adăugaţi acestei întregimi de tip spaţial o tendinţă simi- 
lară către unificarea sinelui în timp, către unirea trecutului, 
prezentului și viitorului: 


G. Scena este acum pregătită pentru o relaţie care are tră- 
sături noi, noi prin aceea că bebelușul sau copilul a devenit 
capabil să aibă experienţe și să fie modificat de ele, păstrân- 
du-și în același timp integritatea personală, individualitatea, 
ființa. 


H. Fazele excitate din cadrul relaţiilor, implicând pulsiuni, 
testează structura nou-dezvoltată, și mai ales atunci când be- 
belușul care este într-o stare liniștită între excitații contemplă 
rezultatele acțiunilor și ideilor excitate. 


I. Bebelușul devine îngrijorat, și asta în două feluri: 

1. Îngrijorare cu privire la obiectul iubirii excitate. 

2. Îngrijorare cu privire la rezultatele din cadrul sinelui ale 

experienţelor excitate. 

Acestea două sunt interrelaţionate, deoarece doar în mă- 
sura în care bebelușul devine capabil să dezvolte un sine struc- 
tural, cu o bogăţie interioară, obiectul iubit este simţit și ca fi- 
ind o persoană structurată și valoroasă. 


]. Îngrijorarea cu privire la obiectul iubit apare datorită ele- 
mentelor lacome, distructive, agresive din cadrul impulsului 
primitiv de iubire care devine treptat asimilat în sinele întreg 
(alăturându-se în timp personalităţii). Acum copilul devine 
responsabil pentru ceea ce s-a întâmplat în decursul ultimei 
mese și pentru ceea ce se va întâmpla în decursul următoarei. 

Impulsul primitiv era neîndurător, din punctul de vedere 
al observatorului. Pentru bebeluș, impulsul primitiv este 
pre-îndurare, și va fi perceput drept neîndurător abia când co- 
pilul se integrează în cele din urmă ca persoană întreagă răs- 
punzătoare și privește înapoi. De la dobândirea integrării (și 
nu mai devreme) copilul controlează impulsurile pulsionale 
datorită neîndurării amenințătoare, care produce vinovăţie in- 
tolerabilă — adică recunoașterea elementului distructiv din 
cadrul ideii excitate primitive rudimentare.] 

Vinovăţia cu privire la impulsurile de iubire primitive este 
un succes al dezvoltării; este prea greu de îndurat pentru be- 
belușul uman altfel decât printr-un proces treptat ulterior sta- 
bilirii cercului benign care a fost descris. Chiar și așa, impul- 
sul primitiv de iubire continuă să furnizeze fundamentul di- 
ficultăților inerente în viață, adică dificultăților care aparțin 
oamenilor sănătoși, și mai mult celor sănătoși decât celor care 
nu au fost capabili să atingă „poziția depresivă“ în dezvolta- 
re, aceea care face posibilă experiența completă a îngrijorării. 
Psihoticii, cei cu tulburări derivate dintr-un nivel încă și mai 
timpuriu și mai fundamental, își au dificultățile și probleme- 
le lor, iar acestea sunt în mod special enervante din cauza fap- 
tului de a nu fi inerente, de a nu fi atât parte din viață, cât par- 
te dintr-o luptă de a ajunge la viață — tratamentul reușit al 
unui psihotic îi permite pacientului să înceapă să trăiască și să 
înceapă să experimenteze dificultățile inerente vieții. 


1 Este considerat de mulți că impulsul excitat primar nu este distructiv, ci 
că distructivitatea intră în elaborarea imaginară prin furia la frustrare. Partea 
esenţială a acestei teorii totuși este cea privitoare la omnipotența bebelușului, 
astfel încât rezultatul este același. Bebelușul devine furios, de vreme ce adap- 
tarea la nevoi nu este niciodată completă. Cu toate acestea, eu personal con- 
sider că această teorie, deși este corectă, nu este fundamentală, de vreme ce 
această furie la frustrare nu este destul de timpurie. În prezent, consider că 
este nevoie să presupun că există un impuls în mod primar agresiv și distruc- 
tiv, care este de nedistins de iubirea pulsională adecvată celui mai timpuriu 
stadiu al dezvoltării bebelușului. 

[Adăugat] 1970. N.B. Acesta este motivul pentru care nu am putut să pu- 
blic această carte. Chestiunea s-a rezolvat de la sine, pentru mine, în „Folosi- 
rea obiectului“ [în D.W. Winnicott: Playing and Reality]. 

Probabil cea mai mare suferință din lumea umană este 
suferința persoanelor normale sau sănătoase, sau mature. 
Acest lucru nu este în general recunoscut. Cu siguranță, ob- 
servarea perplexităţii, nenorocirii și durerii manifeste într-un 
spital de boli mintale ne îndrumă greșit. Cu toate acestea, 
este uzual să fie evaluate gradele de suferință în acest mod 
superficial. 


K. Îngrijorare cu privire la rezultatele din cadrul sinelui ale 
experienţelor pulsionale. 


REFULAREA Conceptul de refulare, care este esenţial 
RECONSIDERATĂ în teoria naturii umane formulate în func- 

ţie de evoluția predominării pulsionale, 
devine acum ceva ce putem ilustra folosind propria imagi- 
nație a bebelușului. Putem afirma că anumite obiecte încor- 
porate, sau relaţii între obiecte, sau anumite experiențe in- 
troiectate devin (ca și cum ar fi) închistate, înconjurate de for- 
țe defensive puternice care le împiedică să devină asimilate 
sau să capete o existenţă liberă printre celelalte lucruri care 
sunt înăuntru. 

Bebelușul sau copilul nu se eliberează niciodată de îndo- 
iala cu privire la sine, de vreme ce această sarcină de a sepa- 
ra și redistribui nu este niciodată terminată, și ce se întâm- 
plă să fie terminat este deranjat de următoarea experiență 
pulsională.. 

Deci există o îmbogăţire a fantasmelor cu fiecare nouă ex- 
perienţă și o fortificare a sentimentului realității experien- 
ţei. Atunci când corpul este implicat în experiențe, folosim 
termeni ca „încorporare“ și „excreţie“ și „evacuare“, termeni 
care presupun o funcţie corporală și o elaborare psihică. 
Atunci când pericolul dinspre situaţia internă este mare, nu 
pot fi așteptate posibilități oferite de realitatea externă pen- 
tru exprimarea funcțională sau pulsională, iar atunci trebuie 
folosite cu atât mai multe procese magice, pentru care folo- 
sim termenii de „introiecție“ și „proiecţie“. 

GESTIONAREA Fenomenele interne rele care nu mai pot fi 
OBIECTELOR ȘI contracarate, controlate sau expulzate de- 
FORȚELOR RELE vin supărătoare. Devin persecutori interni 

și sunt percepute de către copil ca o ame- 
nințare venind dinăuntru. Asta se transformă cu ușurință în 
durere. Poate că o durere datorată unei boli somatice este in- 
vestită cu anumite proprietăți numite persecutorii. Pot fi su- 
portate dureri extrem de mari atunci când sunt separate de 
ideea forţelor sau obiectelor interne rele și, pe de altă parte, 
atunci când există o stare de așteptare a unei persecuții di- 
năuntru, niște tulburări foarte mici sau senzații corporale pot 
fi percepute ca durere; cu alte cuvinte, apare un prag scăzut 
al toleranţei la durere. 

Elementele persecutorii pot deveni intolerabile, iar atunci 
sunt proiectate, descoperite în lumea externă. Fie există o anu- 
mită capacitate de tolerare, caz în care copilul așteaptă o si- 
tuaţie în care există o persecuție reală oarecare din afară și 
atunci o percepe într-un mod exagerat, fie nu există deloc to- 
leranță și copilul halucinează un obiect rău sau persecutor; 
adică persecutorul este proiectat în mod magic și este desco- 
perit în afara sinelui în mod iluzoriu. Astfel, atunci când exis- 
tă o așteptare a unei persecuții, persecuția propriu-zisă adu- 
ce ușurare, această ușurare datorându-se faptului că astfel nu 
este nevoie ca individul să se simtă delirant sau nebun. Cli- 
nic, întâlnim frecvent două stări care alternează, și anume: 
persecuția internă (o anumită stare intolerabilă cu sau fără un 
fundament într-un proces patologic corporal) și delirul per- 
secuţiei externe, însoțită de o ușurare temporară a durerii in- 
terne sau fizice. 

Există o stare clinică în care copilul se află, ca să spunem 
așa, la jumătatea drumului între a putea și a nu putea să se eli- 
bereze de obiectele rele prin excreție, fiindu-i mult prea teamă 
de elementul persecutor conţinut în fecale pentru a putea duce 
la bun sfârșit acest proces. Simptomul manifest este de obicei 
constipaţia, fecalele (care, fiind reţinute în rect, se întăresc prin 
deshidratare) reprezentând persecutorul. Nu se știa în mo- 

mentul în care această teorie a fost avansată pentru prima 
oarăl că persecutorul începe să persecute încă din burtă și de 
fapt își derivă calitatea persecutorie din impulsul sadic oral. 

Se întâmplă adesea ca părinţilor (și doctorilor și asistente- 
lor) să le fie teamă de fecale. Această teamă se manifestă prin- 
tr-o evacuare persistentă a rectului copiilor, fie cu ajutorul la- 
xativelor, fie prin supozitoare sau spălături. Unui copil astfel 
tratat nu îi rămâne nici o posibilitate să accepte ideile perse- 
cutorii într-un mod natural. De asemenea, acțiunile părinților 
pot ușor produce o suprastimulare anală; astfel, anusul devi- 
ne supraaccentuat ca organ erotic și preia erotismul care apar- 
ține gurii. În aceste condiţii, anusul poate deveni mai impor- 
tant pentru proprietar ca organ receptiv excitabil decât în ca- 
litate de canal de trecere și evacuare a materialului care nu mai 
este folositor și a devenit potenţial persecutor. 

Bine cunoscutul interes al copilului pentru fecale, și deci 
pentru substitute ale acestora, pentru destinul fecalelor și pen- 
tru sistemele de drenare în general derivă din calitatea poten- 
țial persecutorie a fecalelor. Un echivalent al acestor lucruri 
poate fi exprimat și în termenii funcției urinare. 

În cele din urmă, când se instalează funcția genitală com- 
pletă, sperma poate fi echivalată cu o potenţială persecuție; 
dacă se întâmplă astfel, trebuie evacuată ori va răni corpul pe 
dinăuntru. Atunci sperma este rea și în nici un caz nu-l poate 
face pe bărbat să se simtă capabil să determine conceperea 
unui copil înăuntrul femeii iubite (chiar și atunci când în rea- 
litate acest lucru s-a întâmplat, iar copilul sănătos rezultat se 
află acolo, în fața ochilor lui). Această tulburare într-un grad 
scăzut explică preocuparea unui bărbat sănătos cu privire la 
femeia pe care a impregnat-o, cu alte cuvinte, sentimentul lui 
de paternitate. 

În cazul femeii, echivalentul acestor lucruri este sentimen- 
tul că bărbatul nu are nimic de oferit, decât elementele perse- 
cutorii de care se teme, iar ea nu poate decât să încerce să nu 
fie folosită în eforturile bărbatului de a scăpa de lucrurile rele. 


1 J.H.W.van Ophuijsen: (1920) On the Origin of the Feeling of Persecution.] 

Aceasta este modalitatea în care reziduurile conflictelor inter- 
ne nerezolvate pot interfera cu capacitatea sexuală. 


COMPLEXITATEA Lumea interioară poate fi acum percepută 
ȘI BOGĂȚIA ca putând deveni infinit de bogată, dar 
INTERIOARĂ probabil nu infinit de complexă; comple- 

Xitatea este ceva ce se dezvoltă în mod na- 
tural și care are o temelie simplă. 

Examinarea modalităților în care lumea interioară este afec- 
tată de psihoterapia de un fel sau altul poate arunca o lumină 
interesantă asupra funcţionării lumii interioare și asupra rela- 
ției individului cu aceasta. 

„Poziţia depresivă“ prezintă interes pentru toți cei care se 
ocupă cu ființa umană, indiferent de vârstă. De asemenea, 
aceste chestiuni care țin de dezvoltarea emoțională foarte tim- 
purie nu reprezintă numai fenomene de interes teoretic, ci sunt 
chestiuni care reprezintă și vor reprezenta sarcina fiecărei fi- 
ințe umane de-a lungul întregii ei vieți. Sarcinile rămân ace- 
leași, dar, pe măsură ce ființa [umană] crește și se dezvoltă, 
există din ce în ce mai mult un individ angajat în adevărata 
luptă care este viața.» 2 


1 [În acest punct, a fost găsită o notă în manuscris:] 

Înțărcatul Include o lucrare aici despre înțărcat 

[Probabil că nota se referea la capitolul despre „Înţărcat“ (1949), acum 
aflat în cartea The Child, the Family and the Outside World.] 

2 [O notă pe marginea acestui paragraf spunea „rescrie“.] 


Capitolul 2 


Dezvoltarea te mei lumii interioare 


SS 
INTRODUCERE NY n această descriere, lumea interioară 


este lumea personală, în măsura în 

“care, în fantasmă, este menținută între 
graniţele Eului — și înăuntrul pielii corpului. Această lume 
internă poate fi acum examinată ca un lucru în sine, cu toate 
că în viață, bineînţeles, lumea interioară a unei persoane este 
tot timpul subiect al unor schimbări în funcție de evenimen- 
tele din cadrul relațiilor externe ale acelei persoane și în func- 
ție de impulsurile pulsionale care-și ating punctul culminant, 
sau care reușesc doar parțial, sau care eșuează complet în a 
obține gratificarea. 

Lumea interioară ajunge să posede o stabilitate proprie, dar 
schimbările din ea sunt legate de experienţele întregului sine 
din relaţiile externe. Experiențele nesatisfăcătoare! duc la exis- 
tenţa și fortificarea lucrurilor și forțelor, percepute ca fiind rele 
înăuntru. Acestea, până în momentul în care vor fi legate, con- 
trolate sau eliminate, sunt persecutorii interni. Copilul cunoaș- 
te existența și ameninţarea lor prin intermediul unui sentiment 


juzi: 


ZZZZ 


confort senzorial. 


1 Înţelesul cuvântului „nesatisfăcător“ de aici va fi discutat mai târziu 
(vezi pp. 134 și urm. și 155 și urm.). 

MODUL DE VIAȚĂ Grupările de persecutori care constituie o 
PARANOID prea mare amenințare și care nu pot aș- 

tepta excreţia (legată de experienţa pul- 
sională) trebuie eliminate prin proiecţie, adică în mod magic. 
Dacă există ceva ce poate fi perceput ca fiind rău în lumea 
externă imediată, acest lucru va deveni persecutorul, iar sis- 
temul paranoid al copilului va fi ascuns în reacţia la amenin- 
țarea reală externă. Dacă nu este disponibil nimic rău, atunci 
copilul va trebui să halucineze un element persecutor și să 
delireze despre rezultatele persecuției. Indivizii învaţă trep- 
tat cum să determine lumea să-i persecute, astfel încât ei să 
poată obține ușurare în privința persecuției interne fără ne- 
bunia unui delir. 

Este interesant de observat cât de timpuriu poate modul pa- 
ranoid de viaţă să se manifeste clinic. Condiţia persecuției aș- 
teptate se poate dezvolta după ce un copila trăit câţiva ani de 
viață fără tendințe persecutorii evidente; într-un astfel de caz 
totuși, va exista o anumită mare traumă pentru a explica schim- 
barea — o comoție, o operație mastoidă — o coincidenţă întâm- 
plătoare a doi sau trei factori adverși. Este totuși posibil adese- 
ori să se pună un diagnostic cu certitudine încă din pruncie. 

Un punct de debut există de obicei în mod clar în anamne- 
ză, dar sensibilitatea la persecuție, suspiciunea și ostilitatea 
sunt nu rareori prezente încă de la începuturi, atunci când 
mama a eșuat (probabil nu din cauza unei greșeli proprii) în 
prima stabilire a unei relaţii și în primele eforturi de a prezen- 
ta bebelușului lumea.] 

Mulţi bebeluși care prezintă ceva ce seamănă cu o dispo- 
ziție hipersensibilă sunt aduși la o anumită încredere în lume 
prin intermediul unei îngrijiri prelungite și excepţional de 
adaptate; și este adesea posibil, chiar și în cazul copiilor mai 
mari cu așteptări persecutorii, să se determine o ameliorare a 
stării printr-o gestionare specializată. 

În psihoterapie, schimbările profunde necesare apar dato- 
rită eliberării sadismului oral de sub refulare; acest lucru se 


1 Vezi mai încolo, pp. 134 și urm. și 155 și urm. 

poate întâmpla doar într-un tratament analitic personal inten- 
Siv. 


DEPRESIA ȘI Depresia, ca stare, are multiple cauze: 
„POZIŢIA (1) Pierderea vitalității datorită controlului 
DEPRESIVĂ“ pulsiunilor din primele momente de uni- 


re — dintr-o stare disociată într-o unitate. 


(2) Îndoiala obișnuită, sănătoasă, starea conștiinței de sine 
ulterioară unei experiențe pulsionale, înainte ca o perioadă de 
timp și contemplare să facă posibilă separarea binelui de rău 
și crearea unui model temporar de gestionare a fenomenelor 
și forțelor și obiectelor interne. 


(3) Depresia care apare ca stare atunci când îndoiala cu pri- 
vire la fenomenele interne este prea mare, astfel încât este 
adoptată ca apărare o diminuare necontrolată a întregii vieți 
a lumii interjoare. Acest lucru este o exagerare a punctului (2), 
ducând până la o stare patologică. 


Trebuie observat că există și alte înțelesuri extrem de im- 
portante ale termenului clinic de „depresie“, iar conceptul de 
așa-numită „poziție depresivă“ ca stadiu al dezvoltării nor- 
male nu este util în elucidarea depresiei (de exemplu) care ține 
de depersonalizare. 

Depresia în pruncie este un fenomen clinic care a fost bine 
descris și nu.este neobișnuit; există totuși anumite maladii so- 
matice destul de rare care trebuie luate în considerare în ca- 
drul diagnosticului diferențial (maladia lui Pinkl, de exem- 
plu). 

Klein (din punctul meu de vedere) nu a afirmat că bebelu- 
șii devin deprimaţi în mod normal, adică nu intră într-o stare 
clinică de depresie, cu toate că știa că, în condiţiile unei boli, 
poate să se întâmple așa. A susținut că totuși capacitatea de a 
deveni deprimat, de a avea o depresie reactivă, de a face do- 


1 (Intoxicația cu plumb.] 

liu unei pierderi nu este ceva înnăscut și nici nu este o boală; 
apare ca rezultat al unei creșteri emoționale sănătoase, și exis- 
tă un moment în cadrul dezvoltării oricărui bebeluș sănătos 
când se poate spune că această capacitate a apărut. Denumi- 
rea de „poziție depresivă în dezvoltarea emoțională“ a fost 
acordată acestui stadiu al dezvoltării, și dacă se poate găsi o 
denumire mai bună, se va folosi aceea. Ceea ce este important 
este noua capacitate a bebelușului sau a individului de a ac- 
cepta responsabilitatea pentru țelul distructiv din impulsul to- 
tal de iubire, incluzând furia la frustrarea care este inevitabi- 
lă din pricina omnipotenței cererilor bebelușului. 


APĂRAREA Pentru o dezvoltare sănătoasă sunt esen- 
MANIACALĂ ţiale o anumită seriozitate, o îndoială cu 

privire la sine, o nevoie de perioade de 
contemplare și o predispoziţie la faze temporare de dispera- 
re. Aceste condiţii pot fi transformate temporar într-un fel de 
contrariu, ca o vacanţă care este opusul muncii. 

La indivizii sănătoși, depresia este potenţială și se află în 
miezul personalităţii și este o dovadă a sănătăţii. Această de- 
presie se manifestă printr-o anume capacitate pentru seriozi- 
tate și, de asemenea, prin îndoieli care pot lua cu ușurință for- 
ma unei vagi sănătăți imperfecte fizice. Se manifestă și sub for- 
ma unei depresii negate, ascunsă într-o fericire și o activitate 
fără odihnă și o vioiciune generală, care sunt asociate în min- 
tea noastră cu ideea copilăriei timpurii. Astfel, în mod normal, 
în totalitatea vieţii unui copil, oscilația maniaco-depresivă se 
regăsește în du-te-vino-ul vioiciunii copilăriei punctat de mo- 
mente de nefericire acută sau în frustrarea întreruptă de faze 
de bucurie acută. 

Starea deprimată apare rar ca atare, cu excepţia cazurilor 
speciale ale copiilor cu carențe afective. În mod obișnuit, de- 
presia se ascunde sub un anumit tip de indispoziţie, care este 
întâmpinată de solicitudinea mamei. Negarea depresiei se as- 
cunde sub exagerarea vioiciunii. Cel mai frecvent diagnostic 
într-o clinică pediatrică este cel de stare de „agitație anxioasă 
comună“, care corespunde condiţiei de „hipomanie“ la adulți 

și care semnalizează negarea depresiei centrale. Se poate spu- 
ne că este amenințată dobândirea capacității de depresie, iar 
copilul reușește să menţină capacitatea prin organizarea ne- 
gării ei. Alternativa ar fi o serioasă reîntoarcere în dezvoltarea 
emoțională, până la o stare care exista înainte de integrare, și 
deci înainte de dobândirea „poziției depresive“; cu alte cuvin- 
te, nebunie. 

Când observăm copii mai mari, întâlnim boala maniaco-de- 
presivă organizată, care seamănă mult mai mult cu cea care 
apare la adulți; dar aici întâlnim ceva neobișnuit, și anume 
boala organizată. Agitaţia anxioasă comună (hipomania) este 
(prin comparaţie) o stare clinică ce se poate manifesta la aproa- 
pe orice copil normal și nu posedă nici o limită netă între ea 
și bine cunoscuta predispoziție din pruncie și copilăria timpu- 
rie, o perioadă din viaţă în care lacrimile sunt amestecate cu 
mare bucurie, iar bucuria este temperată de supărare. 

Faptul central negat în apărarea maniacală este moartea 
din lumea interioară sau o apatie atotcuprinzătoare; iar accen- 
tul, în apărarea maniacală, este pus asupra vieții, vioiciunii, 
negării morții ca realitate fundamentală a vieții. 

O înţelegere a relaţiei dintre oscilaţiile stărilor și miezul 
central al capacității pentru îngrijorare din personalitate este 
foarte valoroasă în înţelegerea comportamentului obișnuit al 
copiilor, atât acasă, cât și la școală. 


Capitolul 3 


Diferite tipuri de material psihoterapeutic 


N 
NY ntr-o psihanaliză, terapeutul este tot timpul la pândă 


pentru indicaţii cu privire la sursa principală a mate- 
„Sb rialului prezentat pentru interpretare.] 

În acest punct, îi poate fi de ajutor cititorului o trecere în 
revistă a tipurilor de material prezentat de pacienţi în anali- 
ză. Aceste tipuri pot fi separate, deși în conducerea unui tra- 
tament, analistul este întotdeauna pregătit pentru un amestec 
al acestora. În primul rând este necesară indicarea modului în 
care debutează un tratament, astfel încât să devină net dife- 
renţiat de o terapie prin joc și de activitățile de grup de toate 
felurile. Într-o psihanaliză (în afara analizei adaptate nevoilor 
unui pacient psihotic), tratamentul începe în momentul în care 
este făcută prima interpretare care conștientizează un anumit 
element din materialul prezentat, care era capabil de prezen- 
tare, și cu toate acestea încă nu era complet acceptat de către 
pacient. 

De exemplu, un băiețel de 3 ani ia trei cărămizi și face un 
tunel, iar apoi ia două trenuri și le face să se ciocnească în tu- 
nel; interpretare: înăuntrul tău oamenii se întâlnesc, și tu îi 
(conții și îi faci să se lovească sau îi menții la distanță; îmi spui 
despre mama și tatăl tău și despre modul în care se iubesc sau 


2 


1 Notă pentru revizie: psihanaliza începe cu pacientul + Îdezvoltă temele 
procesului inconștient de cooperare, creșterii și folosirii intimităţii, dezvălui- 
rii de sine, „surprizelor“. 

se ceartă și tu pari dat complet la o parte. (Băieţelului i s-a de- 
clanșat un atac acut de astm atunci când a lovit trenurile între 
ele, iar interpretarea, oferită în acest caz la trei minute de la 
începutul analizei, a calmat imediat atacul de astm.) Se va ob- 
serva că aceasta nu a fost o interpretare a transferului; ca ana- 
list, pur și simplu am profitat, în acest moment timpuriu, de 
încrederea în oamenii pe care băieţelul a adus-o cu el. Băieţe- 
lul a adus în tratament anumite așteptări bazate pe atitudini- 
le părinţilor cu care era deja obișnuit și de asemenea probabil 
influenţat de către ceea ce îi fusese spus cu privire la venirea 
lui la tratament. Cu toate acestea, o dată ce am făcut această 
interpretare, tratamentul a început și tot materialul ulterior a 
fost influenţat de faptul că eu am intrat în viața băiețelului ca 
o ființă umană care poate exprima lucrurile în cuvinte, care se 
poate descurca în mod obiectiv cu situația care este plină de 
sentimente, care poate tolera un conflict și care poate înțelege 
ce este gata în pacient să devină conștient și deci acceptabil ca 
fenomen al sinelui. 

În acest caz particular, dacă nu s-ar fi făcut interpretarea, 
copilul ar fi mers acasă cu atacul de astm, iar tratamentul ar 
fi eșuat de la început. În multe cazuri totuși, nu există nici o 
grabă; copilul are o idee despre venirea la tratament, care 
poate fi folosită de către analist în timp ce adună informații 
treptat înainte de a decide ce tip de interpretare va pune cel 
mai bine în mișcare travaliul profund al tratamentului. 

Cooperarea pacientului este în principal inconștientă, dar 
tipul de material prezentat depinde de limbajul analistului. 
Pacientul (indiferent cât de mic) apreciază modul în care ana- 
listul lucrează cel mai ușor și poate fi cel mai ușor păcălit. 

Materialul unei analize (de adulți sau de copii) poate fi în 
linii mari clasificat în tipuri:l 


(1) Relaţii externe ca între persoane întregi. 
(2) Mostre ale lumii interioare și variaţii pe tema vieţii fan- 
tasmatice plasate fie înăuntru, fie în afară. 


1 Notă pentru revizie: adaugă clasificarea în funcţie de mediu. 

(3) Material intelectualizat în termeni în care poate fi efec- 
tuat un travaliu, dar acest travaliu trebuie repetat sub 
altă formă, cu sentimente în el, în relaţia de transfer. 

(4) Material indicând în principal slăbiciunea structurală a 
Eului, și amenințarea pierderii capacității de relaţie, și 
amenințarea derealizării și depersonalizării. 


(1) Analiza acestui material se desfășoară în linia limbaju- 
lui primei mele secțiuni, cu interpretări ale conștientului în 
stare născândă din situaţia de transfer; materialul analizei este 
reprezentat de experienţele pulsionale și fantasmele care sunt 
elaborate în jurul funcției somatice, iar țelul analistului este o 
diminuare cantitativă a travaliului refulării. Condiţiile specia- 
le ale cadrului analitic îi permit pacientului să organizeze și 
să socializeze noul potenţial care rezultă atunci când travaliul 
refulării este diminuat. 

Ca un exemplu pentru acest tip de material, iau un deta- 
liu din analiza aceluiași băieţel. Într-o anumită ocazie, a urcat 
treptele până la cabinet, avertizându-mă „Eu sunt Dumne- 
zeu“. Am știut deci că trebuia să mă aștept să fiu folosit ca per- 
soană rea care ar trebui să fie pedepsită. Intensitatea sentimen- 
tului era teribilă. În curând manevrase situația de asemenea 
manieră, încât stătea pe o masă în mijlocul camerei, iar eu mă 
aflam destul de departe de el ca să poată să mă păcălească. În 
pofida atenţiei speciale pe care a aveam, m-am trezit lovit în- 
tre ochi cu un băț pe care-l găsise pe undeva. Se identificase 
cu o persoană puternică și strictă din lumea sa interioară și mă 
folosise pe mine pentru a se reprezenta pe sine ca fiu în triun- 
ghiul oedipian, iar eu trebuia să fiu omorât. Aici din nou tre- 
buia făcută rapid o interpretare, înainte să apară considerații 
secundare, cum ar fi ideea că ar trebui să îi pară rău pentru că 
mă rănise. În materialul propriu-zis nu exista loc pentru su- 
părare sau vinovăţie. Material similar de tip mai puțin anxios 
îmi arătase înțelesul exact a ceea ce se întâmplase în acest mo- 
ment tensionat, iar în alte ocazii rolurile fuseseră inversate, 
astfel încât anxietatea lui fusese foarte mare. Se poate spune 
despre acest material, ca despre oricare altul, că într-o anumi- 

tă măsură reprezenta o mostră a vieții lumii interioare. Cu toa- 
te acestea, în principal reprezenta o expresie a fantasmei in- 
conștiente din cadrul relaţiei interpersonale în care atât eu, cât 
și el, eram persoane întregi. 


(2) Voi lua ca exemplu al materialului ținând de lumea in- 
terioară prezentat în analiză joaca unui copil în care este folo- 
sită o masă, iar joaca este pentru moment îngrădită de limite- 
le stabilite de masă. Este de la sine înțeles că există o întreagă 
lume nereprezentată în această mostră. Cu toate acestea, exis- 
tă o bucată de viață exprimată în această mostră ca și cum s-ar 
scrie un capitol al unui roman. Avem personaje bune și rele, 
ca și reprezentanţi ai tuturor mecanismelor de apărare carac- 
teristice lumii interioare a unui copil care a atins integrarea și 
a preluat responsabilitatea pentru colecția de amintiri și sen- 
timente și pulsiuni care constituie sinele. Poate că se întâmplă 
lucruri violente și limitele sunt încălcate, dar fragmentarea li- 
mitelor este importantă doar ca fenomen în sine. Adesea câte 
un copil va întuneca oarecum cabinetul, și va fi relativ evident 
că analistul se va afla înăuntrul lui, și se va afla acolo jucând 
un anumit rol, iar apoi un altul, în funcţie de îndrumările co- 
pilului. Lumea este condusă de magie, iar controlul magic este 
reprezentat de îndrumările verbale ale copilului care contro- 
lează analistul și transfigurează obiectele din cameră și modi- 
fică regulile în funcţie de capriciile lui. Când cabinetul este 
transformat în acest fel, astfel încât pereții să reprezinte limi- 
tele Eului copilului, într-o anumită măsură și lumea exterioa- 
ră este modificată prin aceea că este exclusă. Nu există nici o 
tranziție facilă de la înăuntru înspre în afară, iar sfârșitul șe- 
dinței devine o chestiune ce necesită o gestionare abilă. În ca- 
zul unui copil retras, analistul intră într-o lume care este be- 
nignă în mod artificial, forțele și obiectele maligne fiind pla- 
sate în afară. Într-un astfel de caz, analistul este prins într-o 
serie nesfârșită de acțiuni magice, iar copilului i se pare ciu- 
dat că analistul nu știe ce se așteaptă de la el. Copilul poate 
zbura, și bineînțeles că de la analist se așteaptă să poarte co- 
pilul în jurul camerei și să-l depună sus în cuibul de pe dulap. 

În afara cabinetului, în acest caz, se află toate forțele persecu- 
ției stând și așteptând, iar cel mai mic zgomot poate cauza te- 
roare. O intruzie accidentală în cabinet a unei terțe persoane 
poate fi dezastruoasă, iar sfârșitul ședinței necesită un trata- 
ment foarte special. Acest material din lumea interioară este 
afectat de prezența analistului înăuntrul lui, mai ales în mă- 
sura în care analistul devine capabil să înțeleagă foarte repe- 
de ce este necesar, și astfel este capabil să acţioneze conform 
nevoii copilului de control magic. Analistul care păstrează un 
grad de obiectivitate și un sentiment al realității pe care copi- 
lul le-a pierdut, în timp ce joacă diverse roluri într-un mod 
foarte sensibil în funcţie de nevoile copilului, recunoaște atât 
nevoia de magic a acestuia, cât și nevoia de fapte ce aparțin 
realităţii exterioare. Prins în acest material al lumii interioare, 
analistul are un domeniu limitat pentru interpretarea fenome- 
nelor pe care le întâlnește. Cu toate acestea, în cursul ședinței 
există ocazii în care detalii ale acestei lumi interioare pot fi le- 
gate de fenomene ale relaţiilor externe ale copilului, fie din 
viața pulsională a copilului ca ființă umană întreagă, fie din 
viața pe care copilul a trăit-o în ultimele 24 de ore și a intro- 
iectat-o. 

Abia atunci când se joacă cu un copil care prezintă acest 
tip de material, analistul înţelege insuficiența termenului de 
„fantezie“, o insuficiență pe care analiștii au încercat să o oco- 
lească folosind termenul de „fantasmă“ pentru a sugera cali- 
tatea inconștientă a acesteia.l Acest lucru nu este totuși satis- 
făcător, mai ales în măsura în care fantezia nu este în întregi- 
me inconștientă. Termenul de „realitate psihică“ exprimă în- 
țelegerea analistului că fantezia prezentată de către pacient 
este reală în felul ei propriu și este foarte îndepărtată de ceea 
ce se numește fantasmare?, care până la o anumită limită este 
sub control conștient și din care elementele nedorite sunt cer- 
nute. În materialul realităţii psihice nu este loc pentru negare, 


1 În engleză, în original, primul termen este „fantasy“, iar al doilea „phan- 
tasy“. (N. £.) 
2 În engleză, în original „fantasying“. (N. £.) 

de vreme ce materialul care este eliminat trebuie totuși plasat 
undeva. 


(3) Un exemplu de material intelectualizat ar fi fazele din- 
tr-o analiză în care un copil, la fel ca un adult, aduce vise, pune 
întrebări și se așteaptă la o discuţie obiectivă a situației. În une- 
le analize, travaliul este efectuat în principal în acești termeni, 
mai ales în cazul adulţilor și adolescenților. Chiar și copiii mici 
îl folosesc pe analist în acest mod din când în când, dar acest 
travaliu este un travaliu pregătitor și folosește exprimarea mai 
directă care apare treptat și evident în jocul copilului mic. Di- 
ferența dintre analiza unui copil mic și cea a unui adult este 
că, în cazul copilului mic, cea mai mare parte a punerii în act 
se manifestă sub forma jocului din cadrul ședinței, în timp ce 
în cazul adultului punerea în act se poate manifesta aproape 
în întregime în viața adultului exterioară analizei, travaliul 
analizei efectuându-se verbal. Analistul este pregătit totuși 
pentru copilul mic din orice adult, așa cum este pregătit și 
pentru adultul din orice copil mic. 


(4) Ca exemplu de material de joc care indică anxietate cu 
privire la structura Eului, ofer cazul unui băiat de 6 ani, ale 
cărui izbucniri maniacale indicau o dezintegrare violentă. A 
folosit o masă rotundă și a așezat căsuțe de-a lungul marginii, 
iar apoi a mai așezat un rând de căsuțe înăuntru. Inăuntrul ce- 
lui de-al doilea rând, exista spațiu pentru puţină viaţă. S-ar fi 
putut interpreta detaliile acestei vieţi, dar interpretarea prin- 
cipală s-a referit la supraaccentuarea corpului sau a limitei Eu- 
lui. Corespunzător acestui lucru, băiatul dezvolta o persona- 
litate foarte exagerată. Cu altă ocazie, a folosit multe compar- 
timente ale poliței șemineului, plasând o mostră a vieții lumii 
interioare în fiecare compartiment, neexistând nici o relație 
permisă între ele (disocierea ca apărare). 

O fată de 6 ani, care se afla în recuperare după o fază psi- 
hotică în care putusem să o ajut cu un an în urmă, a revenit în 
cabinetul meu la cererea ei, aducându-și sora cu ea. În timp ce 
sora a luat jucăriile și s-a jucat ca un copil obișnuit, această fată 

care-mi fusese pacientă a făcut un șir lung; de case, creând un 
drum care se întindea pe toată lățimea cabinetului meu. Am 
putut afla că ceea ce făcea era să unească casa mea cu a ei, care 
era cam la 10 mile distanţă, și în același timp, să unească trecu- 
tul cu prezentul și să indice efortul pe care-l depusese pentru 
a menţine o relație cu mine de-a lungul anului care trecuse de 
la sfârșitul tratamentului. 

Materialul cu privire la sălășluirea psihicului în corp poa- 
te lua multe forme. Uneori corpul este rănit sau devine exci- 
tat sau este clar indicat în aranjamentul jocului. Un contact 
afectuos între pacient și analist poate deveni o trăsătură, și tre- 
buie interpretat deoarece este produs cu un anumit scop, la fel 
ca orice alt material al unei analize. Simularea actului mâncă- 
rii sau hrana adusă și consumată în realitate pot avea o anu- 
mită semnificație sau pot exista avansuri sexuale de tip mai 
direct. Copilul care a învăţat să se aștepte la o interpretare a 
materialului prezentat devine uimitor de liber în a produce 
material de orice fel în funcţie de necesitatea momentană. 


Capitolul 4 


Anxietatea ipohondriacă 


SG 


”Yoncepţia teoreticianului despre ființa umană în ter- 

menii unei membrane limitante, cu un înăuntru și un 
Ss în afară, este în același timp și o schiță pe care bebe- 
lușul ar putea-o face despre sine sau despre orice alt semen. 
Bebelușul este preocupat cu privire la înăuntru, și cu privire 
la fenomeriele dinăuntru la care m-am referit, și este preocu- 
pat de corp și de psihic în același timp. Aici este punctul în 
care termenul „psihosomatic“ începe să aibă un înțeles spe- 
cial. 

La început există identitatea simplă a corpului și a psihi- 
cului, din punctul de vedere al copilului. Aici debutează o sta- 
re de lucruri în care sănătatea imperfectă este identică cu îndo- 
iala de sine. Pentru ipohondriacul de orice vârstă, problema 
este îndoiala, și nu boala. Este o chestiune de echilibru între 
forțele „binelui“ și „răului“ dinăuntru, iar acest lucru este ade- 
vărat atât pentru bebeluș și pentru suferindul psihosomatic, 
cât și pentru mai sofisticatul sceptic filosof. 

Sănătatea corpului, în măsura în care este simțită sau ob- 
servată, este tradusă în fantasmă, și în același timp fenomene- 
le fantasmelor sunt simţite în termeni corporali. De exemplu, 
sentimentul de vinovăţie poate fi exprimat sub forma vărsă- 
turii, sau vărsătura (poate din cauze somatice) poate fi simţi- 
tă ca trădând sinele intern secret, și astfel constituindu-se în- 
tr-un dezastru. În afara bolilor, sănătatea corporală are func- 

ţia de a reasigura în mod activ bebelușul care face față îndo- 
ielilor cu privire la psihic; iar sănătatea psihică promovează o 
funcționare corporală sănătoasă, cu capacitate pentru inges- 
tie, digestie și eliminare. 

În acest moment al dezvoltării ar trebui să ajungă cercetă- 
torul psihosomatic pentru examinarea rădăcinilor acestui su- 
biect. Aici se află fundamentul studiului vastului subiect al in- 
terrelaţiilor dintre maladiile somatice și psihologice. Psihiatrii 
pot găsi aici explicaţii pentru multe fenomene ale depresiei și 
ipohondriei (și ale paranoiei — vezi mai încolo) și, de aseme- 
nea, pot găsi în psihiatria infantilă un tip de psihiatrie care este 
încă relativ puţin stânjenit de fenomenele subsidiare ale ma- 
ladiilor „mintale“ sau ale formațiunilor secundare „intelectu- 
ale“. Psihanaliștii privesc în mod natural în această direcție cu 
cel mai mare interes; în studiul isteriei de conversie se pot câș- 
tiga multe din examinarea confuziei originare a bebelușului 
dintre corpul propriu-zis și sentimentele și ideile despre corp. 


Partea a IV-a 


DE LA TEORIA PULSIONALĂ 
LA TEORIA EULUI 


Introducere: 
Dezvoltarea emoţională primitivă 


ANS 
SS 


A ntr-un mod oarecum artificial, voi alege trei limbaje di- 
Y ferite pentru descrierea fenomenelor mai timpurii ale 
SS dezvoltării emoționale.! În primul rând, o să discut 


2 


A. Stabilirea unei relaţii cu realitatea exterioară, 


apoi B. Integrarea sinelui unitate dintr-o stare 
neintegrată? 


și C.  Sălășluirea psihicului în corp. 


Nu pot găsi nici o secvenţă clară în dezvoltare care să poa- 
tă fi folosită pentru a determina ordinea descrierii. 

Se va observa că, cu cât înaintăm mai mult în studiul nos- 
tru asupra ființei umane aflate în dezvoltare, cu atât devenim 
tot mai evident și profund implicaţi într-un studiu al mediu- 
lui, care în termenii psihoterapiei înseamnă gestionare. Cu toa- 
te acestea, de dragul clarității, am decis să tratez acest vast su- 
biect, factorul extern, într-un anumit capitol (pp. 183 și urm.), 
de vreme ce, oricare ar fi gradul de importanţă pe care-l atri- 
buim mediului, individul rămâne, și dă sens mediului. 


1 Vezi D.W. Winnicott: (1945) Primitive Emotional Development, o prezen- 
tare alternativă a acestei teme. [Apărută în limba română în De la pediatrie la 
psihanaliză, Editura Trei, 2003. (N. t.)] 

2 Notă pentru revizie: neintegrare O integrare. 

Stabilirea relaţiei cu realitatea exterioară 


RELAȚII EXCITATE NAN ste convenabil să se separe unul de 

ȘI LINIȘTITE WI altul două aspecte ale acestui su- 

„Ssbiect, relaţiile „excitate“ și relaţiile 
„diniștite“. 

Tot timpul avem în minte un bebeluș. Haideţi să ne imagi- 
năm o primă hrănire teoretică. lată bebelușul cu o tensiune 
pulsională în dezvoltare. Se dezvoltă o așteptare, o stare de lu- 
cruri în care bebelușul este pregătit să găsească ceva undeva, 
neștiind ce. Nu există nici o așteptare comparabilă în starea 
neexcitată sau liniștită. Pe la momentul potrivit, mama își ofe- 
ră sânul. 

Dacă mama este capabilă să fie preocupată de sarcina ei, 
atunci este capabilă să furnizeze cadrul pentru debutul relaţi- 
ilor excitate, deoarece este orientată în mod biologic exact că- 
tre această funcție. 

Această primă hrănire teoretică este de asemenea o primă 
hrănire propriu-zisă, cu excepţia faptului că în experiența re- 
ală nu este vorba atât de mult despre o singură întâmplare, 
cât despre o adunare a amintirilor evenimentelor. Se poate 
spune că, datorită imaturităţii extreme a bebelușului nou-năs- 
cut, prima hrănire nu poate fi semnificativă ca experiență emo- 
țională. Cu toate acestea, nu există nici o îndoială că, dacă pri- 
ma hrănire merge bine, contactul este stabilit, astfel încât mo- 


( 


1 Subiectul este destul de complex și nu o să-l complic și mai mult adu- 
când în discuţie substitutul de sân sau mama-surogat. 

delul hrănirilor ulterioare să se dezvolte pornind de la aceas- 
tă primă experienţă, și atunci sarcina mamei este extrem de 
simplificată. Per contra, dacă primele hrăniri sunt prost gestio- 
nate, atunci se poate ajunge la multe probleme și, de fapt, se 
poate descoperi că un model permanent de nesiguranţă a re- 
laţiei a debutat în timpul eșecului timpuriu în gestionare. 

În cadrul primei hrăniri (teoretice), bebelușul este pregătit 
să creeze, iar mama face posibil ca bebelușul să aibă iluzia că 
sânul, și ceea ce sânul înseamnă, a fost creat de către un im- 
puls rezultat în urma necesității. 


Diagrama 3 » 


mamă 


bebeluș 


Bineînţeles că noi, ca filosofi sofisticaţi, știm că ceea ce a 
creat bebelușul nu a fost ceea ce a prezentat mama, dar mama, 
prin adaptarea ei extrem de subtilă la necesitățile (emoționa- 
le) ale bebelușului, este capabilă să-i dea bebelușului această 
iluzie. Dacă ea nu ar fi îndeajuns de „bună“ în această privin- 
ță, bebelușul nu ar putea în nici un caz să-și constituie capa- 
citatea de relaţie excitată cu obiectele sau cu oamenii care apar- 
țin lumii pe care noi, ca observatori, o numim lume reală, re- 
alitate exterioară sau comună, lume care nu este crsată de be- 
beluș. 

Așadar, la început există o adaptare aproape perfectă la ne- 
cesitățile bebelușului, permițându-i acestuia iluzia de a fi creat 
obiectele externe. Capacitatea mamei de a se adapta la nece- 

sitățile (emoționale) ale bebelușului scade treptat, dar acesta 
are diferite moduri și mijloace de a face față schimbării. Este 
înșelător să ne gândim la stabilirea sentimentului realității la 
bebeluș în termenii insistenței mamei asupra externalității lu- 
crurilor externe. În limbajul acestui capitol, cuvintele-cheie 
sunt „iluzia“ și „deziluzionarea“. În primul rând trebuie ofe- 
rită iluzia, după care bebelușul are o mulțime de mijloace pen- 
tru a accepta și chiar a folosi deziluzionarea. 

Aceste experienţe excitate au loc pe un fundal de liniște, în 
care există alt tip de relaţie între copil și mamă. Ne ocupăm 
de un bebeluș într-o stare de dependenţă totală și complet in- 
conștient de această dependență. Este o simplificare legitimă 
să presupunem prezența mamei, care furnizează mediul care 
este o parte esenţială a dependenţei. Acolo unde există depen- 
denţă totală, există adaptare perfectă; sau, cu alte cuvinte, o 
dată cu eșecul adaptării materne apare o deformare a proce- 
selor individuale de viaţă ale bebelușului. Mama era respon- 
sabilă de mediu într-un mod fizic înainte de nașterea bebelu- 
care reprezintă singurul mod de exprimare a iubirii pe care 
bebelușul să-l poată aprecia la început. Nenumărate repetiții 
ale adaptării și eșecului adaptării au avut loc deja până în mo- 
mentul în care să putem vorbi despre o primă hrănire teoreti- 
că. În momentul acestei prime hrăniri teoretice, bebelușul po- 
sedă deja anumite așteptări și anumite experienţe care, într-o 
măsură mai mare sau mai mică, complică situaţia. Acolo unde 
complicațiile nu sunt prea mari, se întâmplă ceva foarte sim- 
'plu. Sunt greu de găsit cuvintele potrivite pentru a descrie 
acest eveniment simplu; dar se poate spune că, datorită unei 
anume vitalități a bebelușului și prin dezvoltarea tensiunii 
pulsionale, bebelușul ajunge să se aștepte la ceva; iar apoi exis- 
tă un impuls de-a căuta în afară care poate lua curând forma 
unei mișcări impulsive a mâinii sau a unei mișcări a gurii că- 
tre un obiect presupus. Cred că nu este exagerat să spun că 
bebelușul este pregătit să fie creativ. Ar putea halucina un 
obiect dacă ar avea la dispoziție material mnezic pentru pro- 
cesul creaţiei, dar acest lucru nu poate fi postulat în studierea 

primei hrăniri teoretice. Aici noua ființă umană se află în po- 
ziția de a crea lumea. Motivul este necesitatea personală; sun- 
tem martori la procesul prin care necesitatea se transformă 
treptat în dorinţă. 

Mama care a fost capabilă să îndeplinească necesităţile mai 
primitive ale bebelușului prin simplul fapt al îngrijirii fizice 
se află acum într-un rol nou. Ea trebuie să vină în întâmpina- 
rea unui moment creativ special și să înţeleagă ce are de făcut 
prin propria ei capacitate de identificare cu bebelușul și prin 
observarea comportamentului bebelușului. Mama așteaptă să 
fie descoperită și nu are nevoie să înțeleagă rațional faptul că 
trebuie să fie creată de bebeluș pentru a putea să-și joace ro- 
lul și pentru a fi creată din nou de fiecare bebeluș. 

Mama care tocmai a trecut printr-o experienţă epuizantă 
ea însăși are o sarcină extrem de dificilă. Ea trebuie să fie pre- 
gătită cu un fel de potenţă, astfel încât nici sânul prea-plin, nici 
cel complet pasiv să nu fie exact potrivit. Este foarte mult 
ajutată de experiența potenţei genitale a bărbatului ei. Într-un 
fel sau altul reușește să fie pregătită cu o potenţială excitare, 
ce duce în cele din urmă la producerea de lapte. Nu se va aș- 
tepta de la ea să fie extrem de precisă în adaptarea ei în aceas- 
tă împrejurare. Din fericire, bebelușul nu necesită un model 
exact de comportament. Atunci când toate merg bine, bebelu- 
șul este capabil să descopere sfârcul, iar acest lucru în sine re- 
prezintă un eveniment nemaipomenit, de o cu totul altă fac- 
tură decât hrănirea. Este foarte important din punct de vede- 
re teoretic ca bebelușul să creeze acest obiect, iar ceea ce face 
mama este să plaseze sfârcul sânului său la locul și momen- 
tul potrivit, astfel încât să fie sfârcul ei cel pe care bebelușul îl 
creează. Este, fără îndoială, foarte important pentru mamă ca 
bebelușul să descopere sfârcul astfel, în mod creativ. O aseme- 
nea iniţiere delicată a unei relaţii necesită anumite condiții și 
trebuie admis că (cele mai) potrivite condiţii nu sunt în mod 
obișnuit prezente datorită tendinței generale în materităţi de 
a se ignora acest lucru care este atât de fundamental și atât de 
vital pentru începutul relaţiei bebelușului cu ceea ce noi deja 
știm că este lumea în care el va trăi. 

Deși capacitatea bebelușului pentru relaţii excitate este con- 
struită prin însumarea hrănirilor (Și a altor tipuri de experien- 
țe excitate), totuși într-o discuție teoretică prima hrănire repre- 
zintă prototipul, iar în practică eforturile noastre ar trebui în- 
dreptate către o mai bună gestionare a acesteia. 

Atunci când toate merg bine, relația poate fi stabilită în câ- 
teva clipe, iar pe de altă parte, atunci când există o dificulta- 
te, mama și bebelușul pot necesita mult timp pentru a se în- 
țelege unul cu altul, și nu este deloc neobișnuit ca o mamă și 
un bebeluș să eșueze de la început și să sufere (fiecare dintre 
ei) din cauza rezultatelor acestui eșec timp de mulți ani, dacă 
nu pentru totdeauna. 

Trebuie să ne așteptăm la un procent de eșecuri, de vreme 
ce bebelușii sunt foarte diferiţi, iar mamele nu sunt toate pre- 
gătite, la momentul potrivit, pentru exercițiul potenţei sânu- 
lui lor. Cu toate acestea, nu este deloc neobișnuit ca un eșec în 
acest punct, dezastruos pentru dezvoltarea bebelușului, să fie 
inutil; bebelușul era pregătit și mama era pregătită, dar con- 
dițiile nu erau satisfăcătoare sau a intervenit altcineva. Aici 
ajungem la psihologia doctorilor și a asistentelor angajaţi în 
îngrijirea mamelor care tocmai au născut și a nou-născuţilor 
înșiși. Nu există o pregătire specială a asistentelor care se ocu- 
pă în mod special de acest stadiu timpuriu din viața bebelu- 
șilor și de îngrijirea mamelor în prima săptămână după naș- 
tere. În mod vădit, această chestiune a relației inițiale dintre 
bebeluș și mamă stârnește o mare anxietate chiar la multe fe- 
mei sănătoase obișnuite, și numai așa se poate explica frecven- 
ţa cu care anumite asistente, care altfel sunt foarte talentate și 
blânde, tind să-și asume o responsabilitate care ar trebui să fie 
a mamei, tind să ia chestiunea în propriile mâini, dar de fapt 
încearcă să forțeze copiii la sân. Nu rar se întâlnesc asistente 
care, animate de cele mai bune intenţii din lume, iau un bebe- 
luș bine înfășat, astfel încât nu-și poate folosi mânuţele, și îi 
îndeasă gura la sân, declarând deschis că sunt hotărâte să-l facă 
să primească lapte. 

Acesta este punctul în care teoria și practica se întâlnesc, 
dacă un asemenea punct există într-adevăr. Majoritatea aces- 

tor asistente sunt anxioase nu pentru că sunt nevrotice, ci pen- 
tru că nimeni nu le-a spus despre crearea sânului de către be- 
beluș și despre orientarea specifică a mamei către sarcina 
adaptării la necesităţi, către arta de a-i oferi bebelușului iluzia 
că ceea ce este creat din nevoie și prin impuls are existență re- 
ală. 

Trebuie să adăugăm că unele asistente înțeleg intuitiv acest 
lucru și ele creează cu plăcere condiţiile în care mama și bebe- 
lușul să poată ajunge la o înţelegere reciprocă. 

Aceasta este o chestiune cât se poate de practică. Modul în 
care poate fi inhibat un bebeluș în legătură cu hrănirea la sân, 
și implicit cu hrănirea în general, este acela de a prezenta co- 
pilului sânul fără a-i oferi nici o șansă să fie creatorul obiec- 
tului care urmează a fi descoperit. Dintre lucrurile care pot fi 
aflate de la un psiholog, probabil că nu există nici unul care, 
dacă ar fi acceptat, să aibă un efect mai profund asupra sănă- 
tății mintale a indivizilor unei comunităţi, decât această ches- 
tiune a nevoii bebelușului de a fi creatorul sfârcului sau sânu- 
lui mamei. Așadar, nu numai sănătatea mintală ulterioară a 
noului individ este pusă în joc aici. 

Poate că nu acestea sunt cuvintele cele mai potrivite. Pro- 
babil cuvântul „creaţie“ poate fi înlocuit de un altul care să 
poată fi acceptat sau înţeles într-un sens mai larg. Cuvintele 
nu contează. Trebuie găsite modalități pentru a li se atrage 
atenţia acelora care sunt responsabili de nou-născuţi asupra 
importanţei teribile a experienţei inițiale a unei relaţii excita- 
te între bebeluș și mamă. Există dificultăţi inerente. Asistente- 
le și doctorii sunt de o importanţă vitală pentru mamă dato- 
rită lucrurilor pe care le pot face pentru ea ca să fie în siguran- 
ță în timpul travaliului și ca să-i acorde ajutor fizic atunci când 
ea este epuizată. Ei au propriile lor abilități, deprinse treptat 
și cu dificultate. Nu există nici un motiv pentru care aceiași 
doctori și aceleași asistente să nu fie capabili să-i lase mamei 
rolul care este al ei și pe care doar ea îl poate juca. Tot ce poa- 
te face o asistentă în această situaţie este să creeze condițiile 
în care mama să poată fi în starea cea mai sensibilă. Mama are 
nevoie doar de șansa de a fi naturală și de a-și găsi propriul 

fel de a fi cu copilul, așa cum au făcut mamele încă din zorii 
istoriei umane, și chiar de dinaintea evoluţiei omului din ma- 
mifere. 

Se va observa că, din punctul de vedere al asistentei, con- 
tactul inițial dintre mamă și copil poate arăta ca un joc; și chiar 
ar putea fi numit joc, iar asistenta responsabilă ar putea cu 
ușurință să simtă că ceea ce este necesar este muncă. Cu toa- 
te acestea, copilul nu necesită imediat lapte, iar acest lucru este 
bine cunoscut în pediatrie. Copilul care a descoperit sfârcul și 
a cărui mamă este disponibilă spre a furniza sfârcul acolo, lân- 
gă mână sau lângă gură, la momentele potrivite, este capabil 
să întârzie, dacă este necesar, începutul suptului. Poate exista 
o perioadă de mestecare, și de la început bebelușii individu- 
ali au tehnici proprii care pot persista și se pot transforma mai 
târziu în manierisme. Studiul acestei iniţieri a unei relaţii sigur 
o să-l îmbogăţească foarte mult pe observator. Partea cea mai 
importantă a muncii lui Merrill Middlemore, care a fost pu- 
blicată în cartea intitulată The Nursing Couple! [1941], este re- 
prezentată de descrierea extremelor precauțţii pe care și le-a 
luat pentru a fi prezentă în situația de hrănire fără a deranja 
nici asistentele, nici mamele, nici bebelușii. A avut grijă să nu 
se aștepte la succes și să nu se teamă de eșec. Probabil că exis- 
tă foarte puţini oameni echipați potrivit pentru a desfășura 
acest fel de observare a intimității. 


VALOAREA ILUZIEI Prima hrănire teoretică este reprezentată 
ȘI STĂRILE . în viața reală de însumarea experiențelor 
TRANZIȚIONALE timpurii ale multor hrăniri. După prima 

hrănire teoretică, bebelușul începe să po- 
sede material cu care să creeze. Treptat, se poate spune că be- 
belușul este gata să halucineze sfârcul în momentul în care 
mama îl are pregătit. Sunt construite amintiri din nenumăra- 
te impresii senzoriale asociate cu activitatea hrănirii și găsirii 
obiectului. În decursul timpului, apare o stare în care bebelu- 
șul se simte destul de încrezător că obiectul dorinţei poate fi 


1 Cuplul de îngrijire. (N. £.) 

găsit, iar acest lucru înseamnă că bebelușul începe treptat să 
tolereze absenţa obiectului. Astfel debutează conceptul bebe- 
lușului despre realitatea exterioară, un loc din care obiectele 
apar și în care dispar. Prin magia dorinţei, se poate spune că 
bebelușul are iluzia unei puteri creative magice, iar omnipo- 
tenţa este o realitate prin intermediul adaptării sensibile a ma- 
mei. Fundamentul pentru recunoașterea treptată de către be- 
beluș a lipsei de control magic asupra realității exterioare con- 
stă în omnipotenţa inițială devenită realitate prin intermediul 
tehnicii adaptative a mamei. 

În viaţa de zi cu zi a prunciei, putem observa bebelușul ex- 
ploatând această a treia sau iluzorie lume, care nu este nici re- 
alitate internă, nici fapt extern, și pe care le-o permitem bebe- 
lușilor, deși nu le-o permitem adulților sau chiar copiilor mai 
mari. Vedem cum un bebeluș își suge degetele sau adoptă o 
tehnică de a face grimase, sau de a murmura un sunet, sau de 
a apuca o bucată de păturică, și știm că acel bebeluș revendi- 
că astfel un control magic asupra lumii, prelungind (iar noi per- 
mitem acest lucru) omnipotenţa care a fost inițial întâmpinată, 
și astfel implementată, prin adaptarea mamei. M-am gândit că 
este util să denumesc obiectele și fenomenele care aparțin aces- 
tui tip de experienţă „tranziționale“. Am denumit obiectele fo- 
losite „obiecte tranziționale“ și tehnicile uzate „fenomene tran- 
ziționale“. Acești termeni implică faptul că există o stare tem- 
porară aparținând copilăriei timpurii, în care bebelușului îi este 
permis să pretindă un control magic asupra realității exterioa- 
re, un control care noi știm că devine real prin adaptarea ma- 
mei, dar bebelușul nu știe încă acest lucru. „Obiectul tranzițio- 
nal“, sau prima posesiune, este un obiect pe care l-a creat be- 
belușul, deși în timp ce spunem acest lucru, noi știm că de fapt 
era vorba de o bucată de păturică sau niște franjuri ai unui șal. 
Următoarea posesiune va fi fost dată bebelușului de către o 
mătușă, iar pentru aceasta copilul trebuie să spună „me'si“, ast- 
fel recunoscând o limitare a controlului magic și dependența 
de oamenii binevoitori din lumea exterioară. 

Cât de importante sunt atunci aceste obiecte și tehnici tran- 
ziționale timpurii! Importanţa lor este reflectată de persisten- 


134 D.W. Winnicott 


ţa lor, chiar persistenţa lor în stare brută peste ani. Din aceste 
fenomene tranziționale se dezvoltă multe dintre lucrurile pe 
care în mod atât de variat le permitem și cărora le acordăm o 
valoare atât de mare sub denumirile de religie și artă și, de 
asemenea, micile nebunii care sunt legitime pe moment, în 
funcţie de modelul cultural prevalent. 

Există un ținut al nimănui între subiectiv și ceea ce este per- 
ceput în mod obiectiv, care este natural în copilărie, iar la acest 
lucru noi ne așteptăm și îl permitem. Bebelușul nu este testat 
la început, nu trebuie să decidă, îi poate fi permis să pretindă 
despre ceva aflat la graniță că este în același timp atât auto- 
creat, cât și perceput sau acceptat din lume, lumea care a exis- 
tat dinaintea conceperii bebelușului. Cineva care ar revendi- 
ca indulgență în această privinţă la o vârstă mai mare ar fi 
numit nebun. În religie și în arte, observăm socializarea aces- 
tei revendicări, astfel încât individul nu este numit nebun și 
se poate bucura, în exercițiul religiei sau în practica și aprecie- 
rea artelor, de pauza pe care ființele umane o necesită de la 
discriminarea absolută și care nu dă greș niciodată dintre re- 
alitate și fantasmă.1 


EȘECUL ÎN Voi studia acum efectul eșecului mai de- 
CONTACTUL grabă decât al succesului, starea care apa- 
INIȚIAL re fie atunci când mama este incapabilă să 


întâmpine dorinţele bebelușului într-o ma- 
nieră suficient de sensibilă, fie când bebelușul este prea tulbu- 
rat (din cauza experienţelor și mai timpurii) pentru a se pre- 
da trebuinței pulsionale. 

În chestiunea gestionării practice, un bebeluș care eșuează 
în realizarea contactului cu realitatea exterioară nu moare de 
obicei. Prin intermediul tenacităţii celor responsabili, bebelu- 
șul este ademenit la a se hrăni și a trăi, deși fundamentul pen- 
tru viaţă este slab sau absent. În termenii teoriei psihologice, 
eșecul în acest punct exagerează în loc să vindece o disociere 


1 [Acest paragraf a fost găsit separat tipărit, cu o notă conform căreia ar 
fi trebuit adăugat.] 

în persoana bebelușului. În loc de relația cu realitatea exterioa- 
ră, îndulcită de folosirea temporară a unei stări iluzorii de 
omnipotență, se dezvoltă două feluri separate de relație de 
obiect, iar acestea două pot fi atât de lipsite de legătură încât 
să constituie o boală serioasă care va trebui în cele din urmă 
să se manifeste sub forma schizofreniei clinice. Pe de o parte, 
există viața privată a bebelușului, în care relaţiile se bazează 
mai degrabă pe capacitatea acestuia de a crea decât pe memo- 
ria contactelor, iar pe de altă parte există un sine fals, care se 
dezvoltă pe baza complianţei, și care este legat în mod pasiv 
de cerințele realităţii exterioare. Este foarte ușor să fii înșelat 
și să vezi un bebeluș răspunzând la o hrănire abilă, fără să ob- 
servi că acest bebeluș, care primește hrana într-un mod com- 
plet pasiv, nu a creat niciodată lumea și nu are nici o capaci- 
tate de relaţie externă și nici un viitor ca individ. Exploatarea 
acestui sine fals compliant nu poate duce la rezultate bune. 
Adevăratul sine nu se poate manifesta decât sub forma refu- 
zului de a se hrăni. Bebelușul supraviețuiește și este surprin- 
zător de văzut cât de satisfăcuţi pot fi doctorii de rezultat. Si- 
nele fals devine organizat, pentru a ține lumea la distanţă, și 
mai există un alt sine, cel adevărat, ascuns și astfel protejat. 
Acest sine adevărat se află într-o stare permanentă a ceea ce 
ar putea fi numit relaționarel internă. Din punct de vedere cli- 
nic, dovada vieţii interioare a sinelui ascuns se poate manifes- 
ta sub forma mișcărilor de legănare sau a altor semne de via- 
ță foarte primitivă. 

Descrierea gradului maxim de clivare duce la descrierea 
unor grade mai mici de clivare și chiar a modului în care un 
anumit grad din ceea ce este descris este prezent la toți copiii 
și este inerent vieții înseși. La gradul maxim, copilul nu are 
nici un motiv pentru a trăi, dar la gradele mai mici și mai frec- 
vente, există un oarecare grad al sentimentului inutilității în 
ceea ce privește viața falsă și o căutare constantă a vieții care 
să fie resimţită ca reală, chiar dacă duce la moarte, ca de exem- 
plu prin înfometare. La gradele mai mici, există obiecte în re- 


1 În original relatedness. (N. t.) 

laţionarea internă secretă a sinelui adevărat, iar aceste obiec- 
te au fost derivate din anumite grade de succes în stadiul pri- 
mei hrăniri teoretice. Cu alte cuvinte, la gradele mai mici ale 
acestei boli, nu regăsim atât starea primară de clivare, cât o or- 
ganizare secundară a clivării, care implică regresia din cauza 
dificultăților întâlnite într-un stadiu ulterior de dezvoltare 
emoțională. 

Folosind diagrama care aparține cazului extrem, se pot 
ilustra cu ușurință implicaţiile acestui mod de a privi dezvol- 
tarea emoțională timpurie și ceea ce vedem se poate aplica la 
sarcina persoanei normale obișnuite și la dificultățile ineren- 
te în viață. l 

Este instructiv să luăm sarcina artiștilor și să o descriem în 
termenii definiți în acest capitol. Astfel se poate spune că exis- 
tă două tipuri de artiști. Unul dintre tipuri operează la început 
prin sinele fals, acela care poate prea ușor să producă o repre- 
zentare exactă a unei mostre din realitatea exterioară. Artistul 
folosește această capacitate, iar apoi ceea ce vedem este încer- 
carea sinelui adevărat din artist de a lega prima impresie exac- 
tă de fenomenele brute ce constituie viața sinelui adevărat se- 
cret. Dacă această încercare este încununată de succes, atunci 


1 [O versiune alternativă pentru unele dintre lucrurile de mai sus a fost 
găsită tipărită separat, împreună cu o notă conform căreia ar fi trebuit adău- 
gată în acest punct. Ea se prezintă după cum urmează:] 

„Atunci când există un oarecare grad de eșec al adaptării sau o adaptare 
haotică, bebelușul dezvoltă două tipuri de relaţie. Unul dintre ele este repre- 
zentat de o relaţie secretă tăcută cu o lume interioară de fenomene subiecti- 
ve, în mod esenţial personală și privată, și această relație este singura care 
pare reală. Celălalt tip de relaţie este între un sine fals și un mediu extern sau 
implantat doar vag perceput. Primul conţine spontaneitatea și bogăția, iar al 
doilea este o relație de complianță menţinută pentru a câștiga timp până când, 
poate, într-o zi, prima va fi pusă în valoare. Este surprinzător de ușor, din 
punct de vedere clinic, să treci cu vederea irealitatea tehnicii de viață a unui 
copil pe jumătate schizofren. 

Problema este că impulsurile și spontaneitatea și sentimentele care par 
reale sunt toate legate într-o relaţie care este (în gradul extrem) incomunica- 
bilă. Pe de altă parte, cealaltă jumătate a personalităţii clivate, sinele fals com- 
pliant, este vizibil pentru toată lumea, și ușor de manevrat.“ 

artistul a produs nu numai ceva recognoscibil de către alții, ci 
și ceva propriu sinelui adevărat al lui; produsul finit este va- 
loros, deoarece putem aprecia lupta care s-a dat în artist în tra- 
valiul de unire a elementelor inițial separate. Dacă abilitatea 
tehnică seduce artistul, atunci folosim cuvântul „facil“ și vor- 
bim despre virtuozitate. 

În contrast cu acesta se află celălalt tip, care debutează cu 
o reprezentare brută a fenomenelor sau vieţii personale a si- 
nelui secret, care sunt grele de înțelesuri pentru artist, dar la 
început nu au nici un înţeles pentru ceilalți. Sarcina artistului 
în acest caz este de a face inteligibile reprezentările lui proprii 
și personale, iar pentru a face acest lucru, el trebuie să se tră- 
deze într-o anumită măsură. Creaţiile lui artistice i se par tot 
atâtea eșecuri, indiferent cât de mult sunt ele apreciate de cu- 
noscători; și de fapt, dacă sunt apreciate într-o măsură prea 
mare, artistul se poate retrage de tot, datorită sentimentului 
de a fi fost fals faţă de sinele său adevărat. Aici, din nou, prin- 
cipala realizare a artistului este travaliul său de integrare a ce- 
lor două tipuri de sine. Primul tip este apreciat de către per- 
soane care aveau nevoie să vină în contact cu impulsurile lor 
brute, în timp ce al doilea este apreciat de către cei care sunt 
retrași și care sunt ușuraţi să afle că poate exista o oarecare 
(deși nu prea multă) împărtășire a ceea ce este fundamental 
personal și în mod esenţial secret. 


CREATIVITATEA Există sau nu există o creativitate primară? 
PRIMARĂ Sau, altfel spus, poate ființa umană să pro- 

iecteze doar ceea ce a fost anterior introiec- 
tat sau (cu alte cuvinte) să excrete doar ceea ce a fost încorpo- 
rat? 

Care este răspunsul la problema creativității? N-are oare 
bebelușul nici o contribuție de făcut, de exemplu, la prima hră- 
nire teoretică? 

Cel puţin până când o să aflăm mai multe, trebuie să pre- 
supun că există un potenţial creativ și că bebelușul are o con- 
tribuţie personală de făcut la prima hrănire teoretică. Dacă 
mama se adaptează îndeajuns de bine, bebelușul presupune 

că sfârcul și laptele sunt rezultatele unui gest care a apărut din 
necesitate, rezultatele unei idei care a venit pe coama unui val 
de tensiune pulsională. În opinia mea, aceste chestiuni sunt 
de mare semnificație practică pentru psihiatru și, de aseme- 
nea, pentru pediatru în munca lor clinică. 

Dacă există un potenţial creativ adevărat, atunci trebuie să 
ne așteptăm să-l găsim, o dată cu proiecția detaliilor introiecta- 
te, în toate eforturile productive, și vom distinge potenţialul crea- 
tor nu atât de mult prin originalitatea producţiei, cât prin senti- 
mentul individului de realitate a experienţei și a obiectului. 

Lumea este creată din nou de fiecare ființă umană, care 
pornește în această sarcină chiar din momentul nașterii și al 
primei hrăniri teoretice. Ceea ce creează bebelușul depinde 
foarte mult de ceea ce îi este prezentat în momentul creativi- 
tății, de către mama care efectuează o adaptare activă la nece- 
sitățile lui, dar dacă creativitatea bebelușului este absentă, de- 
taliile prezentate de mamă sunt lipsite de înţeles. 

Noi știm că lumea exista dinaintea bebelușului, dar el nu 
știe acest lucru, și la început bebelușul are iluzia că ceea ce este 
găsit este creat. Dar această stare de lucruri este realizată doar 
atunci când mama se poartă îndeajuns de bine. Această pro- 
blemă a creativității primare a fost discutată ca aparținând ce- 
lei mai timpurii copilării; de fapt, este o problemă care nu în- 
cetează niciodată să aibă înţeles, atâta timp cât individul este 
în viață.l 

Treptat apare o înţelegere intelectuală a realității existenţei 
lumii dinainte de aceea a individului, dar sentimentul că lu- 
mea este creată personal rămâne. 

Accentuez foarte tare această parte a studiului naturii uma- 
ne. Mai multe chestiuni care la prima vedere par a fi fără le- 
gătură între ele se descoperă a converge în chiar acest punct. 
Să enumerăm: 


A. Chestiunea practică a gestionării mamei și bebelușului în 
primele ore și zile după nașterea acestuia (pediatrie). 


1 Notă pentru revizie: Aici referă-te la joacă, locaţie culturală etc. 

B. Relaţia dintre relaţiile corporale excitate și relaţiile liniști- 

te în general, inclusiv problemele care țin de căsătorie. 

. Problema filosofică a înţelesului cuvântului „real“. 

. Revendicarea religioasă, legată de cea a artelor, a iluziei ca 

ceva valoros în sine. 

E. Sentimentele de derealizare ale oamenilor schizoizi și ale 
nebunilor schizofreni. 

F. Revendicarea psihoticilor conform căreia ceea ce nu este 
real este real și revendicarea copiilor antisociali conform 
căreia ce nu este adevărat este adevărat și că dependența 
(care este o realitate) nu este reală. 

G. Clivajul esenţial din schizofrenie, profilaxia împotriva a 
ceea ce este o chestiune de gestionare în stadiile cele mai 
timpurii ale dezvoltării emoționale infantile, atunci când 
necesitatea trebuie întâmpinată de o adaptare sensibilă la 
ea. 

H. Conceptul creativității primare și al originalității absolute, 
ca fiind împotriva proiecției obiectelor și fenomenelor in- 
troiectate anterior (digerate și perlaborate). 


vie) 


IMPORTANȚA Într-o anumită măsură este adevărat că ne- 
MAMEI voile unui bebeluș pot fi îndeplinite de ori- 
cine iubește acel bebeluș, dar există două 
seturi de motive pentru care mama este persoana potrivită. 
Este probabil ca iubirea ei pentru propriul copil să fie mai 
adevărată, mai puţin sentimentală decât aceea a oricărui alt 
surogat; mama adevărată poate realiza o adaptare extremă la 
necesitățile bebelușului fără resentiment. Mama reală va fi ca- 
pabilă să continue toate micile ei detalii ale tehnicii persona- 
le, furnizându-i astfel bebelușului un mediu emoțional (care 
îl include pe cel fizic) simplificat. Un copil care este exemplar 
îngrijit de mai mulți oameni diferiți, fie chiar și doi, o să aibă 
un început mult mai complex în viață, un fundal mult mai pu- 
țin sigur al lucrurilor care să fie luate ca fiind de la sine înțe- 
lese atunci când dorințele vor apărea ca niște complicaţii di- 
năuntru. 

O mare cantitate de confuzie poate apărea din neglijarea 
acestui considerent. Este adevărat, după cum accentuează și 
Anna Freud, că tehnicile de îngrijire sunt lucruri importante 
care afectează copilul la început. Dar simplitatea și continui- 
tatea tehnicii poate fi furnizată de singura persoană care ac- 
ționează în mod natural; și nimeni altcineva în afara mamei 
nu va putea probabil furniza aceste lucruri, cu excepţia unei 
mame adoptive potrivite care preia îngrijirea bebelușului chiar 
de la început. Dar mamei adoptive de obicei îi lipsește orien- 
tarea către maternitate! a unei mame adevărate sau acea sta- 
re specială care necesită întreaga perioadă pregătitoare de 
nouă luni. 

Nu este ușor pentru mame să-și exprime sentimentele cu 
privire la experienţele lor din saloanele de maternitate sau din 
creșe, în pofida faptului că au sentimente chiar foarte puter- 
nice, și nu întotdeauna fericite. Într-o anumită măsură, mame- 
le pierd intensitatea sentimentelor lor când experiențele devin 
vechi de câteva luni; de asemenea, ele știu, pe măsură ce se 
îndepărtează de experiența propriu-zisă a travaliului, că în 
acel moment special exista o predispoziție spre a imagina, 
aproape a halucina, o figură feminină persecutorie, astfel în- 
cât o experiență negativă este văzută retrospectiv ca și cum ar 
fi fost un vis urât. Dar experiențele negative sunt adesea prea 
reale, de vreme ce există atât de puţină înțelegere a sarcinii 
speciale a mamei de a prezenta lumea bebelușului ei. 

Cu toate acestea, femeile care au o prietenă înțelegătoare 
cu care să poată vorbi în perioada în care au travalii repetate 
descoperă într-adevăr că au o mulțime de lucruri de spus de- 
spre obstacolele care există și care împiedică o mamă să ajun- 
gă la o înţelegere cu bebelușul ei în modalitatea ei proprie. 

Cu siguranță, este de mare ajutor atunci când bebelușul 
este plasat într-un pătuț lângă patul mamei, ca în schema de- 
scrisă de Spence. Trebuie să fie dificil pentru o asistentă să-și 
aducă aminte că o mamă, care este probabil prea slăbită pen- 
tru a-și ridica singură bebelușul din pătuțul de lângă patul ei, 


1 În limba engleză, în original, „motherhood“ (n. £.) 

este cu toate acestea persoana potrivită și singura persoană 
potrivită pentru a se adapta la necesităţile bebelușului, nece- 
sități indicate în moduri care apelează în mod special la sub- 
tilitatea de înțelegere a mamei reale. 


BEBELUȘUL LA Pare să existe o diferenţă între necesitățile 
NAȘTERE emoționale ale bebelușilor născuți la ter- 

men și cele ale bebelușilor născuţi prema- 
tur. De asemenea, trebuie să ne așteptăm ca bebelușul post- 
matur să fie predispus a se naște într-o stare de frustrare. Fără 
îndoială, momentul potrivit pentru naștere, din punctul de ve- 
dere al nevoilor emoţionale, este când copilul se naște la ter- 
men, un fapt ce ar fi putut fi prevăzut. 

Le datorăm scuze pediatrilor, deoarece aceste chestiuni nu 
ţin cont de toată munca atentă efectuată în domeniul fiziolo- 
giei și biochimiei și hematologiei nou-născutului și al funcției 
digestive. Realitatea este că, în cele mai multe cazuri în pre- 
zent, sănătatea somatică poate fi luată ca fiind de la sine înțe- 
leasă (datorită muncii pediatrilor), și sănătatea este rezultatul, 
șitul, ci începutul. Bebelușii nu ar fi putut fi studiaţi în dez- 
voltarea lor până când teama de maladii și tulburări somati- 
ce nu ar fi fost îndepărtată. Acum putem înțelege că o dezvol- 
tare sănătoasă nu este o chestiune de supraveghere a greută- 
ţii, ci una de dezvoltare emoţională. Studiul dezvoltării emo- 
ționale, după cum sper să fi demonstrat, este o chestiune vas- 
tă și complexă. 

Nu este util să ne referim la o primă hrănire ca la o expe- 
riență pulsională care se desfășoară și se termină, fără nici o 
referire la ființa umană în care are loc excitația. La început, be- 
belușul nu este capabil să accepte experiența și să asimileze în 
sinele său rezultatul complet al evenimentelor pulsionale. 
Exista o stare ne-excitată care a fost deranjată de cea excitată. 
Această stare liniștită este cu siguranță cea primară și merită 
un studiu propriu. 

O mare parte din calitatea acestei stări liniștite este luată 
ca fiind de la sine înţeleasă în cadrul presupunerii că un be- 

beluș a fost bine îngrijit (fizic), în uter înaintea nașterii, și prin 
gestionarea generală după naștere. Putem studia în mod pro- 
fitabil rezultatele eșecului îngrijirii fizice și astfel să încercăm 
să deducem ce se datorează într-adevăr îngrijirii reușite, în afa- 
ra satisfacerii cererilor pulsionale. 


FILOSOFIA Filosofii s-au ocupat întotdeauna cu înțe- 
„REALULUI“ lesul cuvântului „real“ și au existat școli 
de gândire întemeiate pe credința că 


„această piatră și acest copac 
încetează să existe 
când nu este nimeni prin preajmă“ 


cu alternativa: 


„această piatră și acest copac 
continuă într-adevăr să existe 
după cum a fost observat de subsemnatul...“1 


Nu toți filosofii înțeleg că această problemă care frământă 
orice ființă umană este o descriere a relației inițiale cu realita- 
tea exterioară în momentul primei hrăniri teoretice; sau, de 
asemenea, în momentul oricărui prim contact teoretic. 

Aș prezenta lucrurile în următorul fel. Unii bebeluși sunt 
destul de norocoși să aibă o mamă a cărei adaptare activă ini- 
țială la necesitățile copilului ei să fi fost îndeajuns de bună. 
Aceasta le permite să aibă iluzia de a găsi în realitate ceea ce a 
fost creat (halucinat). În cele din urmă, după ce s-a stabilit o ca- 
pacitate de relaţie, acești bebeluși pot face următorul pas către 
recunoașterea singurătăţii intrinseci a ființei umane. În cele din 
urmă, un astfel de copil va spune când va crește mare: „Știu că 
nu există contact direct între realitatea exterioară și mine, ci 


1 În limba engleză, în original: „this stone and this tree/ discontinue to 
be/ when there's no one about in the quad“ și „this stone and this tree/ do 
continue to be/ as observed by yours faithfully...“. (N. t.) 

doar iluzia unui contact, un fenomen de mijloc care funcțio- 
nează perfect din punctul meu de vedere când nu sunt obosit. 
Nu-mi pasă deloc că sunt implicate probleme filosofice.“ 

Pe bebelușii cu experiențe ceva mai puţin norocoase îi de- 
ranjează cu adevărat ideea nici unui contact direct cu realita- 
tea exterioară. Deasupra lor atârnă tot timpul un sentiment de 
ameninţare a pierderii capacităţii de relaţie. Pentru ei proble- 
ma filosofică devine și rămâne una vitală, o chestiune de via- 
ță sau de moarte, de hrănire sau de înfometare, de iubire sau 
de izolare. 

Bebelușii și mai lipsiți de noroc, ale căror experienţe tim- 
purii de a avea lumea prezentată cum se cuvine au fost con- 
fuze, cresc fără nici o capacitate de iluzie a contactului cu re- 
alitatea exterioară; sau capacitatea lor este atât de slabă, încât 
în momentele de frustrare se fragmentează și se dezvoltă boa- 
la schizoidă. 


Capitolul 2 


Integrarea 


se 
A n formularea teoriei psihologice, este mult prea ușor ca 


Y integrarea să fie luată ca fiind de la sine înțeleasă, dar 

„SS într-un studiu al stadiilor timpurii ale dezvoltării indi- 
vidului uman este necesar să concepem integrarea ca fiind o 
realizare. Fără îndoială că există o tendinţă biologică spre in- 
tegrare, dar-în studiile psihologice ale naturii umane nu este 
niciodată satisfăcător să te sprijini prea mult pe aspectul bio- 
logic al creșterii. 

Din punct de vedere clinic, în psihiatrie suntem obișnuiți 
cu procesul de dezintegrare, o desfacere activă a integrării, de- 
terminat și probabil organizat ca apărare împotriva anxietății 
asociate cu integrarea. Studiul direct al dezintegrării poate fi 
înșelător totuși pentru cel care studiază procesul de integrare. 

Este necesar să postulăm o stare neintegrată din care se 
naște integrarea. Bebelușul pe care noi îl cunoaștem ca unita- 
te umană, în siguranţă în uter, nu este încă o unitate în terme- 
nii dezvoltării emoționale. Dacă examinăm [acest lucru] din 
punctul de vedere al bebelușului (deși bebelușul nu există ca 
atare pentru a avea un punct de vedere), neintegrarea este în- 
soțită de absenţa conștientizării. 

La începutul teoretic se află o stare neintegratăl, o lipsă a 
întregimii atât în spaţiu, cât și în timp. În acest stadiu nu exis- 


1 Aceste idei derivă de la Edward Glover și conceptul său de „nuclee ale 
Eului“, dar cititorul ar trebui să consulte lucrările proprii ale lui Glover mai 

tă conștientizare. Imediat ce putem vorbi de o colecţie de im- 
pulsuri și senzații, am depășit începutul, când centrul de gre- 
utate (ca să spunem așa) al sinelui trecea de la un impuls la 
altul sau de la o senzație la alta. Începutul se află cu siguran- 
ță cândva înainte de momentul nașterii la termen. 

Din starea neintegrată se naște integrare pentru momente 
sau scurte perioade și doar treptat starea generală de integra- 
re devine o realitate. Există factori interni care determină in- 
tegrarea, cum ar fi nevoile pulsionale sau exprimarea agresi- 
vă, fiecare dintre acestea fiind precedată de o unificare a în- 
tregului sine. Conștientizarea devine posibilă în astfel de mo- 
mente, deoarece există un sine care să fie conștient. Integrarea 
este determinată și de îngrijirea furnizată de mediu. Din punct 
de vedere psihologic, trebuie spus că bebelușul se descompu- 
ne dacă nu este ţinut unit, iar îngrijirea fizică reprezintă îngri- 
jire psihologică în aceste stadii. 

Mama știe prin empatie că, atunci când un bebeluș este ri- 
dicat, acest proces trebuie făcut în timp. Bebelușul trebuie să 
fie avertizat; părțile corpului sunt strânse la un loc; în cele din 
urmă, la momentul potrivit în timp, bebelușul este în aer; mai 
mult decât atât, acţiunea mamei începe, continuă și se sfârșeș- 
te, deoarece bebelușul este ridicat dintr-un loc până în altul, 
poate din cărucior până la umărul mamei. 

Pe măsură ce sinele se stabilește și individul devine capa- 
bil să încorporeze și să menţină amintiri ale îngrijirii din par- 
tea mediului, și deci capabil de autoîngrijire, integrarea devi- 
ne o stare mai stabilă. Astfel, dependenţa se diminuează. Trep- 
tat, pe măsură ce integrarea devine o stare menţinută a indi- 
vidului, devine mai potrivit cuvântul „dezintegrare“, mai de- 
grabă decât „neintegrare“, pentru descrierea negativului inte- 
grării. În stadiile ulterioare, poate fi observată o exagerare a 
autoîngrijirii, organizată ca apărare împotriva dezintegrării pe 
care eșecul mediului ameninţă să o determine. Prin eșec al me- 
diului vreau să spun eșec al conţinerii sigure, și un eșec mai 


degrabă decât să se bazeze pe descrierea mea personală, de vreme ce eu nu 
îmi propun să descriu contribuţia lui. 


146 D.W. Winnicott 


mare decât cel ce poate fi suportat în momentul respectiv de 
către individ. 

Este posibil să se detecteze dezintegrarea care apare ca apă- 
rare organizată împotriva durerii teribile a diverselor anxie- 
tăți asociate cu starea complet integrată. Dezintegrarea de 
acest fel poate fi folosită mai târziu ca fundament pentru o sta- 
re haotică patologică ce este un fenomen secundar și nu este 
legată în mod direct de haosul primar al individului uman. 

Ca ilustrare a aplicării acestor principii, este util să ne gân- 
dim la poezia pentru copii despre Humpty Dumpty și la mo- 
tivele atracției ei universale. În mod evident, există un senti- 
ment general, care nu este disponibil conștiinței, că integrarea 
este o stare precară. Poezia pentru copii probabil atrage deoa- 
rece confirmă integrarea personală ca fiind o realizare. 

Când am descris primele integrări care se nasc din starea 
de neintegrare, termenii folosiți erau aritmetici. Problema este 
dacă nucleele Eului individului se adună sau nu ca să facă 
unu. Uneori, în cadrul unui tratament, putem demonstra că o 
inhibiție în folosirea aritmeticii simple și banale provine din 
incapacitatea acelui copil de a-și forma conceptul simplu de 
„unu“, de unitate, care, ca să poată fi perceput, trebuie să re- 
prezinte în ultimă instanţă sinele. Este bine cunoscut că o in- 
capacitate de a efectua operaţii aritmetice simple nu implică 
deloc o incapacitate de a efectua calcule mintale complexe de 
tip abstract, și de fapt poate exista o relaţie între folosirea exa- 
gerată a gândirii abstracte în termeni matematici și inhibiţia 
simplei adunări sau scăderi. 

Aceste consideraţii teoretice explică într-o oarecare măsu- 
ră valoarea derivată atât din iubire, cât și din ură, și chiar din 
furie reactivă, atunci când acestea sunt exprimate fără rezer- 
vă și în momentul de intensitate maximă a sentimentului. În- 
tegrarea dă sentimentul de sănătate mintală, iar pierderea in- 
tegrării dobândite dă sentimentul de nebunie. Aceste momen- 
te de urgenţă, de capitulare în fața exprimării de sine, sunt im- 
portante în această chestiune a integrării, care ţine de ele. 
Strâns legată de această problemă a integrării nou-dobândite, 
cu neintegrarea în trecut și dezintegrarea ca amenințare în vi- 

itor, este exploatarea senzațiilor de la nivelul pielii, o drama- 
tizare a îngrijirii fizice și o supraaccentuare a capacității de 
autoîngrijire care, la rândul ei, este derivată dintr-un amestec 
de amintiri despre a fi (con)ţinut și experienţe de a nu fi 
(con)ținut îndeajuns. 

În viaţa unui bebeluș normal, odihna trebuie să poată in- 
clude relaxare și o regresie la neintegrare. Treptat, pe măsură 
ce sinele crește în putere și complexitate, această regresie la 
neintegrare se apropie din ce în ce mai mult de o stare dure- 
roasă de dezintegrare „nebună“. Există deci un stadiu inter- 
mediar în care un bebeluș bine îngrijit aflat în dezvoltare se 
poate relaxa și poate aluneca în neintegrare, și tolera (dar doar 
tolera) să se simtă „nebun“ în starea neintegrată. Apoi, se tre- 
ce la stadiul următor, un pas către independenţă, și se pierde 
pentru totdeauna capacitatea de a fi neintegrat, în afara nebu- 
niei sau condiţiilor specializate furnizate în psihoterapie. După 
acest stadiu, cuvântul potrivit este mai degrabă „dezintegra- 
re“ decât „neintegrare“. 

Întrebarea dacă unui bebeluș îi este mai bine luat în braţe 
sau lăsat în pătuț poate fi examinată în acest punct. Bineînţe- 
les că un bebeluș necesită ambele experiențe. Cu toate aces- 
tea, se poate spune că, acolo unde (con)ţinerea unui bebeluș 
este perfectă (și adesea este, de vreme ce mamele pur și sim- 
plu știu cum s-o facă), bebelușul poate câștiga încredere chiar 
în relaţia vie și poate aluneca în starea neintegrată în timp ce 
este ținut în brațe. Acesta este cel mai bogat tip de experien- 
ță. Totuși adesea (con)ţinerea este variabilă sau chiar stricată 
de anxietatea (supracontrolul mamei împotriva scăpării bebe- 
lușului) sau starea anxioasă a mamei (tremurături, tempera- 
tură ridicată, tahicardie etc.), caz în care bebelușul nu-și poa- 
te permite să se relaxeze. Atunci relaxarea apare doar o dată 
cu epuizarea. Într-un astfel de caz, pătuţul sau leagănul oferă 
o alternativă binevenită. Trebuie efectuată totuși o pregătire 
pentru reîntoarcerea bebelușului din starea de relaxare (rein- 
tegrare). 

Un factor ca acesta este cel care face anumiţi bebeluși ca- 
pabili să crească cu biberonul, întrucât hrănirea la sân a fost 

imposibilă. Depind atât de multe de felul în care mama 
(con)ține bebelușul, și trebuie accentuat că acest lucru nu este 
ceva ce poate fi predat (sau învăţat); dacă este posibil vreun 
ajutor, acesta ar fi să-i dăm mamei încredere gestionând noi 
mediul în locul ei și să-i oferim șansa de a-și exercita propri- 
ile puteri naturale. 

Hăinuţele bebelușului la începutul teoretic pot fi o adevă- 
rată pacoste. Imediat după naștere, sensibilitatea pielii este 
foarte mare. Probabil există loc pentru o goliciune mai degra- 
bă primitivă și un contact corporal neîntrerupt între bebeluș 
și mamă în stadiile timpurii, iar această problemă nu a fost in- 
vestigată deocamdată, din câte știu eu. În munca pediatrică 
cu bebeluși prematuri poate urma în mod natural o cercetare 
în această direcţie, care să arate valoarea goliciunii din tehni- 
ca incubatorului.! Realitatea este că integrarea și atingerea sta- 
tutului de unitate aduce o dată cu ea mari dezvoltări noi. În- 
tegrarea înseamnă responsabilitate, și însoțită așa cum este de 
conștientizare, și de păstrarea amintirilor, și de punerea în re- 
laţie a trecutului, prezentului și viitorului, aproape că repre- 
zintă începutul psihologiei umane. Descrierea mea a poziției 
depresive în dezvoltarea emoțională preia tema din acest 
punct. Din nefericire, se pot întâmpla multe lucruri supără- 
toare în dezvoltarea emoțională a unui bebeluș, anterior atin- 
gerii acestui statut de unitate, și pentru mulți bebeluși adevă- 
ratele sarcini umane ale așa-numitei „poziții depresive“ nu 
sunt atinse niciodată. 

Dacă (într-unul din cazuri) accentul este pus pe integrarea 
prin buna îngrijire a copilului, personalitatea poate fi bine fun- 
damentată. Dacă accentul este pus pe integrarea prin impuls 
și experiență pulsională și prin furia care menţine relaţia cu do- 
rința, atunci este probabil ca personalitatea să fie interesantă, 
chiar captivantă în calitate. La indivizii sănătoși, există destul 
din ambele, iar combinaţia celor două înseamnă stabilitate. 
Atunci când nu este destul din nici unul, integrarea nu este 
niciodată bine stabilită sau este stabilită într-un mod rigid, su- 


1 Mary Crosse: Birmingham. [Un pionier în neonatologie.] 

praaccentuată și puternic apărată și nepermițând nici o nein- 
tegrare relaxantă, odihnitoare. 

Există un al treilea mod de dezvoltare, caz în care integra- 
rea apare timpuriu, iar accentul este pus pe o reacție excesivă 
la ingerințe din surse externe. Acesta este rezultatul eșecului 
îngrijirii și va fi discutat într-o secțiune ulterioară. În acest caz, 
integrarea este plătită cu un anume preţ, de vreme ce ingerin- 
țele sunt așteptate și chiar continuă să fie necesare, și prin 
această nu neobișnuită stare de lucruri se stabilește o bază 
foarte timpurie pentru o dispoziție paranoidă (nu moștenită). 

Pe măsură ce copilul se dezvoltă, trebuie folosit mai degra- 
bă cuvântul „dezintegrare“ decât „neintegrare“, pentru a de- 
scrie pierderea integrării. Dezintegrarea este un proces defen- 
siv activ și este o apărare împotriva neintegrării în măsura în 
care este și împotriva integrării. Dezintegrarea se înscrie pe li- 
nia de sciziune stabilită de organizarea lumii interioare și de 
controlul forțelor și obiectelor interne. În travaliul clinic, întâl- 
nim dezintegrarea în diverse grade și tipuri, bine organizată 
chiar și în decompensarea psihotică severă. Neintegrarea o în- 
tâlnim doar în cadrul relaxării oamenilor sănătoși și în regre- 
sia profundă care poate fi obținută într-o psihoterapie în care 
organizarea apărărilor este preluată de la pacient de către psi- 
hoterapeut și este reprezentată de condiţiile emoționale și fi- 
zice înalt specializate ale situaţiei analitice. 

Mai degrabă în acest caz, în situaţia terapeutică înalt spe- 
cializată, decât prin observarea directă a bebelușilor, poate fi 
studiată starea de lucruri care este normală la debutul teore- 
tic al prunciei. 

Poate fi făcută o observaţie interesantă despre rezultatele 
realităţii propriu-zise a integrării. Integrarea aduce o dată cu 
ea așteptarea unui atac. Acest lucru pare să fie mai adevărat 
dacă individul atinge integrarea mai târziu și mai puţin ade- 
vărat în cazul integrărilor originare ale bebelușului normal. 
Unificarea elementelor sinelui cu stabilirea unei lumi exterioa- 
re produce în acel moment o stare de lucruri care ar putea fi 
etichetată ca paranoidă. În asemenea momente, îngrijirea ma- 
mei este importantă prin aceea că intervine între individul in- 

tegrat și lumea exterioară repudiată. Realizările integrării la o 
dată mai târzie, adică nu în cursul obișnuit al dezvoltării foar- 
te timpurii, sunt pasibile să fie urmate de un atac ca apărare, 
iar acest atac ca apărare poate foarte ușor fi confundat cu un 
impuls pulsional. Indivizii se pot dezvolta cu acest model al 
atacului ca apărare înlocuind impulsul pulsional pur care 
aparține stării de lucruri ce urmează integrării. În cadrul psi- 
hoterapiei, unde momentele de integrare pot fi extrem de im- 
portante la un copil mai mare sau chiar la un adult, psihote- 
rapeutul trebuie să posede o înțelegere clară a travaliului in- 
tegrării, și în practică se poate ca doar pentru o perioadă scurtă 
de timp să existe o nevoie specială ca terapeutul să se afle în- 
tre lumea exterioară repudiată și individul nou integrat. Dacă 
terapeutul este capabil să acționeze aici, în acest moment, în 
același fel în care mama este capabilă să acționeze la început, 
în îngrijirea bebelușului ei normal, atunci modelul paranoid 
nu mai trebuie să devină organizat, iar individul are posibili- 
tatea de a dezvolta un impuls pulsional adevărat, adică un im- 
puls care are un fundament biologic și nu este ca atacul ca apă- 
rare, care este non-inerent și are o anxietate la bază. 

Acest punct are importanţă practică din punct de vedere 
clinic, atunci când devine important de văzut într-un caz par- 
ticular că un model paranoid, prin care înțeleg tendinţa de atac 
ca apărare, deși patologic, posedă un element pozitiv în el, 
care este atingerea integrării momentane. 

Aceste lucruri mi se par foarte apropiate de teoria expri- 
mată de Lydia Jackson.! 


1 Lydia Jackson: (1945) Aggression and Its Interpretation. 

Instalarea psihicului în corp 

Cât de ușor este să consideri de la 

sine înțeleasă stabilirea psihicu- 
Ss lui în corp și să uiţi că și acest lu- 
cru este de fapt o realizare. Este o realizare care nu seamănă 
deloc cu celelalte. De asemenea, în cazul unor copii, acest pro- 
ces este exagerat și forțat de părinţi care se mândresc foarte 
mult cu gimnastica infantilă. Chiar și aceia care par să trăias- 
că în corp pot dezvolta ideea că ar exista puțin și în afara pie- 
ii, iar cuvântul „ectoplasmă“ pare a se aplica acelei părţi a si- 
nelui care nu este conținută în corp. Prin contrast, în isterie, 
poate exista o stare în care pielea să nu fie inclusă în persona- 
litate și chiar să devină lipsită de sânge și de semnificaţie pen- 
tru pacient. 

Pielea este în mod universal și evident importantă în pro- 
cesul de localizare a psihicului exact înăuntrul și între limite- 
le corpului. Gestionarea pielii în îngrijirea bebelușului este un 
factor important în promovarea unei existențe sănătoase în 
corp, în același fel în care (con)ţinerea promovează integrarea. 
În timp ce folosirea proceselor intelectuale îndepărtează de 
atingerea unei coexistențe psyche-soma, experienţa funcţiilor 
și a senzațiilor dermice și a erotismului muscular ajută în di- 
recția acestei atingeri. Se poate spune despre toate ființele 
umane că, uneori, când frustrările pulsionale duc la un senti- 
ment de disperare sau futilitate, fixarea psihicului în corp de- 

vine mai laxă și trebuie suportată o perioadă de nerelaționa- 
re psyche-soma. Acest proces poate fi exagerat în orice grad în 
cadrul sănătăţii imperfecte. Ideea de fantome, de spirite fără 
trup derivă din această lipsă a unei ancorări esenţiale a psihi- 
cului în corp, iar valoarea poveștilor cu fantome constă în fap- 
tul că atrag atenția asupra precarității co-existenţei psy- 
Che-soma. 

Această teorie poate fi direct aplicată nu numai în studiul 
și gestionarea clinică a tulburărilor dermatologice, ci și în în- 
țelegerea unei mari proporţii din tulburările psihosomatice ge- 
nerale. Tulburările psihosomatice sunt determinate de multe 
cauze, dar cea care este de obicei omisă este probabil cea mai 
importantă. Se întâlnesc frecvent discuții asupra psihologiei 
tulburărilor psihosomatice în care nu se menţionează deloc 
valoarea pozitivă pentru pacient a ancorării unui anumit as- 
pect al psihicului într-o anumită parte a corpului. La baza tul- 
burărilor psihosomatice există o anxietate psihotică, deși în 
multe cazuri; la niveluri mai superficiale, se poate demonstra 
în mod clar că există factori ipohondriaci sau nevrotici. 

Nu există o identitate inerentă între corp și psihic. Așa cum 
vedem lucrurile noi, ca observatori, corpul este fundamental 
pentru psihic, care depinde de funcționarea cerebrală și care 
apare ca organizare a elaborării imaginare a funcționării cor- 
porale. Din punctul de vedere al individului aflat în dezvol- 
tare totuși, sinele și corpul nu sunt inerent suprapuse, unul 
peste celălalt, și cu toate acestea este necesar pentru o dezvol- 
tare sănătoasă ca o asemenea suprapunere să devină realita- 
te, astfel încât individul să poată deveni capabil să-și permită 
să se identifice cu ceea ce, strict vorbind, nu este sinele. Psihi- 
cul ajunge treptat la o înțelegere cu corpul, astfel încât, la in- 
divizii sănătoși, se ajunge în cele din urmă la o stare de lucruri 
în care limitele corpului sunt în același timp și limitele psihi- 
cului. Cercul pe care un copil de trei ani îl desenează și îl nu- 
mește „rață“ reprezintă atât persoana raţei, cât și corpul raței. 
Acest lucru este o realizare care este însoțită de capacitatea de 
a folosi persoana I. După cum este bine cunoscut, există mulți 
care nu ajung atât de departe sau care pierd ce au dobândit. 

Multe dintre lucrurile care s-au scris despre integrare se 
aplică și instalării psihicului în corp. Experiențele liniștite și 
experienţele excitate contribuie fiecare în modul propriu. Cele 
două direcţii din care se poate naște această instalare sunt cea 
personală și cea a mediului; experiența personală a impulsu- 
rilor, senzaţiilor la nivelul pielii, erotismului muscular și a pul- 
siunilor implicând excitarea întregii persoane și, de asemenea, 
chestiunile de gestionare corporală și întâmpinarea cererilor 
pulsionale într-un asemenea mod încât gratificarea să devină 
posibilă. Un accent special poate fi pus aici pe exercițiul fizic, 
mai ales cel care apare spontan. În prezent este acceptat, în do- 
plăcerea pe care micuţii bebeluși o au în a sta goi și a da din 
piciorușe. Efectul înfășării s-a demonstrat că afectează dezvol- 
tarea personalității.I 

Ratarea experienței pulsionale poate să ducă mai ales la o 
slăbire sau pierdere a legăturii psihic-corp. Relaţia revine în 
timp totuși, în cazul în care gestionarea liniștită (neexcitată) 
este bine fundamentată. 

În cadrul psihiatriei adulţilor, termenul „depersonaliza- 
re“ este folosit pentru a descrie pierderea relației dintre psy- 
che și soma. Acest termen poate fi folosit pentru a descrie o 
stare clinică frecventă la copiii normali, o stare care este în 
mod obișnuit numită „criză biliară“, deși vărsăturile nu sunt 
întotdeauna prezente; copilul este, pentru o perioadă de 
timp, flasc și alb ca varul, și nu este disponibil pentru nici un 
fel de contact — și totuși, în câteva minute sau ore, el își re- 
vine și este perfect normal, cu tonus muscular normal și pie- 
le caldă. 


PARANOIA ȘI Uneori este instructiv să compari două ex- 
NAIVITATEA? treme. În cadrul dezvoltării normale, inte- 
grarea și instalarea psihicului în corp de- 


1 G. Gorer și ]. Rickman (1949): [The People of Great Russia: a psychological 
study]. 
2 „Naivetâ“ în original. (N. £.) 

pind atât de factorii personali ai experienţelor funcționale trăi- 
te, cât și de îngrijirea furnizată de mediu. Totuși uneori ac- 
centul este pus pe factori, iar alteori, pe îngrijire. 

În primul tip extrem de dezvoltare, bebelușul individual 
este implicat într-o așteptare a persecuției. Unificarea sinelui 
constituie un act de ostilitate împotriva ne-MINE-lui, iar reîn- 
toarcerea la odihnă nu este o reîntoarcere într-un loc odihni- 
tor, deoarece locul a fost tulburat și a devenit periculos. Aici 
se află deci o sursă foarte timpurie de dispoziţie paranoidă, 
foarte timpurie, dar nu moștenită sau cu adevărat constituțio- 
nală. 

În cel de-al doilea tip extrem de dezvoltare, îngrijirea fur- 
nizată de mediu este cauza principală a unificării sinelui; chiar 
se poate spune că sinele a fost unificat. Aici există o relativă 
absență a unei persecuții așteptate, dar în schimb există un 
fundament pentru naivitate, pentru o incapacitate de a se aș- 
tepta la persecuție și pentru o dependenţă irevocabilă de o 
bună furnizare a mediului. 

În cazurile normale, care se află între cele două extreme, 
există o așteptare la persecuție, dar și experiența unei îngrijiri 
ca protecţie în fața persecuției. 


4 Peg 


sine integrat 


îngrijire 
A N 


Plecând de la această bază, individul poate deveni treptat 


bândi un grad de independenţă care nu este posibil nici în ex- 
trema naivă, nici în cea paranoidă. 

Stările cele mai timpurii 


DIAGRAMA "N e poate examina uri stadiu încă și 
ARANJAMENTULUI e mai timpuriu al dezvoltării indivi- 
MEDIU-—INDIVID $..Y duale, folosind iar o nouă metodă 
de prezentare. Putem folosi o diagramă. 
Acum mediul deține cel mai important 
rol și nu poate fi lăsat deoparte nici în teorie, nici în practi- 
că. 

Orice va fi spus acum va trebui să fie aplicabil bebelușu- 
lui atât înaintea nașterii la termen, cât și după naștere. Nu 
este necesar să decidem vârsta exactă la care fătul devine o 
persoană ce poate fi studiată din punct de vedere psiholo- 
gic, dar se poate spune cu relativă certitudine că, în timp ce 
un copil postmatur dă semne că a stat prea mult în uter, un 
copil prematur dă semne că are o capacitate redusă de a 
avea experienţe ca ființă umană. Fără îndoială, momentul 
potrivit din punct de vedere psihologic pentru nașterea unui 
bebeluș este mai mult sau mai puţin același cu cel potrivit 
din punct de vedere somatic, și anume după nouă luni de 
existență intrauterină. 

Efectul procesului nașterii va fi studiat în capitolul ur- 
mător, dar acum este necesar să încercăm să găsim un lim- 
baj aplicabil fătului aflat aproape de termen, astfel încât 
atunci când vom examina efectul traumei nașterii asupra in- 
dividului, să avem un punct de pornire, un mod de a privi 

fătul uman care să aibă sens și care să nu fie o construcţie 
imaginară din partea psihologului. Singura întrebare este: 
la ce vârstă începe o ființă umană să aibă experienţe? Tre- 
buie să luăm în calcul existența unei capacităţi a copilului 
dinainte de naștere de a reține amintiri corporale, de vreme 
ce există un număr de dovezi că, începând dinainte de naș- 
tere, nimic din ceea ce experimentează o ființă umană nu se 
pierde. Este bine cunoscut că bebelușii au anumite mișcări 
în uter care la început sunt destul de asemănătoare cu miș- 
cările de înot ale peștelui. Activitățile foarte importante ale 
bebelușilor le sunt bine cunoscute mamelor care sunt aten- 
te la mișcările în uter din luna a șasea; probabil senzațiile 
debutează de asemenea la un moment dat; în orice caz, este 
posibil și chiar probabil să fie prezentă o organizare centra- 
lă care în mod obișnuit poate observa aceste experienţe. 

Vreau să postulez un mod de a fi care este o realitate pen- 
tru copilul obișnuit atât înainte de naștere, cât și după. Acest 
mod de a fi îi aparține bebelușului, și nu observatorului. 
Continuitatea ființări înseamnă sănătate. Dacă se adoptă ana- 
logia cu o bulă, se poate spune că, dacă presiunea exterioa- 
ră este adaptată celei interioare, atunci bula are o continuita- 
te a existenței, iar dacă ar fi un bebeluș uman, acest lucru s-ar 
numi „ființare“. Dacă, pe de altă parte, presiunea exterioară 
bulei este mai mare sau mai mică decât presiunea interioa- 
ră, atunci bula este angajată într-o reacție la ingerință. Se mo- 
difică ca reacţie la schimbarea din mediu, nu în urma unei 
experiențe impulsive personale. În termenii organismului 
uman, acest lucru înseamnă că există o întrerupere a ființă- 
rii, iar locul ființări este luat de reacţia la ingerință. Atunci 
când ingerinţa se termină, reacția la ea nu mai este actuală și 
există o reîntoarcere la ființare. Aceasta mi se pare o descrie- 
re care nu numai că poate să ne ducă înapoi la viaţa intrau- 
terină fără a solicita vreun efort de imaginaţie, dar poate și 
să fie aplicată în mod util ca o simplificare extremă a feno- 
menelor foarte complexe aparținând vieţii de la orice vârstă 
ulterioară. 

Aceasta reprezintă izolarea abso- 
lută a individului ca parte a unită- 
ţii originare a aranjamentului me- 
diu-individ. 


Se naște întrebarea: cum se va realiza contactul? Va fi ca 
parte a procesului de viaţă al individului sau ca parte a agita- 


ției mediului? 


Haideţi să presupunem că adapta- 
rea activă este aproape perfectă. 
Atunci rezultatul este după cum 
se vede în diagrama 2. Propriile 
mișcări ale individului (poate o 
mișcare fizică propriu-zisă a spa- 
telui sau a piciorului în uter) des- 
coperă mediul. Acest lucru, repe- 
tat, devine un model de relaţie. 


Într-un caz mai puţin fericit, modelul de relaţie se bazează 
pe o mișcare din partea mediului, după cum se vede în dia- 
grama 3. Această mișcare merită denumirea de „ingerință“. 


Individul reacționează la ingerin- 
ță, care este imprevizibilă, de vre- 
me ce nu are nimic de-a face cu 
procesul de viaţă al individului. 
Acest lucru, repetat, de asemenea 
devine un model de relaţie, iar re- 
zultatul este foarte diferit de cel 
din cazul primului model. În timp 


ce, în primul caz, totalul experienţelor este perceput ca parte 
din viață și real, în cel de-al doilea caz, reacţia la ingerinţă în- 
depărtează de sentimentul unei trăiri reale, care este redobân- 
dit doar prin reîntoarcerea la izolarea în liniște (diagrama 4). 

Prin intermediul acestei reprezentări diagramatice simple, 
se poate arăta că influențele mediului pot începe de la o vâr- 
stă foarte timpurie să determine dacă o persoană va încerca să 
experiementeze sau se va retrage din lume când va avea ne- 
voie de o reasigurare că viața merită trăită. Este posibil ca ri- 
giditatea și inadaptabilitatea unei mame (datorate anxietății 
sau stării depresive) să se manifeste în acest mod pentru be- 
beluș înainte de momentul nașterii. 

Discutând din punctul de vedere al acestui postulat al fi- 
ințării, continuității ființării și întreruperii acestei continuități 
prin reacții la.ingerinţe, cu reîntoarcere la ființare, putem face 
încă o afirmaţie: că, începând cu ceva timp înainte de naștere, 
bebelușul uman se obișnuiește cu întreruperile continuității și 
începe să devină capabil să le tolereze, cu condiţia să nu fie 
prea severe sau prea prelungite. În termeni fizici, acest lucru 
înseamnă că bebelușul nu numai că a avut experienţe de 
modificare a presiunii sau a temperaturii sau a altor fenome- 
ne simple din mediu, ci le-a și apreciat și a început să organi- 
zeze o modalitate de a se descurca cu ele. Din punctul de ve- 
dere al observatorului, mediul este la fel de important și atunci 
când există o simplă continuitate a ființării, și atunci când pro- 
voacă o ingerință, iar continuitatea este întreruptă de o reac- 
ție; pentru bebeluș totuși, nu există nici un motiv pentru con- 
știentizarea mediului îndeajuns de bun. Mediul îndeajuns de 
bun este absolut esenţial, trebuie să ne reamintim, pentru dez- 
voltarea naturală a ființei umane care se trezește la viaţă. 

Încercările de a studia psihologia stadiilor foarte timpurii 
ale dezvoltării umane au fost viciate și de obicei făcute inuti- 
le din cauza eșecului psihologului de a menţiona mediul în- 
deajuns de bun, pe care bebelușul în mod inerent nu-l con- 

știentizează, dar fără de care nu s-ar putea dezvolta. Uneori 
acest considerent poate fi aplicat practic chiar și într-un trata- 
ment psihanalitic obișnuit. Ca exemplu, aș menţiona cazul 
unui pacient care, într-un anumit moment în analiza sa, a 
spus, în timp ce stătea întins pe canapea cu faţa în sus: 


„Adineauri eram ghemuit undeva aici, în fața mea, și 
mă tot răsuceam în jurul meu.“ 


Imediat am plasat un mediu în jurul bebelușului ghe- 
muit, spunându-i pacientului: „Atunci când îmi spui asta, 
faci aluzie și la ceva de care nu aveai cum să știi, adică la 
existența a ceea ce eu aș numi un mediu.“ (Mă refeream, 
bineînţeles, atât la condiţiile fizice din uter, cât și la mediul 
psihologic.) Pacientul a spus: „Înţeleg ce vrei să spui, cum 
ar fi uleiul în care se învârt roțile.“ (Analogie cu o cutie de 
viteze sau cu un sistem de roți dințate.) 


Ca rezultat al faptului că am știut ce să fac cu acest mo- 
ment de retragere, această experienţă s-a transformat în- 
tr-un moment regresiv foarte important în cadrul analizei 
și a dus la mari schimbări, inclusiv în ceea ce privește ca- 
pacitatea pacientului de a trata realitatea externă într-o ma- 
nieră nouă. 


În toate tipurile de îngrijire a copilului și gestionare infan- 
tilă, ca și în îngrijirea bolnavilor fizic și psihic, această simplă 
diagramă a unui mediu care conţine individul este importan- 
tă pentru persoana care reprezintă mediul. 

Principiul esenţial este că, prin adaptarea activă la necesi- 
tățile simple (pulsiunile încă nu și-au preluat poziția centra- 
lă), individul poate FI și nu are nevoie să știe de mediu. De 
asemenea, eșecurile adaptării declanșează întreruperea conti- 
nuității ființării, reacţia la ingerința mediului și o stare de lu- 
cruri care nu poate fi productivă. Narcisismul primar, sau sta- 
rea anterioară acceptării realității unui mediu, este singura sta- 
re din care mediul poate fi creat. 

ACȚIUNEA Există un considerent subsidiar important 
GRAVITAȚIEI care afectează atât gestionarea bebelușilor, 

cât și pe cea a bolnavilor grav psihotici 
care au regresat fie din cauza bolii, fie în cursul tratamentului 
datorat bolii. Mă refer la prima experienţă a acțiunii gravita- 
ției. 

Trebuie să postulăm un stadiu, care aparţine vieţii intrau- 
terine, în care gravitația nu a apărut încă; iubirea, sau îngriji- 
rea, poate fi exprimată și apreciată doar în termeni fizici, prin 
adaptarea mediului care este aplicată din toate direcţiile. Una 
dintre schimbările declanșate de nașterea copilului este aceea 
că bebelușul nou-născut trebuie să se adapteze la ceva foarte 
nou, adică la experiența de a fi împins de jos în sus, în loc de 
aceea de a fi (con)ţinut din toate părţile. Bebelușul trece de la 
a fi iubit din toate direcţiile la a fi iubit doar de jos în sus. Fap- 
tul că mamele recunosc acest lucru este ilustrat în felul în care 
își (con)țin bebelușii și în felul în care îi înfașă uneori strâns în 
scutece; încearcă să le ofere timp acestora pentru a se obișnui 
cu noul fenomen. Stângăcia în gestionarea acestei treceri de la 
era pregravitațională la cea gravitațională furnizează un fun- 
dament visului de a cădea la infinit sau de a fi ridicat la înăl- 
țimi infinite. Din simptomatologia oamenilor adulți este evi- 
dent că, din punctul de vedere la bebelușului, trecerea de la o 
eră la cealaltă poate reprezenta trecerea de la a fi iubit la a fi 
neglijat. 


Capitolul 5 


O stare primară de fiinţare: 
stadiile pre-primitive 


NY a început există neintegrare, nu există nici o legătură 
între trup și psihic și nici un spațiu pentru o realita- 
SS-dte ne-MINE. Teoretic, aceasta este starea originară, ne- 
structurată și neplanificată. În practică, acest lucru nu este ade- 
vărat, deorece bebelușul este îngrijit, adică iubit, ceea ce în- 
seamnă iubit fizic. Adaptarea la necesități este aproape com- 
pletă. 

Pe măsură ce privim spre cele mai timpurii rădăcini ale 
dezvoltării emoționale, descoperim din ce în ce mai multă de- 
pendenţă. În cel mai timpuriu stadiu, dependența de mediu 
este atât de completă, încât nu merită să ne gândim la noua fi- 
ințţă umană individuală ca la o unitate. În acest stadiu, unita- 
tea este aranjamentul mediu-individ (sau oricum am numi acest 
lucru), unitate din care noul individ reprezintă doar o parte. 
În acest stadiu foarte timpuriu, nu este logic să discutăm de- 
spre un individ, și asta nu doar din cauza gradului de depen- 
denţă, și nu doar din cauză că noul individ nu are încă puterea 
să distingă un mediu, ci și din cauză că încă nu există un sine 
individual care să discrimineze între MINE și ne-MINE. 

Atunci când privim, vedem o mamă și vedem un copil care 
se dezvoltă în uterul ei, sau care este ținut în braţele ei, sau 
care se află în oricare alt fel în grija ei. Dar dacă privim prin 
ochii bebelușului, nu am atins încă un stadiu în care să existe 

un loc din care să privim. Cu toate acestea, germenii dezvol- 
tării viitoare se află acolo, iar continuitatea experienţei ființă- 
rii este esenţială pentru sănătatea viitoare a bebelușului care 
va fi un individ. 

Care este starea individului uman atunci când ființarea emer- 
ge din neființare? Care este fundamentul naturii umane în ter- 
menii dezvoltării individuale? Care este starea fundamentală la 
care fiecare individ, oricât ar fi de bătrân și oricâte experienţe ar 
avea, poate să se reîntoarcă pentru a o lua de la început? 

O descriere a acestei stări trebuie să implice un paradox. 
La început există o singurătate intrinsecă. În același timp, 
această singurătate nu poate exista decât în condiții de maxi- 
mă dependenţă. Aici, la început, continuitatea ființării noului 
individ se petrece în lipsa oricărei conștientizări a mediului 
sau a iubirii din mediu, acesta fiind numele pe care îl dăm (în 
acest stadiu) adaptării active de o asemenea manieră și într-un 
asemenea grad încât continuitatea ființării să nu fie tulburată 
de reacţia la ingerințe. 

Cu excepţia începutului, această singurătate fundamenta- 
lă și inerentă nu mai este niciodată reprodusă exact. Cu toate 
acestea, de-a lungul vieţii unui individ, continuă să existe o 
singurătate fundamental inalterabilă și inerentă, însoțită de 
absenţa conștientizării condiţiilor intrinseci acestei stări de sin- 
gurătate. 

Dorinţa de a ajunge la această singurătate interferează cu 
diverse anxietăți și este ascunsă în capacitatea unei persoane 
sănătoase de a-și îngriji singură partea sinelui destinată auto- 

Starea anterioară celei de singurătate este una de lipsă de 
viață, iar dorința de a muri este adesea o dorință deghizată de 
a nu fi încă viu. Experiența „primei deșteptări“ îi conferă in- 
dividului uman ideea că există o stare pașnică de lipsă de via- 
ță care poate fi atinsă în mod pașnic printr-o regresie extremă. 
Multe dintre lucrurile care sunt în mod obișnuit spuse sau 
simțite despre moarte au legătură cu această primă stare de 
dinaintea ființării, în care singurătatea este o realitate și cu mult 
înainte ca dependența să fie întâlnită. Viaţa unui individ este 

un interval între aceste două stări de lipsă de viaţă. Prima din- 
tre acestea, din care apare viaţa, nuanţează ideile oamenilor 
despre a doua moarte. 

Freud vorbea despre starea anorganică din care emerge fie- 
care individ și la care se reîntoarce fiecare individ și, plecând 
de la această idee, și-a formulat opinia despre Pulsiunile de 
Viaţă și de Moarte. Faptul că Freud a prezentat această reali- 
tate evidentă și a lăsat să se înțeleagă că în ea se ascunde un 
adevăr demonstrează geniul lui. Nici utilizarea imediată de 
către Freud a acestei realităţi, nici dezvoltarea unei teorii de- 
spre Pulsiunile de Viaţă și de Moarte pornind de la ea nu mă 
conving, și ar fi mai fructuos dacă cei care doresc să dezvolte 
munca lui Freud în acest domeniu ar ignora totul cu excepția 
ideii originare. 

Aș vrea să alătur două formulări separate, punând în lumi- 
nă un paradox; un observator poate percepe că fiecare ființă 
umană individuală rezultă ca materie organică din materie 
anorganică, iar la timpul potrivit se reîntoarce la starea anor- 
ganică. (Nici măcar acest lucru nu este cu totul adevărat, de 
vreme ce individul se dezvoltă dintr-un ovul cu o preistorie al- 
cătuită din toate ovulele ancestrale fertilizate de la apariţia ori- 
ginară a materiei organice din cea anorganică, în urmă cu mi- 
lioane de ani); în același timp, din punctul de vedere al indivi- 
dului și al experienţei individuale (care constituie psihologia), 
apariția nu s-a făcut dintr-o stare anorganică, ci din singurăta- 
te; această stare care se naște înainte de dependenţă poate fi re- 
cunoscută, dependenţa fiind de necontestat; această stare este 
mult anterioară pulsiunilor, și încă și mai îndepărtată de capa- 
citatea de vinovăţie. Atunci ce poate fi mai natural decât ca 
această stare, a cărei experienţă s-a făcut, să fie revendicată în 
explicarea morţii incognoscibile care urmează vieții? 

Bebelușul (sau fătul) nu are deloc capacitatea de a fi îngri- 
jorat cu privire la moarte. Totuși trebuie să existe în fiecare be- 
beluș capacitatea de a fi îngrijorat cu privire la singurătatea 
pre-dependenţei, de vreme ce aceasta a fost trăită, iar această 
idee nu este tulburată de nesiguranța cu privire la momentul 
în care bebelușul uman începe să existe. 

Recunoașterea acestei experiențe umane inerente a singură- 
tății pre-dependente este de o importanţă extraordinară. Dez- 
voltarea ulterioară a lui Freud a teoriei despre Pulsiunile de Via- 
ță și de Moarte introduce conceptul de moarte percepută, dis- 
tincția percepută dintre stările organică și anorganică, și chiar 
ideea distructivității, și în același timp Freud omite să se refere 
la dependenţa originară, mai mare tocmai pentru că nu este încă 
simțită, și la înțelegerea și perceperea treptată a dependenței. 
Până la urmă, teoria lui devine o falsă teorie a morţii ca sfârșit 
al vieţii și, de asemenea, o teorie a agresivităţii care este și ea 
falsă deoarece evită două surse extrem de importante ale agre- 
siunii: cea care este inerentă impulsului de iubire primitiv (în 
stadiul pre-îndurare, în afara reacției la frustrare) și cea care 
aparține întreruperii continuității ființării prin ingerinţe care im- 
pun reacții. Dezvoltarea teoriei psihanalitice în vederea cuprin- 
derii acestor (și poate și altor) fenomene timpurii probabil a fă- 
cut ca teoria freudiană despre Pulsiunile de Viaţă și de Moarte 
să fie redundantă, și mi se pare că propria îndoială a lui Freud 
cu privire la validitatea acestei teorii a devenit mai importantă 
decât teoria însăși. Totuși bineînțeles că este posibil ca eu să fi 
înțeles greșit ce voia Freud să spună cu adevărat. 

Dacă poate fi găsită secvențialitatea: singurătate, depen- 
dență crescută, impuls pulsional într-un stadiu anterior îndu- 
rării, apoi îngrijorare și vinovăţie, nu pare necesar să introdu- 
cem o „Pulsiune a Morţii“. Dacă, pe de altă parte, nu există 
nici un element agresiv în impulsul de iubire primitiv, ci doar 
furie în urma frustrării, și deci dacă trecerea de la neîndurare 
la îngrijorare nu are importanţă, atunci este necesar să căutăm 
o teorie alternativă a agresiunii, iar atunci Pulsiunea Morţii 
trebuie reexaminată. 

Moartea, pentru un bebeluș aflat la început, înseamnă ceva 
foarte bine definit, și anume pierderea ființării datorită reac- 
ției prelungite la ingerinţele din mediu (eșecul adaptării înde- 
ajuns de bune). Nu este nevoie să trecem dincolo de asta și să 
forțăm o teorie a cunoștinței infantile timpurii a lipsei de via- 
ță, care este absurdă, de vreme ce ar presupune o dezvoltare 
importantă care, prin ipoteză, încă nu a avut loc. 


Capitolul 6 


Haos 


u trebuie să postulăm o stare originară de haos. Ha- 
osul este un concept care poartă în el ideea de ordi- 
* ne; și nici întunericul nu există la început, de vreme 
ce întunericul implică lumină. La început, înainte ca fiecare in- 
divid să creeze lumea din nou, există pur și simplu o stare de 
ființare și zorii unei conștientizări a continuității ființării și a 
continuității existenţei în timp. 

Haosul apare prima oară în istoria dezvoltării emoționale 
a individului ca urmare a întreruperilor reactive ale ființării, 
mai ales atunci când aceste întreruperi durează prea mult. Îni- 
țial, haosul este ruperea firului ființării, iar recuperarea se pro- 
duce prin reexperimentarea continuității; dacă tulburarea de- 
pășește un grad de toleranţă stabilit prin experiențele ante- 
rioare de ființare continuă, atunci, după niște legi economice 
primare o cantitate de haos va intra în constituţia individului. 

Haosul capătă înţeles exact atunci când începe să se dis- 
ceară un fel de ordine. Reprezintă o alternativă la ordine și, 
în momentul în care haosul însuși poate fi perceput de indi- 
vid, a devenit deja un fel de ordine, o stare care poate deveni 
organizată ca apărare împotriva anxietăţilor asociate cu or- 
dinea. 

Haosul capătă noi înțelesuri în relaţie cu ordinea care se 
numește „integrare“. Neintegrarea — starea primară — nu 
este haotică. Dezintegrarea este haotică, reprezentând o alter- 

nativă la ordine, și se poate spune că este un tip rudimentar 
de organizare defensivă, defensivă împotriva anxietăţilor pe 
care integrarea le aduce cu ea. Cu toate acestea, dezintegrarea 
nu este o stare care să poată continua de la sine, și în măsura 
în care trebuie menţinută, dezvoltarea emoțională trebuie sus- 
pendată. Fiecare formă de haos contribuie la haosul care apar- 
ține stadiilor următoare, iar revenirea din haos într-un stadiu 
timpuriu furnizează o contribuţie pozitivă la revenirea ulte- 
rioară din haos. 

Fără îndoială că există un grad de haos în mediu, care nu 
poate duce decât la o stare defensivă haotică în individ, cu un 
rezultat greu de diferențiat clinic de defectul mintal care ține 
de o deficiență a țesutului cerebral. Defectul rezultă în acest 
caz dintr-o stagnare permanentă a dezvoltării la o dată foarte 
timpurie. 

Haosul lumii interioare este un fenomen care apare mult 
mai târziu. În limbajul fenomenelor mai târzii, haosul lumii 
interioare este o stare organizată care derivă din sadismul oral 
și aparţine vieţii pulsionale a ființei umane care a atins statu- 
tul de unitate și are un înăuntru și un în afară. Anxietatea ipo- 
hondriacă ţine de acest haos dinăuntru, iar depresia (una din- 
tre formele ei) implică un control magic asupra tuturor feno- 
menelor interne, până la reconstrucţia ordinii intrinseci. 

Haosul din lumea externă care este elaborat de pacientul 
depresiv reprezintă încercarea individului de a arăta cum este 
interiorul lui. Ca apărare împotriva unei astfel de proceduri, 
individul poate deveni obsedat de necesitatea de ordine exte- 
rioară, ca în nevroza obsesională; dar comportamentul obse- 
sional permanent indică haosul interior, așa încât ordinea ob- 
sesională nu poate vindeca, deoarece nu poate trata decât cu 
reprezentările externe sau negările haosului intern. 

Deci la început nu există haos pentru că nu există ordine. 
Această stare poate fi numită „neintegrare“. Haosul apare în 
relaţie cu integrarea și reîntoarcerea la haos se numește „dez- 
integrare“. 

Următoarele stări defensive nu sunt haotice, dar sunt de 
natura clivajului. Clivajul este o stare esenţială pentru toate fi- 

ințele umane, dar una care poate să nu devină semnificativă, 
dacă gestionarea efectuată de mamă face posibilă amortizarea 
iluziilor. În absenţa unei adaptări active care să fie îndeajuns 
de bună, clivajul devine semnificativ, cu următoarele rezulta- 
te: 


A. Rădăcina sinelui adevărat, cu spontaneitatea, relaționa- 
tă în mod omnipotent cu lumea subiectivă, incomuni- 
cabilă și 

B. Sinele fals relaționat pe baza complianţei (fără sponta- 
neitate) cu ceea ce noi numim realitatea exterioară. 


Treptat, pe măsură ce dezvoltarea avansează, individul 
poate cuprinde clivajul care există în personalitate, și atunci 
lipsa unității este numită „disociere“. 

Atingerea statutului de unitate și a poziţiei depresive face 
posibilă dramatizarea haosului, a clivajului și a disocierii din 
lumea interioară personală, rezultatele complexe ale experien- 
țelor pulsionale personale fiind încorporate în aceste drama- 
tizări. 

După ce individul a atins statutul de unitate, dezintegra- 
rea este o desfacere organizată a integrării, determinată și 
menținută datorită anxietăţii intolerabile din experimentarea 
unității. Clivajul până la dezintegrare are loc de-a lungul lini- 
ilor de sciziune din aranjamentul lumii interioare sau al lini- 
ilor de sciziune din lumea exterioară percepută. 

Disocierea este un termen care descrie o stare a unei per- 
sonalităţi relativ bine dezvoltate, în care există o lipsă destul 
de exagerată de comunicare între diverse elemente. De exem- 
plu, poate exista o absenţă a comunicării între stările de somn 
și de veghe prin reamintirea viselor. Există o disociere norma- 
lă (în timp) între viaţa unui copil de trei ani și viața aceluiași 
copil când crește cu câțiva ani. Disociereâ se poate manifesta 
ca o predispoziţie la „evaziuni“l, la perioade de acţiune și via- 
ță care nu se înscriu în caracterul general al copilului și pe care 
acesta nu și le reamintește după aceea. 


1 În original „fugues“. (N. t.) 

Individul devine acum capabil să piardă contactul cu or- 
ganizările vaste asociate cu nivelurile primitive de existență 
și să se bucure de o conștiință îmbogățită și, de asemenea, tul- 
burată de inconștient. Anumite elemente din cadrul sinelui ră- 
mân inacceptabile pentru acesta și o formă specială de incon- 
știent (cel refulat) se constituie acum ca trăsătură. 

Refularea este numele dat pierderii din conștiința unei per- 
soane mai mult sau mai puțin sănătoase a unor grupuri de 
sentimente, amintiri și idei, cauza fiind durerea intolerabilă 
care aparţine conștiinței iubirii și urii coincidente și a fricii de 
răzbunare. Inhibiţia pulsională este strâns legat de aceasta. În 
privința refulării aduce alinare psihanaliza clasică, permițân- 
du-i pacientului să devină conștient de conflict și să tolereze 
anxietatea care aparține exprimării pulsionale libere. 

Dacă dezvoltarea se desfășoară bine, individul devine ca- 
pabil să înșele, să mintă, să facă compromisuri, să accepte con- 
flictul ca realitate și să abandoneze ideile extreme de perfec- 
țiune și de opus al perfecțiunii, care fac existenţa intolerabilă. 
Capacitatea de a face compromisuri nu este o caracteristică a 
celor nebuni. 

Ființa umană matură nu este nici atât de drăguță, nici atât 
de urâcioasă ca cea imatură. Apa din pahar conţine noroi, dar 
nu este noroi. 


Capitolul 7 


Funcţia intelectuală 


RE 


a început există corpul, apoi un psihic care, la indivi- 
zii sănătoși, devine treptat ancorat în corp; mai de- 

„fvreme sau mai târziu apare un al treilea fenomen, 
care se numește „intelect“ sau „minte“. 

Cea mai bună abordare a unui studiu al locului minţii în 
natura umană este pornind de la baza simplei existențe a con- 
tinuumului psyche-soma, în prezența unui mediu care este în- 
deajuns de bun. 

La început, mediul trebuie să se adapteze 100% la necesi- 
tăți, altfel starea de ființare este întreruptă de reacția la inge- 
rințe. Totuși, curând, o adaptare totală devine inutilă și o trep- 
tată adaptare inadecvată la necesități devine utilă (fiind în ace- 
lași timp inevitabilă). Intelectul a început să explice și să per- 
mită și să se aștepte la o adaptare inadecvată (până la un anu- 
mit nivel) și, astfel, să transforme un oarecare grad de adap- 
tare inadecvată înapoi în adaptare totală. Experiențele sunt ca- 
talogate, clasificate și puse în legătură cu un factor temporal. 
Cu mult înainte ca gândirea să se constituie ca trăsătură, gân- 
direa necesitând probabil cuvinte, intelectul avea deja o func- 
ție de îndeplinit. Funcţia intelectuală variază deci într-un foar- 
te mare grad de la bebeluș la bebeluș, de vreme ce travaliul 
care trebuie îndeplinit de către minte depinde nu atât de fac- 
torii inerenţi ai ființării și ai creșterii, cât de comportamentul 
mediului sau al mamei care îngrijește bebelușul. O gestiona- 


a 

re haotică (mamă nebună) determină o confuzie intelectuală 
și un tip de defect mintal, dar o ușoară creștere a efortului da- 
torată unei adaptări inadecvate inițiale poate determina o su- 
pradimensionare intelectuală și o dezvoltare a minţii care poa- 
te fi folosită mai târziu într-un mod valoros, deși această sta- 
re aduce cu ea un anume grad de instabilitate, de vreme ce, ca 
fenomen, este mai degrabă reactivă decât inerentă. 

Într-un caz extrem, o supradezvoltare intelectuală care re- 
ușește să contrabalanseze adaptarea inadecvată la necesități 
devine ea însăși atât de importantă în economia copilului, în- 
cât mintea devine bona care acționează ca mamă-surogat și în- 
grijește copilul în sinele acestuia. Într-un astfel de caz, mintea 
are o falsă funcţie și o viață proprie și ajunge să domine con- 
tinuumul psyche-soma, în loc să reprezinte o funcție specială a 
acestuia. Rezultatul îi poate mulțumi pe profesorii și părinții 
care apreciază inteligența. Cu toate acestea, psihiatrii cunosc 
și pericolele, și sentimentul de irealitate al tuturor lucrurilor, 
pentru un individ care s-a dezvoltat într-un astfel de mod. 
Această abordare a studiului folosirii minţii trebuie efectuată 
împreună cu studiul capacității intelectuale care depinde de 
calitatea creierului, calitate ce este în mare parte o chestiune 
de ereditate. Testele de inteligenţă de rutină care au fost pro- 
iectate cu atenţie și ingeniozitate în ultimii ani intenționează 
să examineze această din urmă calitate a intelectului. Totuși 
aceste teste nu oferă nici un fundament pentru evaluarea per- 
sonalității sau a creșterii emoționale personale. 


Capitolul 8 


Retragere şi regresie 


sa 
AŞ n stadiile finale ale unei psihoterapii în care a existat o 


regresie localizată în situaţia analitică, și dezvoltată și 

AI “menținută în cadrul profesional al tratamentului, devi- 
ne evident că există o relaţie strânsă între această regresie și 
retragerea obișnuită. Retragerea este un fenomen frecvent și, 
dacă condiţiile nu sunt favorabile, atunci retragerea este orga- 
nizată într-un mod ostil și se poate aplica expresia „a fi moro- 
cănos“. 

Este util să judecăm retragerea ca o stare în care persoana 
în cauză (copil sau adult) (con)ţine o parte regresată a sinelui 
și o îngrijește, sacrificând relaţiile externe. 

Dacă, în momentul unei retrageri din cadrul unei psihote- 
rapii, unde există posibilitatea observării și gestionării pline 
de tact, terapeutul intervine rapid și (con)ţine copilul, atunci 
pacientul îi transferă terapeutului îngrijirea și devine treptat 
acel copil. 

Retragerea este o procedură protectoare și este utilă, dar 
reîntoarcerea din retragere nu aduce nici o alinare și chiar exis- 
tă complicaţii inerente acestui proces. Totuși regresia are o ca- 
litate tămăduitoare, de vreme ce prin ea pot fi corectate expe- 
rienţe timpurii și există o odihnă reală în experienţa și recu- 
noașterea dependenţei. Reîntoarcerea din regresie depinde de 
o recâștigare a independenţei, iar dacă acest lucru este bine 
gestionat de către terapeut, rezultatul este că pacientul se va 


LZZZZA 


172 D.W. Winnicott 


afla într-o stare mai bună decât înainte de episod. Toate aces- 
tea depind, bineînțeles, atât de existența unei capacități de a 
avea încredere, cât și de capacitatea terapeutului de a justifi- 
ca această încredere, și poate exista o lungă fază preliminară 
a tratamentului consacrată construirii încrederii. 

În regresia dintr-o psihoterapie, pacientul (de orice vârstă) 
trebuie să poată ajunge în cele din urmă la o absenţă a con- 
știentizării îngrijirii furnizate de mediu și dependenţei, ceea 
ce va însemna că terapeutul furnizează o adaptare la necesi- 
tăți îndeajuns de bună. Aceasta este starea de narcisism pri- 
mar, care trebuie atinsă în anumite momente ale tratamentu- 
lui. În călătoria de reîntoarcere, pacientul are nevoie ca tera- 
peutul să joace două roluri — cel mai rău imaginabil, în toate 
privințele, și cel mai bun — sau o figură maternă idealizată 
angajată într-o îngrjire perfectă a copilului. Recunoașterea 
treptată a identității atât a terapeutului idealizat, cât și a celui 
foarte rău merge mână în mână cu acceptarea gradată din par- 
tea pacientului a binelui și răului din cadrul sinelui, a dispe- 
rării și a speranţei, a irealului și a realului și chiar a tuturor ex- 
tremelor contrastante. La sfârșit, dacă totul merge bine, va 
exista o persoană care va fi umană și imperfectă, aflată într-o 
relație cu un terapeut care este imperfect în sensul de a nu fi 
dispus să acţioneze perfect dincolo de un anumit grad și de o 
anumită perioadă de timp. 

Aceleași lucruri se întâlnesc și în îngrijirea obișnuită a co- 
pilului, dar sunt mai greu de studiat prin observarea directă 
a mamei și bebelușului, decât prin studiul relaţiei terapeuti- 
ce. 


Capitolul 9 


Experienţa naşterii 


Ye poate afirma cu certitudine că nu există cunoștințe 
SA exacte despre efectul procesului nașterii asupra bebe- 

S „*lușului care se naște. Este dificil chiar și de dovedit că 
există vreun efect. Mulţi ar argumenta că nu poate exista vreun 
efect, de vreme ce bebelușul încă nu există ca ființă umană, pen- 
tru a fi afectat. Punctul de vedere pe care îl propun aici este că, 
la termen, există deja o ființă umană în uter, una care poate avea 
experienţe și acumula amintiri corporale și chiar organiza mă- 
suri defensive pentru a face față traumelor (ca de exemplu în- 
treruperea continuității ființării datorită reacției la ingerințele 
mediului, în măsura în care mediul eșuează în adaptare). 

Conform acestui punct de vedere, feţii la termen trec prin 
procesul nașterii fiecare cu o capacitate sau lipsă de capacitate 
individuală de a face față marii treceri de la a fi nenăscut la a fi 
născut. În acest context, trebuie reamintit că există o variabili- 
tate extremă a gradului în care evenimentul nașterii este trau- 
matic pentru bebeluș, presupunându-se că bebelușul există ca 
ființă care poate fi luată în considerare. 

Cred că trebuie să postulăm existența unei nașteri normale, 
adică existența unei treceri de la starea de a fi nenăscut la cea 
de a fi născut care să nu fie traumatică. 

Întrebarea este: ce înseamnă acest lucru în termenii psiholo- 
giei bebelușului? Nașterea normală implică trei mari trăsături: 
în primul rând, faptul că bebelușul trăiește o întrerupere fla- 

grantă a continuității ființării (datorită ingerinţelor schimbării 
presiunii etc.), dar a devenit deja capabil într-o oarecare măsu- 
ră să umple golurile din continuitatea ființării, asociate cu reac- 
ţia la ingerinţe; în al doilea rând, faptul că bebelușul a adunat 
amintiri ale senzațiilor și impulsurilor care reprezintă fenome- 
ne ale sinelui, de vreme ce aparţin perioadelor în care ființarea, 
mai degrabă decât reacţia, era la ordinea zilei. A treia trăsătură 
este reprezentată de faptul că mecanismul procesului nașterii 
nu este prea anormal, adică nașterea nu este nici precipitată, 
nici întârziată. Pornind de la aceste presupuneri, putem conce- 
pe o naștere în care, din punctul de vedere al bebelușului, tre- 
cerea de la starea nenăscută la cea născută este declanșată de că- 
tre bebeluș, care este pregătit din punct de vedere biologic pen- 
tru schimbare și care ar fi afectat negativ de întârzierea aceste- 
ia. Prin asta vreau să spun că bebelușul are o serie de impulsuri 
și că progresia înspre a fi născut vine din capacitatea bebelușu- 
lui de a se simţi responsabil. Noi știm, bineînţeles, că nașterea 
a fost declanșată de contracțiile uterine. Dar din punctul de ve- 
dere al bebelușului, impulsul lui a fost cel care a produs schim- 
barea și progresia fizică, de obicei cu capul înainte, către o po- 
ziție nouă și necunoscută. Sigur că se înscrie între limitele nor- 
malului existența unui grad considerabil de reacție la diverse- 
le senzații și ingerințe noi, care o să determine în mod inevita- 
bil întreruperi repetate ale continuității ființării, solicitând până 
la limita extremă capacitatea bebelușului de a tolera aceste în- 
treruperi. Trebuie să pornim de la presupunerea că poate exis- 
ta o naștere care, din punctul de vedere la bebelușului, nu de- 
vine o ingerinţă într-un grad excesiv, ci este ceva produs de im- 
pulsurile către mișcare și schimbare care izvoresc chiar din sta- 
rea de a fi viu a bebelușului. Schimbarea stării bebelușului de 
la a nu respira la a respira este de obicei folosită pentru a exem- 
plifica natura intrinsec traumatică a faptului de a fi născut sau 
de a fi fost născut. 

Totuși sugerez că experienţa anterioară a bebelușului de re- 
cuperare în urma reacției la ingerințe, plus pregătirea lui biolo- 
gică pentru trecerea la respirația propriu-zisă pot acoperi până 
și inițierea respirației și că, de fapt, un bebeluș postmatur poate 

la naștere să sufere deja din cauza întârzierii respirației. În mod 
similar, un bebeluș prematur poate rata ceva din valoarea expe- 
rienţei nașterii. 

Bebelușii născuţi prin operaţii cezariene reprezintă un caz 
special, iar studiul modelului anxietăţii la persoanele născute 
prin operaţii cezariene poate arunca ușor o lumină interesantă 
asupra problematicii sensului nașterii pentru bebeluș, după 
cum a sugerat chiar Freud.l 

Presupun că într-o naștere normală nu există nici grabă, nici 
întârziere și că bebelușul născut printr-o operaţie cezariană, deși 
în anumite privințe avantajat față de ceilalți bebeluși, pierde 
ceva prin faptul de a fi privat de experienţa obișnuită a naște- 
rii. Cel mai important factor variabil este întârzierea, care apa- 
re atât de frecvent în procesul nașterii, datorită faptului că ma- 
mele au început să aibă copii destul de târziu în societatea noas- 
tră; acest lucru, cuplat cu inhibiţiile ce aparțin civilizației și cu 
realitatea mărimii capului bebelușului uman, determină o sta- 
re de lucruri în care este improbabil, de fapt, să aibă loc prea 
multe nașteri normale. Probabil că ușoare grade de întârziere 
ce depășesc capacitatea bebelușului de a tolera întârzierea sunt 
foarte frecvente și, din punct de vedere clinic, descoperim aici 
un fundament pentru interesul intelectual cu privire la timp și 
la diviziunea timpului și la dezvoltarea unui simţ al sincroni- 
zării. Multe ființe umane posedă amintiri corporale ale proce- 
sului nașterii ca exemplu izbitor de întârziere dincolo de orice 
înțelegere, de vreme ce, pentru un bebeluș care reacționează la 
ingerințele unei nașteri întârziate, nu există nici un precedent 
și nici o unitate de măsură cu care să măsoare întârzierea sau 
să prevadă rezultatul. Nu există nici o modalitate prin care să-i 
comunicăm bebelușului, în timpul unei nașteri întârziate, că 
aproximativ într-o jumătate de oră se va termina totul, și din 
această cauză bebelușul este prins într-o întârziere indefinită 
sau „infinită“. Acest tip de experienţă dureroasă conferă un fun- 
dament puternic pentru chestiuni de tipul formei în muzică 


1 Comunicare personală [a lui Freud] către John Rickman. 
[Vezi și Freud (1905).] 

unde, în lipsa oricărei rigidități a unui cadru, ideea finalului este 
menținută în mintea ascultătorului chiar de la început. Muzica 
fără formă este plictisitoare. Lipsa de formă în general este in- 
finit de plictisitoare pentru cei ce sunt în mod particular afec- 
taţi de acest tip de anxietate, din cauza întârzierilor, dincolo de 
orice înțelegere, ce s-au petrecut în pruncia lor. Muzica, având 
o structură a formei clară, determină o reasigurare particulară, 
separat de celelate valori ale muzicii. 

Acesta este un exemplu relativ sofisticat și există mulți care 
nu se pot simţi reasigurați împotriva infinitului folosind forme. 
Pentru aceștia, este necesară o descriere rudimentară a unui pro- 
gram exact după ceas, pentru a preveni ca plictiseala să-i covâr- 
șească. Infinitatea sau întârzierea aparţin într-un mod destul de 
natural procesului nașterii, în timp ce nu este atât de normal și 
este în mod special important pentru anumiţi bebeluși să poa- 
tă calcula probabilitățile cu mintea lor, astfel încât să ajungă să 
poată prevedea hrănirea pe baza zgomotelor din bucătărie sau 
justifica în cele din urmă o întârziere prin înțelegerea tipului de 
motive ce le determină pe mame să nu fie punctuale. 

În procesul nașterii se petrece și trecerea majoră de la a nu 
respira la a respira. Posed dovezi provenite din munca clinică 
indicând că bebelușul poate deveni conștient de respirația ma- 
mei în sensul de mișcări ale burţii sau schimbări ritmice ale pre- 
siunii sau zgomotelor și că, după naștere, bebelușul poate avea 
nevoie să restabilească contactul cu funcționarea fiziologică a 
mamei, mai ales cu respiraţia ei. Din acest motiv, consider că este 
probabil ca anumitor bebeluși să trebuiască să Li se permită un 
contact nud cu mama, și mai ales să poată fi mișcaţi în ritmul 
mișcărilor burţii ei. Probabil că pentru un bebeluș care tocmai 
s-a născut respirația mamei este cea care are sens, în timp ce pro- 
pria lui respirație rapidă nu are sens până nu începe să se apro- 
pie de frecvenţa ritmului respirației mamei. Cu siguranță că be- 
belușii, fără a-și da seama ce fac, se joacă cu ritmuri și secvenţe, 
și o observare atentă poate uneori releva că își reglează ritmul 
respirației cu ritmul cardiac (de exemplu, efectuând o respirație 
completă pe durata a patru bătăi cardiace). Puțin mai târziu, îi 
putem vedea încercând să se descurce cu diferenţa dintre ritmul 

lor respirator și cel al mamei și, poate, cu relațiile bazate la înce- 
put pe respiraţia cu frecvență dublă sau triplă. 

Succesiunea poate fi aceasta: conștientizarea intrauterină a 
bebelușului cu privire la respirația mamei; conștientizarea pro- 
priei respiraţii. Fără îndoială că, dacă într-un caz particular nu 
există nici un motiv special pentru conștientizarea respirației, 
atunci pur și simplu fiziologia preia controlul, iar copilul respi- 
ră și devine conștient de respiraţie fără a se putea spune ceva 
mai interesant în acest sens; dar acest lucru nu reprezintă în 
mod obișnuit neapărat normalul. Aparține în mod particular 
dezvoltării copilului deficient mintal. Dar, dat fiind că există tot 
felul de ființe umane, se poate întâmpla să existe mulți bebeluși 
pentru care respirația să nu reprezinte un lucru chiar așa im- 
portant, deoarece au alte interese mai strigente, ca de exemplu 
imaginile eidetice sau echivalentul lor în domeniul auditiv sau 
kinestezic. 

Nașterea anormală din punctul de vedere al bebelușului în- 
seamnă, din punctul nostru de vedere, travaliu prelungit. Mul- 
te dintre diversele complicaţii pe care noi le cunoaștem, ca ob- 
servatori adulți, sigur nu înseamnă nimic pentru bebelușul care 
este pe cale de a fi născut. Totuși avem dovezi că ceea ce perce- 
pe bebelușul este catalogat, în măsura în care întârzierile și pro- 
babil durerile contracţiilor nu tulbură prea mult sau nu deter- 
mină o perioadă prea lungă în care continuitatea ființării să fie 
întreruptă. În afara unei predispoziţii a bebelușului nou-născut 
pentru crize convulsive determinate de inflamațţia corticală, pot 
exista și așa-zisele „leșinuri“, fără fundament somatic. Nu tre- 
buie uitată posibilitatea ca ele să furnizeze un model pentru 
dezvoltarea „absenţelor“! într-un stadiu ulterior. Se pare că doar 
un anumit grad al traumei nașterii poate fi conținut ca expe- 
rienţă de către bebeluș și că cel mai rău scenariu nu ţine atât de 
afectarea severă ducând la inconștienţă, cât de o situație chinui- 
toare în care există progresia repetată fără prea multă presiune 
și totuși cu o lipsă repetată, de rezultat. 


1 O varietate de crize convulsive generalizate; pot exista absenţe tipice 
(petit mal) sau atipice. (N. t.) 

Reiese că, dacă toate acestea, sau măcar o parte, sunt adevă- 
rate, atunci există un înțeles foarte real pentru cuvântul „nor- 
mal“ ca descriere a unui copil nou-născut. 

Cu siguranţă că cei mai mulți copii nu se află în cea mai nor- 
mală stare la naștere și că au nevoie de o augumentare a tehni- 
cilor de gestionare timpurie prin care mama furnizează un me- 
diu reproducând cât se poate de fidel condiţiile intrauterine. 
Pare să existe o nevoie obișnută de a fi (con)ținut în liniște după 
naștere. Probabil că nu numai pielea este foarte sensibilă la 
schimbările de textură și temperatură, dar că același lucru se 
poate spune și în termeni psihologici generali. 

Probabil că, prin prisma tehnicilor de îngrijire atentă, bebe- 
lușul care a trecut printr-un travaliu deosebit de chinuitor are 
nevoie să-i fie permisă imediat după naștere o perioadă prelun- 
gită din cea mai simplă stare cu putinţă, fie cea de a fi (con)ținut, 
fie cel mai apropiat echivalent disponibil. Cu siguranţă că ideea 
de a lua un nou-născut și de a-l supune curățării, sau chiar îm- 
băierii, nu poate reprezenta o procedură potrivită în astfel de 
cazuri. Mulţi copii au nevoie de o perioadă în care să-și recu- 
pereze echilibrul pe care-l aveau sau să recupereze un sentiment 
de continuitate a ființării în locul reacției la ingerinţe, astfel în- 
cât să poată începe din nou să aibă impulsuri și chiar să caute 
activ sânul. Este important pentru mamă să-și vadă copilul și 
chiar să-l simtă lângă corpul ei imediat după naștere, și există 
mame care simt că acest lucru este atât de important încât anes- 
tezia generală este ceva intolerabil pentru ele dacă nu-și pot re- 
veni din ea imediat ce copilul s-a născut. Totuși ar fi greșit să 
spunem că toți bebelușii sunt pregătiți pentru mamele lor ime- 
diat după naștere, de vreme ce mulţi dintre ei au nevoie să se 
recupereze în urma experienţelor pe care le-au avut. Probabil 
că nu este suficient de recunoscut că atât mama, cât și bebelu- 
șul care nu este prea tulburat pot amândoi beneficia foarte mult 
de pe urma câtorva momente împreună, cu bebelușul în con- 
tact direct cu pielea mamei și poate legănat de respirația aces- 
teia. Se poate să nu fie o problemă de interes imediat în hrăni- 
re, deși pare să existe loc pentru toate tipurile posibile de varia- 
ţii în cadrul termenului „normal“. 

Presupun că nu ne putem gândi la tulburarea bebelușului 
care poate apărea în urma experienței nașterii doar în termenii 
dilacerării meningelui și hemoragiei din canalul rahidian. 
Aceste traume fizice apar cu o frecvenţă considerabilă și une- 
ori starea fizică domină scena, dar în cazurile normale nu este 
vorba de o traumă fizică atât de importantă încât necesitățile 
emoționale ale mamei și copilului să trebuiască încălcate. 

Probabil cea mai bună dovadă că experiența nașterii este o 
experienţă reală sau, cu alte cuvinte, că bebelușul deja există 
pentru a putea avea o experiență provine din marea plăcere pe 
care o fac aproape tuturor copiilor (și adulților, dacă stăm să ne 
gândim) activităţile și jocurile care implică o punere în act a 
unuia sau altuia dintre aspectele procesului nașterii. În acest fel 
se poate vedea iar că, în măsura în care procesul nașterii este 
normal, el este important pentru copil, astfel încât despre un 
copil născut în condiţii de narcoză severă datorată anesteziei 
mamei se poate spune că a pierdut ceva. 

Există oameni care descoperă dovezi ale amintirilor corpo- 
rale aparținând procesului nașterii și care, cu toate acestea, nu 
cred că există un individ prezent în momentul nașterii, capabil 
să aibă experiențe. Aceștia încearcă uneori să iasă din această 
dilemă postulând un inconștient rasial, un fel de amintire moș- 
tenită a nașterii datorită nenumăratelor nașteri ale strămoșilor. 
Dar teoria inconștientului rasial poate fi cu ușurință folosită ca 
o deturnare de la fenomenul foarte interesant și important al 
dezvoltării individului și al amintirilor experienţelor personale. 

Nu este sigur dacă Freud însuși credea că fiecare persoană 
reține amintirile corporale ale procesului nașterii personale sau 
dacă presupunea existenţa a ceva precum un inconștient rasial, 
atunci când a observat că modelul anxietății poate fi determi- 
nat (cel puţin în parte) de către experienţele din timpul naște- 
rii individului. Probabil inițial credea în amintiri rasiale, dar ul- 
terior a tins să gândească mai mult în termenii propriei istorii 
a individului. 

Este relativ evident că, dacă bebelușii sunt capabili, în felul 
pe care îl presupun eu, să aibă experienţe la această vârstă fra- 
gedă, atunci, dacă există întârzieri în procesul nașterii, pot apă- 

rea senzaţii foarte inconfortabile la nivel respirator, mai ales 
dacă se exercită o presiune asupra cordonului ombilical sau 
dacă acesta este în jurul gâtului; astfel încât bebelușul devine 
parţial asfixiat înainte de a putea începe să respire. 

Aceste idei, deși dificile, pregătesc drumul pentru luarea în 
considerare a rezultatelor unei anamneze atente. Anamnezele 
potrivit efectuate mamelor care sunt încă în posesia tuturor da- 
telor arată că (separat de tulburările corporale) bebelușii varia- 
ză în privinţa capacităţii lor de a începe o viață pulsională în ter- 
menii alăptatului la sân. Variaţiile în capacitatea mamei de a 
hrăni, depinzând de propria ei psihologie, de trecutul ei perso- 
nal și de starea fizică a sânilor și sfârcurilor ei, pot fi luate com- 
plet în considerare, și nici stările a doi copii nu sunt prea asemă- 
nătoare între ele atunci când o mamă și un copil încep să con- 
struiască o relaţie pe îndelete. Trebuie să rezervăm cuvântul 
„normal“ pentru bebelușul care este pregătit atunci când mama 
este pregătită, iar atunci putem folosi cuvântul „anormal“ pen- 
tru a descrietoate gradele de iritabilitate pe care le întâlnim și 
care adesea fac imposibil ca o mamă să hrănească un anumit co- 
pil, deși nu a avut nici o dificultate cu ceilalți copii ai ei. 

Este ca și cum anumiţi copii se nasc paranoizi, prin aceasta 
vrând să spun într-o stare de persecuție expectativă, în timp ce 
alții nu. Este foarte ușor de susținut că bebelușii paranoizi au 
moștenit o tendință sau manifestă un factor constituțional, dar 
argumentele în această direcţie trebuie precedate de un studiu 
al preistoriei bebelușului, luând în considerare toate limitările 
ținând de imaturitatea bebelușului. Am descris anterior moduri 
în care o dispoziție paranoidă poate fi congenitală, dar nu moș- 
tenită. 

Pentru aceia care nu cred că există o ființă umană prezentă 
în acest stadiu timpuriu, nu există nici o altă cale decât să ac- 
cepte factorii constituționali, de vreme ce nu poate exista nici o 
îndoială că unii copii sunt foarte „dificili“ de la început. 

În relatările publicate ale teoriei psihanalitice, care s-a bazat 
la început pe studiul nevrozei la adulţi, pare adesea că viaţa ar 
începe pentru bebeluș o dată cu prima hrănire. Acest lucru si- 
gur nu este adevărat, și orice studiu care ar face lumină asupra 

naturii bebelușului în momentul primei hrăniri, și de asemenea 
în momentul nașterii, ar fi binevenit. Nu este necesar ca totul 
să fie cunoscut dintr-o dată. Întrebarea este: care este cea mai 
bună abordare în studiul acestui subiect? Răspunsul evident 
este: observarea directă a bebelușilor. Totuși aici există dificul- 
tăți foarte mari, de vreme ce nu este posibil să observăm un be- 
beluș decât în sensul privirii corpului și urmăririi comporta- 
mentului. Probabil cel mai convingător studiu al necesităților 
copilăriei foarte timpurii provine din observarea pacienţilor 
analitici care au regresat în cursul tratamentului psihanalitic. 
Din propria mea experiență, ceea ce m-a învăţat cel mai mult a 
fost observarea regresiei constante urmate de progres în cazurile 
borderline, adică în cazul indivizilor care trebuie să ajungă până 
la boala de tip psihotic dinăuntrul lor în cursul tratamentului. 
Pacienţi mai sever bolnavi, aceia care au decompensat până la 
nivelul unei regresii în afara psihoterapiei, nu sunt atât de utili 
în cadrul acestui travaliu; dar din lucrările lui Rosen putem ve- 
dea că o aplicare directă a principiilor ce au fost descoperite ca 
valabile în tratamentul persoanelor mai puţin bolnave poate da 
rezultate chiar în cazul pacienţilor psihiatrici degenerați. Chiar 
dacă rezultatele lui Rosen nu ar fi durabile, ar fi suficiente pen- 
tru a dovedi că studiul psihozei este similar cu studiul istoriei 
psihologice foarte timpurii a individului aflat în dezvoltare. 

Dacă privim această chestiune din unghiul opus, studiul sta- 
diilor timpurii ale dezvoltării emoţionale individuale este cel 
care poate furniza înțelegerea sănătății mintale ca absenţă a psi- 
hozei. Deci nu există studiu mai important ca acela al individu- 
lui la începuturi, aflat într-o relaţie intimă cu mediul. În acest 
punct se întâlnesc mai multe discipline ale cercetării științifice 
generale, ale gestionării și diagnosticului psihoterapeutic și psi- 
hiatric și, de asemenea, ale filosofiei, cărora le datorăm curajul 
de a avansa pas cu pas înspre o mai bună înțelegere a naturii 
umane. 


Capitolul 10 


Mediul 


„&. SScum se poate efectua un studiu la mediului. 

Pentru indivizii maturi, mediul reprezintă ceva la care indi- 
vidul contribuie și pentru care bărbatul sau femeia își asumă 
individual responsabilitatea. Într-o comunitate în care există 
o proporţie îndeajuns de mare de indivizi maturi, există o sta- 
re de lucruri care furnizează fundamentul pentru ceea ce se 
numește „democraţie“. Dacă proporţia indivizilor maturi se 
află sub o anumită valoare, democraţia nu poate deveni reali- 
tate politică, de vreme ce afacerile vor fi conduse de către cei 
imaturi, adică de către aceia care prin identificarea cu comu- 
nitatea își pierd propria individualitate sau de către aceia care 
nu evoluează niciodată dincolo de atitudinea individului de- 
pendent de societate. 

Observând adolescentul, vedem lărgirea treptată a grupului 
cu care individul se poate identifica fără pierderea identității 
personale. Fundamentul acestui grup este reprezentat de via- 
ţa familială, și știm cât de potrivit este pentru adolescent ca 
familia originară să continue să existe, astfel încât să se poată 
atât revolta împotriva ei, cât și să o poată folosi, și astfel să 
poată exista experimentări cu alte grupuri mai largi fără pier- 
derea grupului originar care are o preistorie, adică cel care a 
existat în anii timpurii formativi, înainte de perioada de laten- 
ță. Copiii aflați în perioada de latență sunt foarte afectați de des- 
trămarea căminului, deoarece în acel moment ei nu ar trebui 

să fie preocupaţi cu aceste chestiuni; trebuie să poată lua me- 
diul înconjurător ca fiind de la sine înţeles și să se îmbogăţeas- 
că din punct de vedere educaţional și cultural, și să-și îmbo- 
gățească jocul și toate tipurile de experiențe personale. 

Existenţa situaţiei familiale are o importanţă foarte specia- 
lă pentru băiat și fată în timpul perioadei foarte importante de 
creștere emoțională dinaintea perioadei de latenţă și după dobân- 
direa capacităţii de a stabili relaţii interpersonale ca între per- 
soane întregi. Acolo unde situaţia familială are la bază o uni- 
une satisfăcătoare între părinţi, copilul poate rezolva toate as- 
pectele diverse ale situaţiei triunghiulare: pulsiunilor le poa- 
te fi permisă dezvoltarea completă, pot fi visate atât vise he- 
terosexuale cât și homosexuale, și poate fi acceptată întreaga 
gamă a capacităţii pentru ură, ca și pentru agresivitate pură și 
cruzime de către fiecare copil. Toate aceste lucruri se întâmplă 
de-a lungul timpului datorită supravieţuirii căminului și a uni- 
unii dintre părinți, datorită apariţiei și supravieţuirii și, une- 
ori, bolii sau morții fraților, și datorită capacității părinţilor de 
a distinge realitatea de vis. 

Deși existența unui mediu familial este foarte importantă 
în acest stadiu, ea nu este totuși esenţială. Poate ar fi mai po- 
trivit să spunem că devine din ce în ce mai puţin esenţială pe 
măsură ce trece timpul și pe măsură ce copilul devine capabil 
să folosească situaţii triunghiulare surogat în care să dramati- 
zeze și să rezolve toată gama de sentimente de care este capa- 
bil. Se poate spune că, o dată ce un copil a dobândit capacita- 
tea de relații interpersonale în termeni de persoane întregi, 
dacă situaţia familială se destramă, copilul poate totuși fi ca- 
pabil să o gestioneze, dacă este asigurat un anumit substitut 
familial și dacă este evitată confuzia. Copiii suportă sau își re- 
vin mai ușor în urma morții părinților decât în urma compli- 
caţiilor determinate de dificultățile emoționale dintre părinți. 
Se poate spune că destrămarea unui cămin cu siguranță mo- 
difică dezvoltarea emoţională a unui copil aflat în perioada 
prelatentă, dar depind multe.de dezvoltarea emoţională ante- 
rioară a acelui copil. Tipul tulburării este de așa manieră, în- 
cât, de exemplu, un copil mai mare își poate asuma un com- 

portament matern față de unul mai mic atunci când căminul 
se destramă și se poate descurca bine, dar cu un preț, de vre- 
me ce o atât de mare responsabilitate nu ar fi trebuit să cadă 
pe niște umeri atât de tineri. Cu toate acestea, copilul rămâne 
un copil, și în anumite privințe poate fi chiar îmbogăţit de că- 
tre responsabilități. Abia aceasta este perioada în care un co- 
pil devine capabil să facă față separării de părinți și este im- 
portant să distingem separările care implică folosirea de situa- 
ţii triunghiulare surogat — să locuiască pentru un timp cu o 
mătușă, de exemplu — de cele care implică smulgerea copilu- 
lui din situaţiile triunghiulare cunoscute și trecerea la o ges- 
tionare impersonală, cum se întâmplă, de exemplu, atunci 
când este nevoie ca un copil să fie internat la spital. La aceas- 
tă vârstă, copilul nu numai că a încorporat modelele din me- 
diul înconjurător, ci a construit și un model personal de aștep- 
tări; s-a remarcat pe bună dreptate că, treptat, copilul dezvol- 
tă un „mediu intern“, iar acesta, pe măsură ce timpul trece și 
creșterea continuă, ajută la tolerarea eșecului mediului și la or- 
ganizarea și producerea, într-un mod pozitiv, a împrejurărilor 
emoționale pe care copilul le dorește. De asemenea, este im- 
portant de reamintit că, atunci când un copil devine capabil 
să aprecieze situaţiile triunghiulare surogat, este momentul să 
se furnizeze șanse pentru exercițiul noii capacități. Fundamen- 
tul vieţii copilului continuă să fie situaţia triunghiulară origi- 
nară, cea în care copilul se află în relaţie cu cei doi părinți. Se 
poate presupune că un copil de 2 ani abia a intrat, nesigur, în 
această perioadă în care situaţiile triunghiulare surogat pot fi 
folosite, iar un copil de această vârstă cu siguranţă nu este pre- 
gătit să facă față desprinderii de situaţia triunghiulară cunos- 
cută și trecerii la o gestionare impersonală. 

Fundamentul vizitelor zilnice la copiii care trebuie inter- 
naţi, ceea ce a devenit un procedeu frecvent abia în ultimii ani 
în această țară, este reprezentat de nevoia copilului mic de un 
mediu emoțional simplificat. Se poate spune că un copil de 2 
ani care a trecut cu bine prin complexitatea dezvoltării emo- 
ționale timpurii nu este pregătit să facă față unei gestionări 
impersonale, iar îngrijirea fizică satisfăcătoare dintr-un spital 

nu este suficientă; astfel încât fie părinții trebuie să-și menţi- 
nă relaţia cu el în timp ce copilul este în spital, fie copilul tre- 
buie să aibă posibilitatea să dezvolte un triunghi de relaţii su- 
rogat în cadrul instituţiei care a devenit din nefericire necesa- 
ră din cauza vreunei afecțiuni fizice ce necesită un tratament 
specializat. 

Fără a încerca să fim exacți cu privire la vârste, putem ob- 
serva că aproximativ în jurul vârstei de 5 ani mulți copii de- 
vin capabili să folosească experienţele din afara căminului, în 
vreme ce, la vârsta de 2 ani, copilul sigur va fi afectat de des- 
trămarea situaţiei familiale — care înseamnă simpla stare de 
lucruri a cărei bază este reprezentată de uniunea părinților. 

La o vârstă și mai timpurie, și iar nu este nevoie să fiu exact, 
trebuie să ne gândim la mediu în perioada în care copilul con- 
solidează atingerea poziţiei depresive în dezvoltarea emoțio- 
nală. Pe măsură ce ne deplasăm înspre începuturi, descope- 
rim că mediul devine din ce în ce mai important. Deja când 
copilul are 2 ani și este normal și se află în procesul rezolvării 
complexităţii relației cu cei doi părinţi, descoperim că mediul 
trebuie să fie îndeajuns de bun și trebuie să fie menţinut. 
Atunci când mergem și mai spre început și ne gândim la po- 
ziția depresivă, știm că bebelușul nu poate reuși fără îngrijirea 
continuă din partea unei alte persoane. În acel moment este o 
chestiune de copil și mamă sau mamă-surogat. Mama trebuie 
să fie disponibilă pentru a (con)ţine situația în timp; nu numai 
că trebuie să fie disponibilă într-un mod fizic, dar trebuie să 
fie destul de sănătoasă încât atitudinea ei să fie constantă de-a 
lungul timpului și trebuie să supraviețuiască zilei și cumulă- 
rilor de zile pe care le numim săptămâni și luni pentru ca be- 
belușul să poată experimenta în mod repetat anxietăţile aso- 
ciate cu impulsurile pulsionale, și perlaborarea ulterioară aces- 
tor experienţe, și reînnoirea relației cu mama după perioada 
de perlaborare. Bebelușii pot supravieţui atunci când nimeni 
nu joacă acest rol, dar supraviețuiesc lipsindu-le ceva din dez- 
voltarea lor emoţională, ceva de o importanţă vitală, iar rezul- 
tatul este o neliniște și o lipsă a capacității pentru îngrijorare, 
o lipsă de profunzime și o incapacitate pentru jocul construc- 

tiv și, în cele din urmă, o incapacitate de a munci; cu un rezul- 
tat nesatisfăcător atât pentru individ, cât și pentru societate. 

Funcţia specială a mamei sau a mamei-surogat de a prezen- 
ta bebelușul lumii exterioare și de a face posibilă iluzia contac- 
tului a fost descrisă. Se poate spune că acest aspect al îngriji- 
rii materne nu este într-un mod atât de specific o funcţie a ma- 
mei reale, de vreme ce, dacă reușește, bebelușul capătă o ca- 
pacitate pe care o poate folosi tot restul vieţii, în timp ce, prin 
comparaţie, în ceea ce privește poziția depresivă, ceea ce con- 
tează este capacitatea de a face reparaţie inițial în privința ma- 
mei înseși. Cu toate acestea, se pare că adaptarea foarte sensi- 
bilă la necesităţi, care se cere pentru ca bebelușul să debuteze 
cu bine în această chestiune a relaţiei cu realitatea exterioară, 
necesită o stare de lucruri care nu prea poate să apară decât 
dacă mama reală este cea care se ocupă de copil. 

La început, gradul de adaptare necesar este atât de mare, 
încât nu poate fi realizat îndeajuns de bine decât de cineva 
care are acel tip de pregătire conferit în mod natural de cele 
nouă luni de sarcină, în timpul cărora mama devine treptat ca- 
pabilă să se identifice cu bebelușul într-o măsură care nu i-ar 
reuși nici măcar aceleiași mame la câteva săptămâni după ce 
bebelușul s-a născut. 

Examinând factorii care duc la integrare și la instalarea psi- 
hicului în corp, observăm că unul dintre aceștia ține de mediu 
și de îngrijirea fizică generală ca expresie a iubirii. Aceasta este 
situaţia în care este importantă tehnica, mai degrabă decât 
relația personală, dacă este să existe o astfel de situaţie, astfel 
încât în aceste chestiuni există o necesitate relativ mai mică ca 
mama să fie cea care se ocupă de ele. Cu alte cuvinte, dacă teh- 
nica îngrijirii copilului este bună, problema persoanei care fo- 
losește această tehnică nu este atât de importantă. Pe de altă 
parte, trebuie reamintit că experiența mai multor tehnici re- 
prezintă o situaţie confuză pentru bebeluș; se poate spune că 
tehnica unei singure persoane este destul de variată și atât de 
variată pe cât poate suporta un bebeluș în aceste stadii timpu- 
rii, fără să determine confuzie. Un bebeluș crescut într-o insti- 
tuție poate să se descurce mai bine în privința integrării și in- 

stalării psihicului în corp decât în privinţa iniţierii contactului 
cu realitatea și, după cum am arătat, nu se poate descurca de- 
loc în privința dezvoltării îngrijorării. Totuși diversele aspec- 
te ale dezvoltării emoționale sunt atât de strâns legate între 
ele, încât este extrem de artificial să delimităm aceste chestiuni 
între ele. Ă 

Dacă mergem și mai mult înapoi, devenim implicaţi în sta- 
rea de lucruri în care individul nu posedă nici un sentiment 
al trecerii timpului, nici o continuitate a integrării, chiar dacă 
integrarea apare în anumite momente, și nici o capacitate de 
a se simţi dependent. De asemenea, nici capacitatea intelectu- 
ală care conferă înţelegerea eșecului adaptativ nu s-a dezvol- 
tat, iar alinarea oferită de elaborarea imaginară, care reprezin- 
tă aspectul psihic al funcţiei, nu este încă disponibilă. În aceste 
stadii timpurii, se află în funcțiune niște forţe teribile, dar prin- 
cipalul comentariu ar trebui să fie că acele forțe care există 
sunt foarte importante datorită faptului că încă nu există nici 
o alinare în privința cruzimii primitive; domnesc factori eco- 
nomici simpli, iar dacă anumite condiţii nu sunt prezente, 
atunci sigur vor apărea anumite tulburări. Pe măsură ce îna- 
intăm către cele mai timpurii stadii, ne îndreptăm către com- 
pleta fuziune a individului cu mediul, cea implicată de cuvin- 
tele „narcisism primar“. Există o stare intermediară între aces- 
ta și relaţiile interpersonale, care are o foarte mare importan- 
ță, despre care se poate spune că între mama care ține copilul 
în mod fizic și copil există un strat pe care trebuie să-l recu- 
noaștem și care este în același timp atât un aspect al ei, cât și 
al copilului. Este nebunesc să ai o asemenea persectivă, și to- 
tuși această perspectivă trebuie păstrată. Aici se poate face o 
analogie strânsă cu situaţia fizică anterioară nașterii: mama 
avea un copil înăuntrul ei. Uterul avea înăuntrul lui un întreg 
organism dezvoltat dintr-un singur ovul care a fost fertilizat. 
Endometrul s-a specializat pentru a se contopi cu placenta. În- 
tre mamă și copil există deci sacul amniotic, placenta și endo- 
metrul. Nu este nevoie să exagerăm analogia, dar și din punct 
de vedere fizic este adevărat că între mamă și bebeluș există 
un set de substanţe care este absolut esenţial până în momen- 

tul în care se produce în cele din urmă separarea. Acest set de 
substanţe se pierde apoi atât pentru mamă cât și pentru bebe- 
luș. În acest stadiu, care este atât de dificil de descris, noi, ca 
observatori, putem înţelege cu ușurință până unde este mama 
și de unde începe copilul. Totuși, în psihologia individului, 
există un important aspect al relaţiilor în care se poate spune 
că și în cel mai intim contact există o lipsă de contact, astfel 
încât fiecare individ păstrează în mod inerent o izolare abso- 
lută pentru totdeauna. În analogia fizică, este adevărat că ovu- 
lul era găzduit în corpul mamei, și nu parte din aceasta, iar 
după fertilizare a existat o organizare treptată a stabilirii inde- 
pendenţei; din punct de vedere biologic, se poate spune că 
mama nu pierde nimic din ea atunci copilul se naște, cu ex- 
cepția unei părți din endometru care devine contopită cu pla- 
centa. 

Am folosit cuvântul „nebunesc“, și asta dinadins, deoare- 
ce în teoria dezvoltării ființei umane există o dublă pretenţie 
asupra acestei substanţe intermediare în momentul trecerii de 
la narcisismul primar la relaţia de obiect. După ce bebelușul 
se naște, această substanță, care unește și separă deopotrivă, 
este reprezentată de obiecte și fenomene despre care se poate 
spune iar că fac parte atât din bebeluș, cât și din mediu. Doar 
treptat pretindem de la individul aflat în dezvoltare să recu- 
noască complet distincţia dintre realitatea exterioară și reali- 
tatea psihică interioară; și chiar există o relicvă a acestei sub- 
stanțe intermediare în viața culturală a adulților — de fapt în 
ceea ce diferențiază cel mai net ființele umane de animale (re- 
ligie; artă, filosofie). 

Înainte de toate acestea există o stare de narcisism primar 
sau starea în care ceea ce percepem ca mediul din jurul bebe- 
lușului și ceea ce percepem ca bebeluș constituie împreună o 
unitate. Termenul stângaci de „aranjament mediu-individ” 
poate fi folosit aici. Mediul, așa cum îl cunoaștem noi, nu tre- 
buie să fie menţionat, deoarece individul nu deţine nici un mij- 
loc de a-l percepe și de fapt individul încă nu există ca atare, 
nu este încă separat de aspectul care ţine de mediu al unității 
totale. Este un succes al unei dezvoltări emoționale sănătoase 

atunci când centrul de greutate al ființării trece treptat înspre 
partea din unitatea totală pe care noi (privind din afară) o pu- 
tem vedea cu ușurință ca reprezentând bebelușul. 

În acest stadiu foarte timpuriu, trebuie postulat că mediul 
trebuie să furnizeze 100% dih adaptarea de tip fizic dacă do- 
rim să se inițieze o creștere sănătoasă și ca centrul de greuta- 
te al ființări să tindă să se îndepărteze de mediul înconjurător 
către centrul în care se află fătul. Din punct de vedere fizic, 
mama preia aspectul care ţine de mediu din aranjamentul to- 
tal. 

S-a încercat descrierea factorului reprezentat de mediu în 
funcţie de diversele stadii ale dezvoltării emoționale. Totuși, 
pentru o completă înţelegere, trebuie să ne reamintim că sta- 
diile timpurii nu sunt niciodată cu adevărat abandonate, astfel în- 
cât, într-un studiu al individului de orice vârstă vom întâlni 
toate tipurile de cerințe adresate mediului, atât cele primitive, 
cât și mai tardive; iar în îngrijirea copilului, ca și în psihotera- 
pie, este necesar tot timpul să fim atenți la vârsta emoțională 
din momentul respectiv, pentru ca să poată fi furnizat mediul 
emoțional potrivit. 

Atunci când observăm dezvoltarea emoţională a bebelușu- 
lui în aceste stadii foarte timpurii, vedem cât de precare sunt 
te de mediu este în termeni fizici; la început, este instinctua- 
lă, iar orientarea specializată a mamei face probabil ca lucru- 
rile importante să se întâmple cu totul în afara înțelegerii și 
cunoașterii, exceptând cazul în care mama este bolnavă. Tre- 
buie observat totuși că o reîntoarcere la un stadiu mai timpuriu 
de dependenți înseamnă durere și un sentiment de precaritate 
ce ține de dependenţă. Probabil această trăsătură nu aparține 
dezvoltării originare care se desfășoară normal. În cazul unei 
boli sau în cursul psihoterapiei poate apărea regresie, iar re- 
gresia la stări infantile poate avea o calitate tămăduitoare, dacă 
suferința foarte intensă asociată cu dependenţa trăită regresiv 
poate fi tolerată. Neîndemânarea psihoteraputului, comparat 
cu mama, face de neconceput ca regresia la dependenţă, chiar 
și în cadrul unui tratament atent controlat, să fie plăcută. 

Ideea unei perioade minunate în uter (sentimentul oceanic 
etc.) este o organizare complexă a negării dependenței. Orice 
plăcere care apare o dată cu regresia aparține ideii de mediu 
perfect și comparativ cu aceasta trebuie cântărită ideea, la fel 
de reală pentru adultul sau copilul regresat, unui mediu atât 
de rău, încât nu poate fi nici o speranță a unei existențe per- 
sonale. 


Capitolul 11 


Maladiile psihosomatice reconsiderate 


N "N Meoria n maladiilor psihosomatice poate fi acum revi- 
YU zuită. În studiul maladiilor psihosomatice trebuie să 

SS păstrăm în minte tot ce se cunoaște despre dezvolta- 
rea emoțională a individului și să deducem relaţia dintre ele- 
mentele fizice și cele psihologice pas cu pas. Cel mai bine pot 
să descriu acest proces oferind câteva exemple. 


ASTMUL (a) În anumite cazuri de astm există factori 
biochimici implicaţi, a căror funcționare 
este obscură, iar cuvântul „alergie“ nu ne 

ajută mai mult, decât în măsura în care sugerează că ar exista 
o sensibilitate a individului la anumite proteine. În unele ca- 
zuri s-ar părea că latura somatică a sindromului este cea mai 
importantă, cel puţin în stadiile inițiale. Dacă s-ar accepta că 
în aceste cazuri cauza este una fizică, atunci s-ar suprapune 
rapid un strat secundar psihologic, care este variabil în func- 
ție de individ. Nu este posibil să ai astm fără să fii afectat de 
faptul că îl ai sau că ești predispus să-l ai. 

(b) Diverse studii au arătat că astmul este asociat cu un 
anumit factor din mediu. De obicei se susține că grija mater- 
nă exagerată predispune la astm, ca și la multe alte tipuri de 
simptome. Dacă aceste investigaţii sunt corecte, atunci există 


1 În prezent, mecanismele fiziopatologice ale astmului sunt mult mai bine 
documentate. (N. t.) 

ceva important de spus despre teorie, și anume că factorul ad- 
vers extern continuu nu este neapărat cauza originară; iar ca- 
uza originară poate fi sau nu grija maternă exagerată într-o 
anumită perioadă timpurie importantă. În orice caz, o înțele- 
gere completă a astmului în care există un factor advers ex- 
tern puternic necesită înțelegerea impactului asupra fiecărui 
copil al inconștientului refulat care stă la baza compulsiei ma- 
terne către o grijă exagerată. Acesta sigur este variabil. În pri- 
vina copilului văzut ca persoană întreagă, implicată în relaţii 
interpersonale, uneori astmul este foarte clar legat de faze de 
tensiune crescută, cum ar fi nașterea unui bebeluș sau episoa- 
de în care pe umerii copilului este plasată o greutate emoțio- 
nală căreia acesta nu îi poate face față în acel moment, și în 
urma cărora un alt copil poate ar fi dezvoltat enurezis sau o 
altă manifestare a stresului; motivul pentru care se dezvoltă 
astmul este asociat cu factori mai profunzi, dintre care unii 
sunt cunoscuți, iar alții nu. 

Analiza unui.copil cu astm, dacă analistul se menţine la ni- 
velul relaţiilor interpersonale și al conflictului dintre iubire și 
ură, dezvăluie multe lucruri valoroase. Copilul capătă o înțe- 
legere a ceea ce i se întâmplă și devine capabil să suporte ast- 
mul sau chiar să îl evite, adoptând anumite proceduri. Cu toa- 
te acestea, analiza unui astmatic care se menţine la aceste ni- 
veluri poate avea succes sau nu în privința simptomelor ast- 
mului, deși ea poate reuși bine în capacitarea copilului de a-și 
dezvolta atât caracterul și personalitatea, cât și o libertate ge- 
nerală a relațiilor. Analiza la acest nivel nu dezvăluie nicioda- 
tă nătura astmului însuși. Într-un tratament care ia în consi- 
derare momentul special din dezvoltarea relaţiei dintre bebe- 
luș și mamă care a fost numit „poziția depresivă în dezvolta- 
rea emoțională“ este aruncată mult mai multă lumină asupra 
înțelesului astmului pentru copil. Pot exista sisteme fantasma- 
tice bogate despre înăuntrul pieptului și tot felul de variațiuni 
pe tema pieptului simbolizând burta sau a pieptului ca alter- 
nativă la burtă sau la interiorul general al psihicului care a de- 
venit o unitate. Gestionarea violentelor bătălii interne și con- 
trolul forțelor binelui și răului din cadrul sinelui — acestea și 

toate celelalte fenomene care contribuie la anxietatea ipohon- 
driacă sunt descoperite și sunt importante pentru copil atunci 
când sunt conștiente în loc să fie inaccesibile, și sunt impor- 
tante și pentru noi în încercarea noastră de înțelegere. 

Totuși încă nu există nici un indiciu cu privire la natura ast- 
mului. În analiza în care există o regresie până la o dependen- 
ță mai mare, și în situaţia analitică și în relaţia de transfer, pa- 
cientul este infantil în anumite momente sau de-a lungul anu- 
mitor faze. Există o abordare mai îndeaproape a naturii reale 
a astmului însuși, deși trebuie să admitem că încă rămân mul- 
te de înţeles. Starea infantilă aduce o dată cu ea o alinare a pro- 
blemelor respiratorii asociate cu începutul perioadei de după 
naștere și chiar cu procesul nașterii. Apar amintiri corporale 
de o foarte mare importanţă, iar în ședințele de tratament sunt 
descoperite tulburări fizice ale aparatului respirator care nu 
fuseseră accesibile anterior ca material mnezic nici chiar în 
vise. Totuși indiciul pentru astm încă lipsește, de vreme ce 
aceste amintiri corporale ale tulburărilor respiratorii nu duc 
neapărat la astm, ele putând fi asociate în schimb cu o predis- 
poziţie către bronșită și cu tot felul de alte tulburări respirato- 
rii și senzaţii de sufocare etc. Abia când tratamentul atinge sta- 
diile foarte timpurii din dezvoltarea emoțională a individului, 
astmul pare să înceapă să-și găsească locul, ca de exemplu 
când pacientul este preocupat cu stabilirea unui sine adevărat 
ca loc din care să trăiască și cu instalarea acestui sine adevă- 
rat în trup. Aici devine rezonabilă legătura filologică între cu- 
vântul „suflet“ și cuvântul „respirație“. Mișcarea de du-te-vino 
a respirației este resimţită ca intolerabilă în cazul anumitor an- 
xietăţi asociate cu salvarea sinelui adevărat și probabil ascuns, 
și prin țipăt, ca și prin astm, se poate exprima conflictul din- 
tre nevoia de o intrare și o ieșire libere și anxietatea cu privi- 
re la lipsa de control asupra a ceea ce intră sau iese din proas- 
păt stabilita unitate psihică. Legătura bine cunoscută dintre 
eczema infantilă și astm nu este înțeleasă în termeni psiholo- 
gici, și până va fi înțeleasă trebuie acceptate argumentele în 
favoarea unui fundament fizic comun pentru cele două sin- 
droame. 

În această scurtă trecere în revistă a astmului, am încercat 
mai mult să ilustrez folosirea psihologiei diverselor tipuri, de- 
cât să fac o descriere completă a subiectului psihologiei ast- 
mului. 


ULCERUL Dacă examinăm subiectul ulcerului gastric, 
GASTRIC putem folosi din nou același sistem. Nu 

este nevoie să discutăm cauzele pur fizice 
ale ulcerului gastric. În termenii mediului, poate fi demonstrat 
că într-o proporţie semnificativă din cazurile de ulcer gastric 
sunt prezente condiţii ducând la un stres emoţional continuu. 
În unele dintre aceste cazuri, îndepărtarea factorilor externi 
adverși reprezintă o parte importantă a tratamentului fizic, iar 
tratamentul trebuie să fie fizic deoarece există o leziune fizică 
și periculoasă. În cadrul tratamentului prin internare și, de 
exemplu, regim doar cu lapte, oferit în cantități mici și frec- 
vente, trebuie reamintit că există și o separare a pacientului de 
mediul familial și o justificare pentru eliberarea de anxietăţi- 
le asociate cu munca. Dacă aceste anxietăţi nu sunt abordate 
printr-o gestionare potrivită, tratamentul prin mijloace fizice 
este predispus la eșec; încrederea pacientului în medic și asis- 
tente este de o importanță supremă ca parte din gestionare și 
în îndepărtarea factorilor emoţionali adverși continui care 
aparțin vieţii pacientului. În mod secundar, tratamentul tre- 
buie să implice o întrerupere a posibilității diverselor benefi- 
cii secundare care, bineînțeles, au o cauză psihologică. 

„ În termeni de relaţii interpersonale între persoane întregi, 
există multe de aflat dacă se întreprinde o cercetare. Este ac- 
cesibilă toată gama fantasmelor și viselor și investigarea rele- 
vă diverse identificări încrucișate. O analiză la acest nivel a 
unui pacient poate calma anxietăţile și îl poate face pe pacient 
capabil să facă față factorilor de mediu, ușurându-i nevoia de 
a alina experienţe timpurii nefericite care fuseseră uitate. În 
aceste cazuri, o analiză în termenii poziției depresive dezvă- 
luie multe, mai ales o dispoziţie defensivă de tip cronic cu o 
depresie ascunsă la bază. Aceasta este numită agitație anxioa- 
să comună în copilărie sau hipomanie, iar în teoria psihanali- 

tică, agitația este privită ca apărare maniacală împotriva de- 
presiei; o hiperactivitate constantă și acumularea excitației con- 
duc la modificări fiziologice care pot afecta cu ușurință diver- 
se elemente precum aciditatea conţinutului gastric. De aseme- 
nea, pot reprezenta și o sursă pentru anumite beneficii secun- 
dare compulsive și tulburări minore, cum ar fi mâncatul pe 
fugă sau alegerea incorectă a mâncării. Nu un factor izolat 
duce la ulcer gastric, ci acțiunea mai multora de-a lungul unei 
anumite perioade de timp. Analiza unui pacient de acest tip 
diferă în funcţie de prezența propriu-zisă a ulcerului sau doar 
a existenței condiţiilor care ar putea duce cu ușurință la for- 
marea unei ulceraţii cronice. În primul caz, ulcerului îi va fi 
conferită o semnificație de către pacient în funcţie de fantas- 
mele disponibile cu privire la fenomenele lumii interioare. În- 
tr-un anumit număr de cazuri, la baza bolii se va descoperi 
depresia care duce la dispoziția hipomaniacală, în pofida fap- 
tului că datorită analizei s-a obținut o mare alinare în terme- 
nii conflictului între iubire și ură și relațiilor interpersonale și 
anxietăților inerente complexului oedipian. Nu există nici un 
motiv particular pentru a ne aștepta ca analiza aspectelor mai 
primitive să contribuie la înțelegerea sau tratamentul ulceru- 
lui gastric, deși, bineînţeles, în fiecare caz în parte se poate des- 
coperi că există o boală psihotică la bază. 

Există totuși un aspect legat de tulburările psihosomatice 
de care trebuie să ne reamintim mereu, și acesta este că par- 
tea fizică a bolii ancorează boala psihologică în corp. Acest 
lucru are o importanță deosebită ca apărare împotriva unei 
refugieri în domeniul pur intelectual, adică împotriva unei 
pierderi a semnificației continuumului psyche-soma în indi- 
vid. În acest fel, fenomenele foarte timpurii care au fost de- 
scrise sub denumirea de „primitive“ pot deveni importante 
în studiul oricărui caz de tulburare psihosomatică, inclusiv 
ulcerul gastric. 

Se va observa că un studiu al factorilor externi curenți poa- 
te avea rezultate semnificative statistic, dar poate induce mult 
în eroare. 


Apendice 


REZUMAT | August 1954 
INTRODUCERE 


Examinarea copilului. 
Corp, psihic, minte. 


Sănătate: sănătatea imperfectă. 
Interrelaţii între maladiile somatice și tulburările psihologice. 
Domeniul psihosomatic (preliminar). 


II. 
Dezvoltarea emoțională a ființei umane. 


A. Relaţiile interpersonale. 
B. Îngrijorare [concern], vinovăţie, reparaţie. 
C. Stadiile primitive. 


A. Relaţiile interpersonale. 
Se: Eu: Supraeu: 
Sexualitatea infantilă. 
Instincte, genitale și pregenitale. 

Anxietatea. 

Organizarea apărărilor. 

Inconștientul refulat. 

Conceptul de „sănătate“, în termenii Teoriei Pulsionale. 


B. Stadiul de îngrijorare [concern]. 
Poziţia depresivă (Klein) în dezvoltarea emoțională. 
Tema lumii interioare. 
Starea de retragere: legătura cu (preocuparea 
(concentrarea 
Starea paranoidă și anxietatea ipohondriacă. 


Patru tipuri de material psihoterapeutic: 

1. Relaţiile exterioare; elaborarea imaginară. 
2. Interrealţiile lumii interioare. 

3. Ramificaţiile intelectuale. 

4. Fenomenele tranziționale. 


Studiul cadrului psihoterapeutic 
al stărilor liniștite-excitate 
al necesităților pre-primitive și primitive. 


C. Dezvoltarea emoțională primitivă. 
(a) Stabilirea unei relaţii cu realitatea exterioară (comună). 
Prima hrănire teoretică. 
Importanţa iluziei și stărilor tranziționale. 
Sinele fals: aspecte normale și anormale 
sinele care îngrijește 
persona (cf. Jung). 
(b) Integrarea. Atingerea statutului de unitate. 
(c) Instalarea [dzvelling] psihicului în corp. 
(d) Cele mai timpurii stări: 
Cea mai timpurie diagramă: aranjamentul mediu-individ. 
Experienţa nașterii. 
Starea primară de ființare. 
Haos-ordine apărând din vid. 

III. 
Evoluţia mediului. 


Studiul secvenţelor (1) Elaborarea imaginară a funcţiilor. 
Fantasma. 
Realitatea interioară. 
(II) Realitatea interioară; 
Visul; Memoria; arta creativă; 
Fantasma; joaca; munca; 
Fantasmarea. 


Dezvoltarea temei pediatriei psihosomatice. 
Relaţiile cu (1) funcționarea normală; 
(2)  nevroza; 
(3) tulburările de dispoziţie; 
(4)  psihozele. 


Fenomene și obiecte tranziționale. 


IV. 
Comportamentul antisocial. 
Delincvenţa din perspectiva eșecului mediului. 


Copilul cu carenţe afective. 


Laătenţa. 
Prepubertatea. 
Adolescenţa. 


Maturitatea. 

REZUMAT II c. 1967 
INTRODUCERE Studiul naturii umane. 
PARTEA |. 

Il. 


Examinarea copilului. 
Corp, psihic, minte. 
Continuumul psyche-some și mintea. 
Sănătatea imperfectă. 
Interrelaţii între maladiile somatice 
și tulburările psihologice. 
Domeniul psihosomatic. 


II. 


Dezvoltarea emoțională a ființei umane. 
Planul: (mergând înapoi) 
Relaţiile interpersonale. 
Stabilirea unităţii personale. 
Sarcinile principale. 
Întrețeserea cu sechelele dependenţei. 


PARTEA a II-a 


Introducere. Stabilirea statutului de unitate. 
Consecințe: îngrijorare [concern], 
vinovăţie, 


realitatea psihică 
personală intemă. 


Poziţia 

depresivă: refularea în termenii 
depresiei. 

Bogăția 

interioară — un nou concept. 


Tema lumii interioare. Modul de viață paranoid. 

Depresia ca tulburare de dispoziţie. 
Apărarea maniacală — mania. 


Diverse tipuri de material psihoterapeutic. 
Anxietatea ipohondriacă. 


PARTEA a III-a 
Teoria Eului. Relaţia cu realitatea exterioară: 
Joacă 
Creativitate 
Integrarea. 
Instalarea [indavelling]. 
Mediul. 


Postfață 


de Ioana Lazăr 


4 _Vafura umană este poate una dintre cele mai reprezen- 
1 tative cărți apărute sub numele lui D.W. Winnicott. 
Y Editată postum, circumscrie majoritatea ideilor sale 
definitorii. El începe prin a recunoaște limitarea personală a 
descrierii naturii umane, care este infinită în esență. Dar în 
condiţiile în care orice pretenţie de obiectivitate se supune in- 
trinsec limitelor personale ale individului care avansează 
structura „obiectivă“, este util să ne familiarizăm cu fiecare 
perspectivă cunoscută asupra naturii umane. Și, pornind de 
la această realitate a limitării personale, Winnicott începe prin 
a-și descrie propriul parcurs: formarea, experiența, probleme- 
le personale — și poate că cel mai mult spune despre el fap- 
tul că a considerat oferirea de sfaturi părinţilor ca fiind cea mai 
dificilă acțiune: nu psihoterapia cu copii mici, nu psihanaliza 
cu adulți psihotici, ci întâlnirea față în faţă cu niște părinți 
ajunși în situaţie de eșec, totuși îndeajuns de buni încât să ca- 
ute ajutor, trecând peste barierele narcisice — ce și cum să le 
spui pentru a-i ajuta fără a le afecta capacitatea naturală de a 
funcționa spontan și autentic în continuare. 

În condiţiile în care sănătatea transcende simpla stare de 
lipsă a bolilor, care devine doar punctul de plecare pentru să- 
nătatea propriu-zisă, Winnicott avertizează asupra pericolelor 
psihologiei aplicate, și anume limitarea la aspectele superfi- 
ciale ale psihologiei infantile sau falsa încadrare a entităților 

nosologice între niște limite prea rigide pentru a da seama de 
dinamica acestora. Alt aspect asupra căruia atrage atenţia este 
limitarea psihoterapiei de către ereditate — limitare care apa- 
re cel mai evident tocmai în psihanaliza oamenilor sănătoși. 
El susţine că psihanaliza ar trebui să se împletească cu psiho- 
somatica, psihiatria și medicina generală, dat fiind că în stu- 
diul fiziologiei excitaţiei celulare și somatice nu se poate să nu 
se ia în considerare realitatea psihică a individului respectiv. 
Accentuează un posibil efect benefic al tulburărilor psihoso- 
matice, care pot apărea în scopul de a contracara fie exacerba- 
rea intelectului, fie stările de depersonalizare. 

În afara teoriilor winnicottiene deja bine cunoscute, aceas- 
tă carte conține anumite abordări originale asupra unor ches- 
tiuni controversate, cum ar fi aceea a sufletului uman, pe care 
el îl vede ca fiind o proprietate a psihicului constituit prin ela- 
borarea imaginară a funcționării somatice a corpului, și astfel 
indisolubil legat de acesta. De asemenea, trecerea în revistă pe 
care o face teoriei pulsionale freudiene ne aduce avantajul de 
a putea surprinde punctele de apropiere sau de fractură între 
sistemele de gândire ale celor doi mari psihanaliști. În acest 
context, doresc să precizez că, deși Winnicottpare să pună ac- 
centul pe elaborarea imaginară ca marcă a umanului, și nu ne- 
apărat pe folosirea unui alt termen pentru „instinct“ (pentru 
a-l deosebi de instinctul animal), s-a preferat folosirea cuvân- 
tului „pulsiune“, deoarece reprezintă un termen deja împă- 
mântenit în peisajul psihanalitic românesc. În această expune- 
re asupra pulsiunilor, Winnicott ne oferă explicaţia sa perso- 
nală a progresiei pregenital-falic- genital, și anume, pornind 
de la importanța excitației generalizate în integrare, ajunge la 
a ne spune că anumite organizări ale excitaţiei devin domi- 
nante, iar elaborarea imaginară a tuturor excitațiilor tinde să 
se efectueze în termenii tipului pulsional dominant. De ase- 
menea, ne împărtășește obiecțiile sale în privința stadializării 
nivelului pregenital: prin prisma progresiei neîndurare-—îngri- 
jorare (ruthlessness—concern), susţine că nu există dovezi care 
să demonstreze că activitatea bebelușului este inițial erotică, 
apoi sadică. După aceea constată variabilitatea extremă a sta- 

diului anal, ceea ce îl diferenţiază de stadiile oral sau genital. 
Materiile excretate — asupra cărora se pune accentul în acest 
stadiu — au o preistorie, ceea ce dovedește o complexitate care 
depășește în mod definitoriu un simplu stadiu al creșterii 
Se-ului. De asemenea, discută într-un chip extrem de capti- 
vant prin implicaţiile conţinute distincția dintre masculin și 
feminin, al cărei debut este marcat de stadiul intermediar fa- 
lic, dat fiind că în acest stadiu, băiatul este complet, fantasme- 
le înscriindu-se în aceeași linie cu performanţele, spre deose- 
bire de fată, care nu experimentează această completitudine. 
În stadiul genital, în care accentul cade mai degrabă pe pene- 
trare și impregnare (spre deosebire de stadiul falic în care erec- 
ţia este cel mai important lucru, iar pierderea ei ar fi de nesu- 
portat), bărbatul împărtășește din nou un destin comun cu fe- 
meia: depinde de ea, de alteritate, pentru sentimentul de com- 
pletitudine. Deși descrierea genitalităţii feminine nu se poate 
efectua în absenţa invidiei de penis și fantasmei de castrare, 
totuși această perspectivă asupra dezvoltării pulsionale este 
mai potrivită pentru masculin decât pentru feminin, sexuali- 
tatea feminină fundamentându-se într-o măsură mai mare pe 
stadiile pregenitale și necesitând într-o măsură mai mare fan- 
tasmele infantile despre înăuntrul propriu și al mamei (pozi- 
ţia depresivă). De altfel, Winnicott își precizează într-o notă pe 
marginea textului intenţia de a prezenta o invidie față de fe- 
minin la bărbaţi, echivalentă invidiei de penis. Toată această 
expunere a diferenței masculin-feminin conturează o conti- 
nuitate a ființării specială în cadrul feminității, în care femeia 
există încă din fetiță, iar atmosfera realității interioare pare a 
păstra o linie comună a frustrării, pe când în cadrul masculi- 
nității, dezvoltarea pare să fie oarecum segmentată de fantas- 
mele și trăirile fazei falice. În continuare, Winnicott propune 
termenul de „complex oedipian inversat“ pentru fete, mai de- 
grabă decât „complexul lui Electra“, deoarece lasă subiectul 
deschis imaginaţiei, doar sugerând că există o altă cale pentru 
fete decât pentru băieți. 

Un alt punct de interes pe care Winnicott îl ia în discuție, 
din păcate doar într-o notă pe marginea textului, vizează di- 

ferenţa dintre homosexualitatea normală, implicând atingerea 
stadiului genital, și fixarea într-un stadiu pregenital, cu depla- 
sarea erotismului oral asupra anusului. De altfel, el scrie și în 
text că, dată fiind sexualitatea inerentă vieţii fantasmatice și 
capacităţii de identificare a individului, sexualitatea se dez- 
voltă în funcție de persoana de care se îndrăgostește copilul 
când ajunge la vârsta relaţiilor interpersonale (între pruncie și 
perioada de latenţă). Întreaga terminologie a complexului oe- 
dipian nu poate fi aplicată de fapt decât în măsura în care exis- 
tă o situaţie triunghiulară implicând persoane întregi și reale, 
percepute ca atare de către copil, deci nu atât timp cât a treia 
persoană este doar obiect parțial. Rezolvarea cu succes a com- 
plexului oedipian se face prin intermediul anxietăţii de cas- 
trare, ea fiind cea care-i permite copilului să trăiască în conti- 
nuare și care îi îngăduie și tatălui să trăiască. Tatăl este intro- 
iectat și folosit ca prototip de conștiință. Astfel, controlul exer- 
citat de Supraeu nu se întinde doar asupra pulsiunilor, ci și 
asupra fenomenelor complexe ale Eului ce depind de aminti- 
rile experienţelor instinctuale și ale fantasmelor legate de aces- 
tea, Winnicott observând aici o legătură cu poziția depresivă. 
De fapt, abia în relaţia triunghiulară oedipiană ura poate apă- 
rea în mod liber, întrucât ceea ce este urât este o persoană în- 
treagă, ce se poate apăra, poate supravieţui, poate pedepsi și 
ierta; aceasta este ceea ce descătușează și iubirea. Dacă există 
o dezvoltare sănătoasă, în culmea excitației anxietatea este ma- 
ximă, dar este tolerată ca atare; un copil care a dezvoltat apă- 
rări nevrotice va prezenta o conștientizare scăzută. Orbirea din 
mitul oedipian simbolizează ideea de „inconștient refulat“. 
Atenţia cu care Winnicott se apleacă asupra elementelor mi- 
tului îl apropie de Wilfred R. Bion care, la rândul lui, găsea că 
Oedip reprezintă și triumful curiozităţii, simbolizând în acest 
sens integritatea științifică. Acesta nu este singura apropiere 
între Winnicott și Bion, ei împărtășind o viziune asupra natu- 
rii umane care demonstrează multe puncte comune, căci am- 
bii pleacă în dezvoltarea teoriilor lor de la poziţiile Kleiniene 
paranoid-schizoidă și depresivă. De exemplu, Bion, în prime- 
le sale lucrări despre funcționarea psihotică, susține că Eul nu 

se poate retrage niciodată complet din realitate (în replică la 
diferenţa pe care o exprimă Freud între nevroză și psihoză: „În 
prima, Eul, în virtutea supunerii lui la realitate, suprimă un 
fragment al Se-ului — viața pulsională — pe când în psihoză 
același Eu se pune în serviciul Seului și se retrage dintr-o par- 
te a realității.“), contactul individului cu realitatea fiind mas- 
cat de „fantasme de omnipotenţă care vizează să distrugă re- 
alitatea sau conștientizarea ei și să realizeze o stare care nu 
este nici viață, nici moarte“. Această descriere conţine simili- 
tudini cu cea pe care Winnicott o face Sinelui fals, dezvoltat 
pe baze compliante la o realitate catastrofal de frustrantă, pen- 
tru a masca Sinele adevărat și a-i permite subzistența până la 
o eventuală dată ulterioară când vor fi îndeplinite condiţiile 
pentru o dezvoltare și o viață proprie autentică. În aceeași li- 
nie se înscrie și diferența pe care el o vede între tipul nevrotic 
și cel psihotic: nevroticul tinde către conștientizare, în timp ce 
psihoticul caută sentimentul de realitate (de autenticitate). 
Winnicott precizează în continuare și implicaţiile acestei dife- 
rențe în termenii necesităților pacienţilor aflați în analiză: par- 
tea nevrotică necesită capacitatea de toleranţă a analistului, în- 
țelegerea proceselor și exprimarea (prin interpretare) a acestei 
înțelegeri, în timp ce partea psihotică necesită tolerarea regre- 
siei propriu-zise la dependenţă. De altfel, una dintre modali- 
tățile de eșec în îngrijirea copilului, în viziunea lui, constă în 
incapacitatea părinţilor de a distinge clar între fantasmele co- 
pilului și realitate, ajungând să prezinte o idee ca pe un fapt 
sau să reacționeze la o idee ca și cum ar fi o acțiune, deoarece 
pot fi mai înspăimântați de idei decât de acţiuni. Capacitatea 
de a tolera idei, atât de necesară analistului, după cum am vă- 
zut, în tratarea cu partea nevrotică a pacientului, este o trăsă- 
tură a maturității și parte a maturității sociale, deoarece chiar 
capacitatea de fantasmare este cea care permite ca exprimarea 
brută a instinctelor să poată fi inhibată — fantasmarea repre- 
zintă o caracteristică intrinsec umană, materialul de bază al 
socializării și civilizației. Din nou observăm o similitudine cu 
funcţia reveriei materne descrise de Bion, necesară pentru 


206 D.W. Winnicott 


crearea în noul individ a acelui spaţiu intermediar între per- 
cepție și acţiune, spaţiul în care se dezvoltă gândirea. 

Un alt autor apropiat de Winnicott este Heinz Kohut; mo- 
dul în care acesta descrie rolul imperfecțiunii inevitabile a 
obiectelor sinelui arhaice idealizate în constituirea autonomiei 
individului aflat în dezvoltare, în condiţiile în care aceste im- 
perfecțiuni apar la o rată tolerabilă („frustrare optimă“) pen- 
tru narcismul acestuia, care să-i permită astfel internalizarea 
transmutativă a obiectelor sinelui, este similar cu acela în care 
mama îndeajuns de bună reușește deziluzionarea copilului ei 
progresiv, ținând cont de competențele acestuia în ceea ce pri- 
vește capacitatea de tolerare a frustrării. Teoretizarea transfe- 
rului fuzional al lui Kohut ne reamintește de capacitatea esen- 
țială în viziunea lui Winnicott în travaliul cu partea psihotică 
a pacienţilor, și anume aceea de a tolera regresia propriu-zisă 
la stadii foarte arhaice. Diferenţa între cei doi constă în faptul 
că Winnicott conceptualizează o distructivitate primară și con- 
sideră independenţa ca reprezentând idealul de dezvoltare. 
De altfel, într-o notă pe marginea textului Naturii umane, Win- 
nicott precizează că motivul pentru care nu a putut să-și pu- 
blice scrierea constă tocmai în polemica determinată de fap- 
tul că el considera că există o distructivitate primară (la un loc 
cu iubirea primară), și nu doar furie la frustrare, care, în con- 
cepția lui, nu ar fi fost destul de timpurie. 

La fel ca în toate lucrările lui, și în aceasta Winnicott se do- 
vedește a fi securizant prin recunoașterea faptului că tot ce se 
spune este doar punctul lui de vedere, fără impuneri, fără re- 
proșuri, fără exigenţe... deci fără dezamăgiri; el se dovedește 
a se număra printre aceia care consideră că orice sistem filo- 
sofic se bazează de fapt pe credinţă, credința proprie a persoa- 
nei care-l concepe, respectiv acceptă. Astfel ne lasă, mai mult 
decât atât, ne invită parcă, să efectuăm același travaliu de sin- 
ceritate în sinele nostru și să nu reținem deci decât ce se do- 
vedește a fi „pe sufletul nostru“; și sunt multe cele pe care le 
putem reţine... 

Ideile lui Donald Winnicott sunt presărate în numeroase 
articole clinice și prezentări scurte, populare. E a făcut o sin- 
gură încercare de a aşterne pe hârtie o privire de ansamblu 
asupra ideilor sale, pe care cititorul o găsește în acest volum. 
A rămas neterminată, întreruptă fiind de moartea lui surve- 
nită în anul 1971. Este o muncă ambițioasă. Așa cum spune 
el însuși în introducere, „Sarcina acestei cărți este studiul na- 
turii umane. În momentul începerii ei, sunt poate prea con- 
ştient de vastitatea unui asemenea proiect. Natura umană 
este aproape tot ce avem. 

În pofida faptului că ştiu acest lucru, intenționez să res- 
pect titlul și intenționez să fac o descriere a naturii umane 
care să înglobeze diversele tipuri de experiențe ce mi-au apar- 
ţinut: lucrurile pe care le-am învățat de la profesorii mei și 
din experiența mea clinică. În acest fel poate o să obţin o de- 
scriere personală, și deci bineînțeles limitată, a unei teme 
care nu are limite.“ 

Capitolele oferă perspectiva lui Winnicott asupra proble- 
melor majore ale teoriei psihanalitice, ca de exemplu: com- 
plexul lui Oedip, sexualitatea infantilă, inconştientul, poziția 
depresivă, apărarea maniacală, obiectele tranziționale, 
agresiunea, psihosomatica. 

Winnicott a făcut aici un efort sintetic de excepție, un efort 
considerat drept cel mai bun din cadrul operei sale postume. 


D.W. Winnicott este privit ca analistul britanic cel mai 
influent. Scrierile sale se numără printre cele mai impresio- 
nante şi concludente din întreaga literatură psihanalitică. 

Peter Lomas îl numește în suplimentul literar al lui Tirnes 
„cel mai influent psihanalist din perioada după Freud și Jung“. 

